
CUVÎNT ÎNAINTE 


L-am îndrăgit pe eroul acestei cărţi — pe minunatul 
George Cârţan, intrat în istorie sub numele de Badea 
Cârţan, „luptător pentru eliberarea naţională a români¬ 
lor din Transilvania şi răspînditor de cărţi româneşti 
la sate “ — din fragedă copilărie, cînd ascultam poves¬ 
tirile bunicilor şi ale tatălui meu, care l-au cunoscut 
personal şi l-au adăpostit, nu o dată, de prigoana auto¬ 
rităţilor austro-ungare. 

Am conceput cartea de faţă ca pe un neîntrerupt dia¬ 
log între erou şi destinul său, convins fiind că „cioba¬ 
nul transilvan“ şi-a cîştigat dreptul la recunoştinţa 
contemporanilor şi la preţuirea plină de afecţiune a 'ur¬ 
maşilor. 

In conturarea vieţii şi activităţii lui Badea Cârţan 
am folosit lucrările ce i-au fost consacrate în decursul 
timpului, articolele din presa vremii şi amintirile celor 
ce au venit în contact direct cu dînsul. In măsura în 
care mi-a stat în putinţă, am străbătut drumurile ur¬ 
mate de Cârţan prin ţară, am poposit în munţii unde 
şi-a făcut ucenicia în treburile ciobăniei, am stat de 
vorbă cu nepoţii săi Nicolae Cârţan şi Ana Grovu din 

Cîrţişoara, precum şi cu bătrînii satului său natal. 

Atunci cînd datele de amănunt mi-au lipsit, am cău¬ 
tat să definesc momentele mai semnificative, în esenţa 
lor, dedusă din analiza atentă a informaţiilor de ansam¬ 
blu pe care le-am deţinut. 

Pentru a asigura o anumită cursivitate lecturii, am 
renunţat la indicarea in subsol a izvoarelor folosite, 
dînd lista celor mai importante dintre ele la sfîrşitul 
lucrării. 

In încheiere, ţin să mulţumesc tuturor, şi în mod 
deosebit cercetătorilor V , Curticăpeanu şi Octavian 
Neamţu, care prin informaţiile puse la dispoziţie şi prin 
sugestiile făcute m-au ajutat în elaborarea cărţii de 
faţă. 


AUTORUL 

CÎRŢA Şl CÎRŢIŞOARELE 


Satul Cîrţa s-a înfiripat pe malul Oltului, in locul 
unde acesta se uneşte cu rîul Cîrţa. Aici valea este 
largă şi pămîntul adus de viituri, roditor. 

Numele aşezării este pomenit în documente încă din 
anul 1223. 

într-o zi — spune tradiţia locală — ciobanii Oprea 
şi Streza din Cîrţa şi-au luat familiile şi au pornit-o 
spre munte, la locul unde pîrîul Bîlea se întîlneşte cu 
Laita cea zgomotoasă. 

Cei doi capi de familie au căzut la învoială : Streza 
cu oamenii lui «-au statornicit în dreapta rîului şi au 
întemeiat satul Streza Cîrţişoara, iar Oprea a rămas în 
stânga, ctitorind satul Oprea Cîrţişoara *. Astfel sub 
poalele pădurilor, pe un podiş întins, s-au împărţit 
ogoare şi delniţe pe care hărnicia oamenilor le-a îmbră¬ 
cat cu lanuri de secară, de orz şi de porumb. Pe lîngă 
aceasta împrejurimile erau bogate în păşuni. 

Au trecut anii şi satele au prins cheag. Fiecare fami¬ 
lie a ajuns să aibă un „ciopor" de 50-60 de oi, vaci, 
porci, paseri. 

* Astăzi cele două sate sînt contopite sub numele de Cîrţiţoara 
(judeţul Sibiu). 

Dar a venit o zi în care o parte din ogoare a fost 
luată de oamenii grofului Teleki. Stăpînul vremelnic 
şi-a clădit în mijlocul satului Oprea Cîrţişoara o casă 
boierească, împrejmuită cu ziduri groase de piatră : 
o adevărată cetate. 

De acum înainte în casele paşnicilor locuitori ai Qr- 
ţişoarelor au început să se simtă tot mai mult lipsurile. 
Mulţi ciobani au plecat departe de sat, ajungînd cu 
oile pînă pe Bărăgan şi în luncile Dunării. 

Familia lui George Cârţan, personajul acestei cărţi, 
îşi are leagănul în satul Oprea Cîrţişoara, iar stirpea ei 
porneşte de la ciobanul Oprea, întemeietorul aşezării. 

Nicolae Cârţan, tatăl lui Badea Cârţan, s-a născut, 
probabil, în anul 1810. La o vîmă destul de înaintată 
s-a căsătorit cu Maria Budac, construind pe Uliţa Bi¬ 
sericii o căsuţă de lemn, cu do-uă încăperi, acoperită cu 
snopi de paie. Din această căsătorie s-au născut şapte 
copii : Măriuţa, George, Nicolae, Chiva, Ion, Avram 
şi Arsene. Din familie mai trăiesc azi doi nepoţi ai lui 
Badea Cârţan : Ana Grovu şi Nicolae Cârţan. 


www.dacoromanica.ro 


CIOBĂNAŞUL SE NAŞTE-N FURTUNĂ 


...24 ianuarie 1849. Un vînt rece şi aspru străbate 
văile înguste ale munţilor Făgăraşului, croindu-şi drum 
de-a lungul Laitei. Deasupra satului Oprea Cîrţişoara, 
viscolul răscoleşte nămeţii de pe fruntea caselor de 
lemn acoperite cu paie. Fumul ce răzbate prin acoperiş 
este răsfirat peste pînza de zăpadă, înnegrind-o. 

E o iarnă cumplită, cum nu apucaseră nici bătrînii. 
Toată noaptea a nins cu fulgi mari iar acum, dimi¬ 
neaţa, s-a pornit un viscol care spulberă zăpada. 

în curtea lui Nicolae Cârţan dulăii Ursar şi Burcuş 
se plimbă cu paşi de „santinele" în jurul gardului de 
mărăcini. Aici, la marginea satului, lupii, flămînzi şi 
îndrăzneţi, dau tîrcoale. Acolo unde cîinii sînt fricoşi, 
îdhaţa dîte o oaie şi fug cu ea în hăţişuri ca s-o mă- 
nînce în linişte. Arme în sat nu sînt decît la curtea 
grofului. Oamenii au furcile. 

Cârţan a curăţat zăpada din jurul casei, a croit 
piftie pînă la poartă şi la adăpostul oilor, apoi a plecat 
în vecini, după noutăţi. în odăiţă e linişte. Raşila, 
cumnata lui, întreţine focul din vatră ; în ceaun clo¬ 
coteşte apa pentru mămăligă şi pentru alte nevoi. In 

pat Maria, soţia lui Nicolae, geme uşor : aşteaptă să 
nască. 

|în sat oamenii discută cu aprindere veştile despre 
mişcările revoluţionare care au prins în vâlvătaia lor 
ţările Europei. Valul revoluţionar a ajuns şi în Transil¬ 
vania, aflată atunci sub stăpînirea habsburgică, unde 
mocneau de multă vreme nemulţumirile poporului asu¬ 
prit de grofi. Groful Teleki, din Oprea Cîrţişoara, de 
cum a simţit că se apropie primejdia, a plecat cu fa¬ 
milia la Viena. în comitatele transilvane poporul s-a 
pus în mişcare ; se ţineau adunări în oraşe, aveau loc 
manifestări împotriva asupritorilor. Ajunsese vestea la 
Cîrţişoara că în unele locuri s-au ddborît stîlpii cu 
pajura împărătească şi că la Braşov s-a ţinut o adunare 
în care s-a cerut schimbarea constituţiei şi punerea 
românilor în toate 'drepturile. 

Soseau veşti despre luptele ţăranilor din Munţii 
Apuseni, conduşi de „crăişorul" Avram Iancu, care 
cereau dreptate pentru iobagi. 

Cu toate că evenimentele se desfăşurau departe de 
Cîrţişoara şi de Ţara Făgăraşului, oamenii din sat abia 
aşteptau să audă „puşcături", fiind gata să pună şi ei 
mîna pe coase, pe furci şi pe topoare şi să pornească 
la luptă pentru dreptate şi slobozenie. 

Simţind primejdia, autorităţile au trimis în sat cîţiva 
jandarmi care să patruleze pe uliţe şi să împrăştie oa¬ 
menii adunaţi la vorbă. Vechilul grofului, Oliver Boer, 
a părăsit şi el comuna ducîndu-se la Cluj, la fiica sa. 

Despre toate acestea vorbeau oamenii din Oprea Oîr- 
ţişoara în vremea cînd Fira Cândea, moaşa satului, se 
îndrepta cu paşi repezi spre casa lui Nicolae Cârţan. 
Şi în timp ce vîntul şuiera printre grinzi, iar în ţară 
furtuna revoluţiei era în toi, Maria, soaţa lui Nicolae, 
aducea pe lume un băiat voinic, care va primi numele 
de George. 

Nicolae îl privea drăgăstos, fericit că are acum un 
băiat care să-l ajute în treburile ciobăniei. El nu avea 
cum să ştie că mogîldeaţa din copaie va ajunge un om 
vestit. 

Ciobănaşul s-a născut în furtună. 

PE MALUL LAITEI - CU VACA PE IMAŞ 


în familia lui Nicolae Cârţan copiii au sosit într-o 
ordine firească. După Măriuţa şi George, în vara lui 
1851 s-a născut Nicolae, în toamna lui 1853 Chiva, în 
iarna lui 1855 Ion, urmat de Avram şi de ultimul vlăs¬ 
tar, Arsene. 

George, mîndria ciobanului, creştea văzînd cu ochii. 

La cinci ani cunoştea vecinătăţile satului ca-n palmă. 
Qt era ziua de lungă colinda crîngurile, căutînd cui¬ 
buri de păsări, culegînd alune, mure şi zmeură. Copilă¬ 
ria lud se desfăşura fără griji. Uneori se întorcea acasă 
seara tîrziu, după ce tuşa Raşila, sora mamei lui, îl 
căutase disperată prin crîng. 

Dar toate pînă la un timp ; vaca trebuia dusă la pă¬ 
şune, cele cinci oi care n-au fost luate la munte trebuiau 
scoase la păscut pe iînaşul din marginea satului. 

George a început să îndrăgească îndeletnicirile cioba¬ 
nilor. lîn crîng mai erau şi alţi copii cu vitele. De la 
cei mari a deprins „tainele" ciobăniei : lăsau oile sin¬ 
gure iar ei plecau după zmeură sau mure, făceau baie 
în Laita, prindeau peşti. 

Copilul creştea în deplină libertate ; nimeni nu-1 
stingherea. Tatăl lui era plecat în munte cu oile, mama 

era ocupată cu ceilalţi copii şi cu grijile gospodăriei, 
bunicul, împovărat de ani, nu se putea ţine pe urmele 
lui. Doar tuşa Raşila îi mai ţinea răbojul isprăvilor, dar 
ea era bună ca plinea caldă. 

Petrecîndu-şi copilăria dqiarte de oameni şi de sat, 
George s-a obişnuit cu singurătatea. Se întindea pe 
iaţbă, privea cum pasc oile, cum zboară ulii. Se vedea 
cioban adevărat, păzind o turmă de oi. 

Uneori se înţelegea cu Nică a’lui Vulcan, tovarăşul 
său de ciobănie, ca Nică să rămînă cu vaca şi cu oile 
iar George să urce la Cascada Bîlii, ca să culeagă afine, 
căci pădurea oferea cu dărnicie, pînă toamna tîrziu, 
roadele ei parfumate. 

George îl iubea mult pe unchiul său după mamă, 
Avram Budac, om umblat (zicea că a fost şi în Franţa), 
care ştia multe şi-i povestea nepotului fel de fel de 
întîmplări minunate. 

Cîteodată, înnopta la bunicii săi dinspre tată, care 
locuiau în Uliţa Morii. Bunica Ludovica torcea pînă 
noaptea tîrziu, iar bunicul îi spunea poveşti. 

într-o seară, — George să fi avut pe atunci opt 
ani — bunicul Avram l-a luat deoparte şi i-a vorbit 
cam aşa : 

— Nepoate, ne-am 'gîndit să te trimitem la şcoală, 
în Pojorta, că-m sat la noi nu e. Nici eu, nici tat-to 
n-avem ştiinţă de carte. Aşa au fost vremurile, am 
rămas proşti. Acum lumea s-a schimbat. Fără ştiinţă 
de carte, nu răzbeşti în lume. Unchd-to Arsene ştie un 

rpic de carte, a ajuns cîntăreţ la biserică. GeJaih unchi, 
Vasile, de-i cătană în Italia, bagsama a învăţat ceva, că 
ne scrie cărţi. E păcat să numeri oile pe răboj, ca mine 
şi ca ta't-to. Dacă am avea putere, a mai zis bătrînul, 
te-am trimite la şcoala din Recea or din Făgăraş. Eşti 
copil isteţ, ager la minte, la şcoală ar scoate om din 
tine. Dar n-avem bani ; Pojorta-i aproape, te duci pe 
jos, numai opinci îţi trebuie şi mîncare-n traistă. 

— Nu mă duc, moşule. Ce-mi trebuie mie şcoală ? 
Nu mă fac dascăl ori popă, mă fac cioban ca tata ; 
ce să fac cu învăţătura ? Oilor le trebuie cioban, nu 
dascăl !... Văd că dumneata n-ai umblat la şcoală şi tot 
ştii poezii, cîntece, ba şi puţină istorie ! 

— Ca cioban am umblat prin ţară, am fost pe Bă¬ 
răgan, iar în tinereţe am ajuns pînă-n munţii Hemului 
şi în Caucaz. Am cunoscut mulţi oameni, am văzut 
multe. Unele le ştiu de la bacii cei bătrîni, altele de 
la negustorii care veneau în munte să cumpere lină 
şi caş. Cîntecde le-am învăţat în revoluţia de la pa- 
şopt şi nu le voi uita nicioînd... 

îndemnurile bunicului de a merge la şcoală au ră¬ 
mas fără ecou în sufletul lui George. Tatăl său îi pro¬ 
misese să-l ia cu el la munte şi această promisiune 
valora mai mult decît ştiinţa de carte. 

Dorinţa de învăţătură îl va încerca peste vreo zece 
ani, dar ea va porni din alt îndemn şi dintr-o altă 
înţelegere. 

CIOBAN LA MUNTE 


lîn primăvara anului 1860 tatăl său i-a promis lui 
George că îl va lua la munte, ca să facă ucenicia la 
stîna baciului Axinte. 

De cînd aşteptase el clipa aceasta ! 
în mintea lui, viaţa de cioban i se arăta măreaţă, 
aşternută cu iarbă verde, presărată cu bujorei 'de munte. 
Totul era limpede şi frumos în închipuirea lui. 

Măi ciobane, de Ia oi, 

Măi ciobane, măi. 

Tu n-ai grijă, n-ai nevoi, 

Măi ciobane, măi l 

Stlîna de la Gunmătura Bîlii, dată în seama baciului 
Axinte, avea şase ciobani şi 2 000 de oi, împărţite în 
trei turme. Cea mai mare parte a turmei era proprieta¬ 
tea grofului şi vechilului său, iar ua sfert dintre oi erau 
ale oamenilor din sat. Oile mînzări alcătuiau avuţia 
stînii, căci ele dădeau laptele pentru caş şi brînză. Mîn- 
zările erau păzite de doi ciobani, trei cîini şi un măgar. 
Oile sterpe erau ţinute separat, fiind folosite doar pen¬ 
tru carne şi lînă ; turma lor avea doi ciobani, patru 
cîini şi un măgar pentru purtarea samarelor. Pentru 
rîrlani, pepiniera turmei, era rînduită aceeaşi pază. 

Plecarea turmelor la munte se făcea în fiecare an la 
23 aprilie. 

Nerăbdător, George întreba seară de seară pe bunic, 
cît mai e pînă la plecarea turmelor. A învăţat şi o 
poezie, făurită de un rapsod anonim, închinată acestui 
eveniment. 


De la Făgăraş Ia vale 

Busuioc mîndru răsare. 

Cine mi l-a semănat ? 

Ciobanii cînd au plecat. 

Cine mi l-a răsădit ? 

Ciobanii cînd au venit. 

Viaţa în satul Oprea Cîrţişoara era tristă, cenuşie, 
doar duminica prindea puţin farmec, cînd în jurul 
horei se adunau cu toţii ca să mai scape de monotonia 
din timpul săptămînii. Veneau la horă şi copiii. George 
mergea la horă cu Nică Vlad, vecinul şi tovarăşul lui 
de joacă. 

Flăcăiandrii de vîrsta lui se învîrteau în jurul horei, 
iar cei mai mici se jucau de-a v-aţi ascunselea sau de-a 
baba oafba. Cei mari, maimuţăreau pe flăcăi : săreau 
ca feciorii, chemau fetiţele la joc, chiuiau ; învăţaseră 
şi strigături. 

în verile cînd a păzit vaca pe malul Laitei şi pe 
Dealul Morii, George a învăţat „fecioreasca" şi „învîr- 
tita", în tovărăşia Anuţei lui Gheran, care păzea şi ea 
vitele. Dar aici, în văzul oamenilor din sat, lui George 

nu-i venea la îndemînă să bată opincile sau să strige 
ca feciorii ; se simţea intimidat. 

George nu hoinărea seara prin sat ; nu avea poftă să 
se întîlnească cu jandarmii — spaima oamenilor. în 
fiecare săptămînă jandarmii urcau spre cazarma lor de 
la munte sau se prezentau la „ştabul" din Arpaşul de 
jos. Cînd se opreau în sat, lumea ştia că nu-i de bună. 

„Victimele", legate cu funii de mîini, erau duse la 
judecătoria din Arpaşul de jos şi date pe mîna judecă¬ 
torului Torok, care abia aştepta să-şi arate „puterea“j 
să le aplice „calapodul legii". Ce făcuseră bieţii oa¬ 
meni ? Unii au adus lemne din pă'dure, ca să-şi încăl¬ 
zească pruncii, dar fără „otorizaţie" ; alţii au luat doi, 
trei snopi de pe holda 'grofului sau a vechilului. în fie¬ 
care primăvară jandarmii căutau pe feciorii ascunşi ca 
să scape de cătănie. 

Unii dintre aceştia fugeau dincolo de munţi, în 
„ţară", la fraţii liberi. Pentru transilvăneni „ţara" era 
România veche, care se întindea dincolo de crestele 
Carpaţilor, munţi care niciodată n-au despărţit pe ro¬ 
mâni. Dar acum pe culmile lor se stabilise o aşa zisă 
„graniţă". 

După cum este lesne de înţeles, la vîrsta aceea, în 
mintea flăcăiaşului nu era încă limpede de ce românii 
din Transilvania erau supuşi „cezaro-crăieşti" şi asupriţi 
de împăratul de la Viena, iar ceilalţi trăiau liberi. 
Atica putea înţelege deocamdată că jandarmii şi va- 

2 — Patriotul Badea Cîrţan — C. 1/44 \J 

meşii erau cei care păzeau această rînduială care îm- 
părţeau pe oameni îh două părţi, de aceea tînărul îi 
ura din tot sufletul pe acei jandarmi. 

...A sosit, în sfîrşit, şi mult aşteptata zi de 23 aprilie 
1860, zi de plecare la munte. 

Mamă-sa i-a pregătit lui George desaga cu îmbrăcă¬ 
mintea de trebuinţă : doua cămăşi, două izmene, o pe¬ 
reche de opinci, obiele, cioareci, un şerpărel, o zeghe 
şi căciula. Cojoc n-avea, căoi era prea greu pentru 
un „flăcău" de unsprezece ani care pleca pentru prima 
dată în munte. 

George a tăiat dintr-un alun o ramură lungă şi 
dreaptă, din care şi-a cioplit, cu briceagul primit de la 
unchiul său, un toiag. 

Turmele de oi din Oprea Cîrţişoara au pornit spre 
munte după datina moştenită din moşi-strămoşi. In 
frunte mergeau, leneşi, măgarii tunmei. Pe samare pur¬ 
tau merindele, cojoacele şi căldările pentru făcut mă¬ 
măliga, pentru fiert laptele şi pregătit caşii. După ei 
veneau berbecii, cu clopote de aramă la gît. Urmau 
mieii şi, după ei, grosul turmei : mînzatele — oile cu 
lapte, „puterea stihiei", şi sterpele — oile care dădeau 
lîna şi carnea. în jurul turmei mergeau cîinii. 

Baciul Axinte, mai marele stînii, purta de căpăstru 
calul său mocănesc. Lîngă el mergeau Nicolae Cârţan 
şi Ion Şofariu. Cel mai tînăr cioban — Victor Vodă al 

Dinului — se ţinea în dreapta turmei, iar Ion Vlad 
în partea dinspre Avrig. în urmă veneau Ion Cînduleţ 
şi Miron Budac, care îndemnau oile ostenite sau rănite 
la copite. 

Turma înainta agale pe drumeagul care însoţeşte rîul 
Laita spre Curmătura Bîlii, ciugulind iarbă şi smocuri 
de buruieni. 

George Cârţan, ciobănaşul de unsprezece ani, alerga 
sprinten <3nd spre capul turmei, cînd înapoi, îndemnînd 
spre turmă cîrlanii şi oile rămase-n urmă să ciugu¬ 
lească iarbă. Era fericit că a fost primit în rîndul cio¬ 
banilor, cu toate că n-avea încă cojoc şi nu-şi făcuse 
ucenicia. învîrtea ciomagul deasupra capului, fluiera 
şi striga după oile întîrziate : „Br, oaie ! Br !... Haida, 
mă... BrCîinele Burcuş îl urma, credincios. Tălăn- 
gile berbecilor împrăştiau cu dărnicie glasul lor de 
aramă pe cele două maluri ale Laitei şi se auzeau pînă 
sus la creastă. 

Călătoria ciobanilor pînă la stîna din Curmătura 
Bîlii a ţinut trei zile. Stîna era ridicată la marginea 
unei poieni largi. Era o construcţie mătăhăloasă din 
bîrne, acoperită cu cetină şi scoarţă de brad. 

Aici vor rămîne, după rînduielile ciobăniei, pînă la 
26 octombrie, cînd vor coborî din nou în sat. 

în poiană, la cîteva sute de metri de stînă, au rînduit 
tîrlde celor trei turme şi le-au împrejmuit cu trun¬ 
chiuri uscate de brazi. 

Dimineaţa, baciul Axinte a împărţit mîncare cioba¬ 
nilor, iar după ce au terminat ou mulsul, cele trei 
turme, însoţite de oîini, au plecat la păşunat spre po¬ 
ienile şi coastele cu iarbă, recunoscute din timp. 

Tînărul Cârţan a rămas trist la stînă. Oare n-au în¬ 
credere în el, nu e încă vrednic să păzească cîrlanii ? 
Ba du l-a încurajat: 

— Nu fii trist, George. Trebuie să te deprinzi cu 
viaţa de cioban, eşti pentru prima dată în munte. 

Flăcăul a ajutat pe baciul Axinte să diretice prin 
stînă, să rostuiască pe poliţe sădi cu mălai, sculele cio¬ 
băneşti, bolovanii de sare. Au spălat vedrele pentru 
muls, duberele pentru lapte şi le-au aşezat la soare 
să se usuce. Pe la prînz au terminat lucrul şi, ca răs¬ 
plată, George a primit un bulz de brînză şi mămăligă. 

Pe măsura trecerii .timpului, George a îiniceput să pă¬ 
trundă în tainele îndeletnicirii de cioban, care nu era, 
cum şi-o închipuise el, fără griji şi fără trudă. Iată, 
în primul rînd, mulsul oilor, dimineaţa şi seara, treabă 
care cere multă îndemînare. Mulsul esfte cea mai istovi¬ 
toare muncă a ciobanului, mîinile lui ajung să se mişte 
automat. Doniţele ou lapte sînt golite în ciubere, unde 
se pune şi laptele muls dimineaţa, apoi începe truda 
baciului. De asemenea, ciobanul trebuie să înveţe să 
tundă oile, .să le oblojească pe cele care alunecă pe 
stînci sau scapă vii din labele ursului. 

Jivinele se strecoară noaptea în jurul tîrlei, de aceea 
ciobanul doarme „iepureşte". In nopţile întunecoase, ur- 

sul se apropie hoţeşte de tîrlă, de nu-1 simt nici cîinii, 
şi dă iama în bietele oi. 

Viaţa ciobanului în munte cunoaşte şi zilele şi nopţile 
ou ploi, cu furtuni, cu fulgere şi trăsnete. Stihiile na¬ 
turii se dezlănţuîesc, copacii sînt smulşi din rădăcini, 
iar norii aruncă fără încetare găleţile ou apă asupra pă¬ 
durii. Şuvoaiele coboară năvalnic de pe crestele munţi¬ 
lor, tîrînd ou ele copaci, rădăcini, bucăţi de stîncă. 
Cerul pare una cu pămîntul. Oile, speriate, se vîră 
una în alta, tremurând. Ciobanii au opincile pline cu 
apă, cojoacele ude. 

Uneori ploaia ţine zile în şir. Frigul şi umezeala pă¬ 
trund pînă la oase. Oile cu lîna îmbibată de ploaie, 
tremură în tîrlă sau la rădăcinile molizilor. Cîinii slă¬ 
besc paza şi caută şi ei adăpost. 

Dar natura îşi are rînduielile ei. După furtună se-n- 
torc zilele frumoase, apele se retrag, iarba se zbiceşte, 
pădurea îşi scutură ramurile. Hainele, cojoacele sînt 
puse la uscat. Feţele ciobanilor de la stîna din Curmă¬ 
tura Bîlii se înseninează. In poieni se simte din nou 
aroma fructelor de munte. 

Tânărul Cârţan vrea să cunoască tainele naturii, fe¬ 
nomenele care l-au spăimîntat. Baciul Axinte trebuie 
să-d răspundă la întrebări. Bătrinul îi explică, cum îl 
ajută mintea, despre ceaţă, nori, furtuni şi trăsnete. 

Din tot ce i-a spus baciul, flăcăul a reţinut cîteva 
învăţăminte care au rădăcina în experinţa ciobanilor, 

trecută din generaţie-n generaţie, de sute, poate de mii 
de ani. 

De pildă : toţi ciobanii ştiu că în timpul furtunilor 
nu trebuie să te adăposteşti sub brazi (la munte) sau 
sub stejari {la şes) pentru că pe aceştia-i caută trăsne¬ 
tul. Fagul e ocolit de trăsnet. De ce ? Nimeni nu d-a 
putut explica, nici cei bătrîni. Vîntul e puternic la 
creastă, iar ceaţa se formează pe văi, de unde dimineaţa 
e destrămată de razele de soare şi se ridică spre culmi. 

în zilele ou ceaţă norii se pTeling din înălţime pe 
spinarea stîncilor, pe coama pădurii, de unde coboară 
pe firul văilor spre pîraie. 

în trei luni tînărul Cârţan a învăţat să cunoască mer¬ 
sul vremii, aproape la fel de bine ca şi ciobanii vârst¬ 
nici. 

In nopţile senine, învelit în cojoc, privea cu interes 
cerul cu puzderia de stele. Tatăl lui, acest om minunat, 
i-a arătat Steaua polară, Carul mare şi Carul mic, 
Calea lui Trăian, Luceafărul şi l-a învăţat să se călă¬ 
uzească după ele. 

în aceste lecţii primite de la tatăl lui, George a în¬ 
văţat că la. munte te călăuzeşti ziua după muşchiul 
copacilor (aşezat spre miazănoapte, de - unde nu bate 
Soarele) şi după firul apelor. Cunoscîrcdu-le, ciobanul 
se strecoară prin desişul pădurii, prin tufişuri» ca o 
vulpe isteaţă. De te rătăceşti, susurul izvoarelor de pe 
fundul văilor te scoate la liman. 

Aşa treceau săptămânile şi lunile ; viaţa de cioban 
îi punea mereu întrebări, pe care nu le putea tălmăcii. 
Tatăl său II trimitea la baciul Axinte, „că-i om bătrîn, 
ştie multe", dar acesta ridica neputincios din umeri şi 
zicea : „Aşa e rînduit din veac", şi cu asta credea c-o 
scăpat de întrebările acestui ciobănaş, dornic să le ştie 
toate. 

în aceste clipe lui George îi părea rău că nu s-a dus 
la şcoală ; ar fi învăţat să citească şi poate cărţile dau 
dezlegări la ceea ce-1 frămîntă pe om. Dar regretele 
nu ajutau la nimic. Se întreba : oare popa Vulcan — cel 
mai învăţat om din sat — ştie ceva ? 

Pe măsură ce timpul trecea, George îşi dădu tot mai 
mult seama de greutăţile vieţii de cioban. Dar pentru 
că dorise cu apriiidere această viaţă, era hotărît să 
ducă neabătut, pînă la capăt, aspra ucenicie pe care 
o începuse. 

PRIMUL DRUM PESTE MUNŢI 


...Au trecut doi ani de dobănie. George Cârţan îşi 
terminase ou bine ucenicia şi acum făcea parte din rîn- 
dul ciobanilor, cu (toate că nu-i mijise încă mustăcioara. 

într-o seară de septembrie din anul 1863, ciobanii, 
după ce au isprăvit mulsul, s-au strîns în jurul focului. 
La îndemnul celorlalţi, hâdul Axinte Budac a început 
să le povestească legende şi înrimplări din istoria nea¬ 
mului. Gu (toate că nu umblase prin şcoli şi făcea so¬ 
cotelile pe răboj, el ştia o groază de povteşti. 

Bătrîmul povestea cu un farmec deosebit, mai cu 
seamă legendele privitoare la Stejarul din Borzeşti, la 
Aprodul Purice, la Movila lui Buroel ori la voievodul 
Radu Negru care-şi avea cetatea — zicea Axinte — 
acolo, la Breaza, sub poalele munţilor Făgăraşului. 

Baciu le vorbea cu mîndrie despre Alexandru Cuza, 
care de trei ani domnea la Bucureşti şi care unise pe 
munteni şi moldoveni într-o singură ţară. 

Cu toate că nu cunoştea încă rosturile „politilceşti", 
tînărul Cârţan întrebă dacă se poate trece dincolo, „în 
ţară" ? 

— Ehe, zise baciul, trebuie păşuş, * altfel te opresc 
vameşii îi jandarmii. 

— Da’, sîntem ou toţii români, zise curajos flăcăul. 

— Sin tem, nu-i vorbă, dar fără ţîdulă de la viţiş- 
panul** din Făgăraş, nu putem mere. E adevărat că 
noi, ciobanii, mai trecem prin „vama cucului" pe „că¬ 
rarea ursului" ***, că pe acolo nu sînt nioi jendari, nici 
vameşi, trecem dincolo ca peştii prin apă. 

în alte iseni baciul le-a vorbit, cu graiul lui limpede 
şi curgător, de înaintaşii poporului nostru : de viteazul 
Decebal şi înţeleptul Trăian, de voivozii cei puternici, 
de luptele lor vitejeşti cu otomanii şi mai ales de „fala 
neamului românesc", de Mihai Viteazul. 

— De ce nu sîntem toţi românii intr-o singura ţara ? 
a întrebat într-o seară tînărul Cârţan. 

— E greu să-ţi răspund, nu cunosc prea bine istoria. 
Dar poate întîlneşti un om învăţat — le zice istorici — 
întreabă-1 pe el, musai să ştie. 

La 14 ani, George Cârţan se strecura ca o pisică .săl¬ 
batică prin Strunga Dracului, de sub coama Negoiului, 
cunoştea munţii, ca alţi copii de seama lui, abecedarul. 
Cutreiera pădurea ziua şi noaptea, nu se mai temea de 
urşi, avea sănătate de fier şi picioare de oţel. 


* pajaport. 

** subprefect 

metafore prin care poporul indica locuri de trecere a 
graniţei fără pază, din cauza condiţiilor naturale. 

într-o zii din luna septembrie a anului 1864 şi-astiîm- 
părat focul careţi rodea inima de doi ani : să treacă 
dincolo, să vadă ce romani trăiesc dincolo de creasta 
munţilor. 

A lăsat turma In paza lui Victor şi a urcat piscurile 
munţilor spre locul unde era „graniţa". Pînă sus a 
făcut trei ceasuri, apoi, obosit, s-a aşezat pe un ţanc. 
A privit de acolo panorama Ţării Făgăraşului, cu sa¬ 
tele sale ce păreau nişte grădiniţe cu pomi. Sub dealu¬ 
rile podişului ardelean, şerpuia firul de argint al Oltu¬ 
lui. 

Flăcăul şi-a înălţat privirea spre crestele golaşe ale 
muntelui, îmbrăcate în tufe de jnepeni şi bujorei. 

— Unde-i „blestemau de graniţă" ? se întreba el. Nu 
văd nici un semn. (Pînă unde-i Austria? De unde în¬ 
cepe România ? „Graniţa" trebuie să fie o scorneală 
a regilor şi a împăraţilor. 

S-a ridicat şi, ou pas sprinten, a urcat un pinten 
pleşuv de munte şi a început să coboare spre miază-zi. 

A pornit pe firul plăpînd al unui pîrîiaş, călăuzit 
de clinchetul tălăngilor unei turme de oi şi de lătratul 
unui cîine. La orizont se vedea cîmpia munteană şi, 
undeva departe, departe, se zărea firul de argint al 
Dunării. 

Astfel, în această zi de 15 septembrie din anul 1864, 
George Cârţan făcuse primul drum dincolo de munte, 
la fraţii săi. 

lîncepu să chiuie vesel. Ecoul îi purta glasul departe, 
pe urmele lui Negru Vodă, în ţara Argeşului. 

A coborît în poiană, unde se auzeau tălăngi. I-a ieşit 
în cale un cioban chipeş, rumen la faţă, cu mustăcioară 
neagră. 

— De unde vii, voinice ? l-a agrăit munteanul. 

— Din Ţara Făgăraşului. îs cu oile dincolo de 
creastă, la Curmătura Bîlii. Dar’ mneatale, de unde eşti ? 

— Din Corbişor, judeţul Muscel. 

Cei doi ciobani s-au aşezat la umbra unui brad şi, 
preţ de două ceasuri, şi-au povestit viaţa, ca doi prie¬ 
teni. 

Spre seară, George a făcut cale-ntoarsă, la stînă. 

îşi potolise focul de la inimă, dezlegase taina „gra¬ 
niţei", fusese „dincolo", a stat de vorbă cu un frate din 
acelaşi neam. 

EVENIMENTE TRISTE 


în primăvara anului 1865 s-a abătut asupra satului 
o secetă cumplită, cum nici bătrînii nu-şi aminteau. 
Fîntînile au secat, iar pe albiile Laitei şi Bîlii abia mai 
curgea cîte un firicel de apă. 

'Dar seceta a adus cu ea şi altă pacoste. într-o 
noapte s-a aprins casa lui Ghiţă Damian din Uliţa de 
sus. Vînitul a împins vâlvătaia peste sat îşi casele, aco¬ 
perite cu paie, s-au aprins una după alta, mistuindu-se. 

Oamenii luptau din răsputeri să stăvilească focul, 
să-şi salveze avutul. Cărau apă cu găleţile, de unde 
găseau, dar fără nici un spor. Două zile şi două nopţi 
s-au zlbătut să stingă incendiul, daT fără folos. Abia în 
a treia zi o ploaie binefăcătoare i-a pus capăt pojarului. 
Puţine gospodării n-au plătit tribut flăcărilor. Casa 
lui Nicolae Carţan, fiind aşezată la marginea satului, a 
scăpat din aria focului. 

Pălălăile incendiului s-au văzut pînă la munte. Ni¬ 
colae a coborît în sat. S-a bucurat că avutul lui a 
scăpat, dar era copleşit de milă pentru vecinii săi. 

Autorităţile n-au dat nici un ajutor oamenilor să-şi 
relfacă gospodăriile. Subprefectul s-a mulţumit să ra- 

porteze la minister că gospodăria grofului Teleki n-a 
suferit pagube. Atît. 

In lunile care au 'urmat incendiului, oamenii s-au 
apucat să-şi pună pe picioare gospodăriile. Au început 
să strîngă pietre, var, nisip, să cioplească bîrne, să 
adune snopi de paie şi să-şi înjghebeze din nou casele. 

Alături de năpăstuiţi, Nicolae Cârţan a ajutat ba 
pe unul, ba pe altul să clădească fundaţiile, să cio¬ 
plească bîrnele, să ridice acoperişurile. 

Fiind istovit de muncă şi bătrîn, n-a mai urcat la 
stînă ; îl avea pe George înlocuitor de nădejde. 

Puterile bătrînului cioban scădeau cu fiecare zi. 
Viaţa petrecută la munte în ploi şi viscole lăsase urme 
în sănătatea lui : o tuse seacă-1 încerca tot mai stă¬ 
ruitor, simţea palpitaţii la inimă. Cu sentimentul omu¬ 
lui care şi-a împlinit datoria faţă de viaţă, Nicolae 
Cârţan era pregătit să înfrunte sfîrşitul. 

Lăsa o bogăţie în urma lui : şapte copii harnici şi 
ascultători ; sămînţă bună care nu făcea neamul de 
ruşine. Măriuţa avea 20 de ani, se va căsători; George 
împlinise 18 ani, era cioban isteţ şi priceput, om de 
nădejde pentru familie ; ceilalţi copii : Niculiţă, Chiva, 
Ion, Avram şi Arsene erau trecuţi de pragul copilăriei, 
se puteau descurca în viaţă, iar la nevoie o puteau 
ajuta şi pe 'bătrîna lor mamă. 

Oînd îşi simţi sfîrşitul aproape, Nicolae Cârţan o 
chemă pe nevastă-sa, pe Ruţa (aşa-i zicea în tinereţe). 

— Muiere... îmi dau seama ca ma duc... Pe Mariuţa 
s-o măriţi ou feciorul lui Tovie Budac... Lui George, 
care m-a ajutat la ciobănit, îi las 50 de oi... celelalte 
i0 de oi, vaca şi gospodăria... vă rămîn vouă, celor¬ 
lalţi... 

La cîntatul cocoşilor, s-a stins uşor. 

* 

2 octombrie 1865 a fost ziua cînd ciobănaşul George 
Cârţam s-a despărţit de tatăl său, dar şi de tinereţe. 

Coborînd în sat să ia parte la îngropăciune, se gîn- 
dea că Bunul său tată a fost prea puţin în jurul lui. 
Doar iarna şi vara la stînă, în ultimii cinci ani. Cu 
răbdare şi dragoste l-a învăţat ciobănitul. De multe 
ori, bătrînul îi spunea : „ Băiete , să fii la neamul nos¬ 
tru românesc, ca la ochii din cap /“ 

La 4 octombrie, într-o duminică, l-au îngropat pe 
Nicolae Cârţan în cimitirul de lîngă biserică. 

A doua zi ceilalţi ciobani au coborît cu oile în sat. 

„NU SLUGĂRESC PE NIMENI" 


lîn dama anului 1866-1867, membrii familiei Cârţan, 
împreună cu unchii şi mătuşile, au ţinut sfat ca să 
împartă „moştenirea lui Nicolae“. 

'împărţirea celor 100 de oi, a casei şi a grădinii n-a 
ridicat obiecţii din partea nimănui — -dispusese asupra 
lor bătrînul înainte de a închide ochii, Gîkeava dintre 
ei s-a ivit cînd au încercat să hotărască cursul vieţii 
flăcăului. 

Unchii şi mătuşile din partea tatălui şi a mamei 
ţineau cu tot dinadinsul să-l facă pe George ciobanul 
familiei — adică un fel de slugă fără simbrie — care 
să păzească oile Cârţanilor şi Budacilor. Ce şi-au zis 
ei ? De ce să ne dăm oile pe mîini străine, cînd avem 
un cioban tînăr şi priceput (George avea acum 18 ani, 
cunoştea munţii şi păşunile cele mai bune, era omul 
de care aveau nevoie. Pentru această idee cîştigaseră 
şi pe mamă-sa). Adunăm cele 300 de capete de oi ale 
noastre, iar cu , suta de oi a voastră înjghebăm o 
turmă de 400 de oi, de mai mare dragul, iar tu, 
George, eşti ciobanul lor, ce zici ? 

— Nu vreau să fiu slugă la nimeni, a răspuns flă¬ 
căul. 

— La noi nu eşti slugă, faci parte din familie. Nu 
păzeşti oi străine, ci pe /ale noastre, pe ale voastre. 

— Tot slugă se cheamă, răspunse George hotărît. 
Am stăpîn, şd eu asta nu vreau ! 

— Bine, nepoate ! Dar ce se alege cu oile voastre ? 

— Plec cu ele pe Bărăgan, acolo-i iarbă berechet. 

— Şi noi cu ce trăim ? intră-n vorbă maică-sa. 

S-a încurcat de-a binelea — nu se gîndise la asta ! — 
dar şi-a revenit, ,spuoîndu-le că va pleca doar cu 
cele 50 de oi ale sale. 

— V-am împrumutat la începutul iernii nutreţ şi 
sare pentru oi, cine le plăteşte ? interveni unchiul Tove 
Budac, în numele familiei. 

Două zile şi două nopţi au încercat neamurile să-l 
înduplece pe George să le rămînă cioban, dar n-au 
reuşit. 

— Orice s-ar întîmpla, răspundea flăcăul cu ho- 
tărîre, eu plec. 

Ca să înduplece pe maică-sa să-l lase să plece, a 
renunţat în folosul familiei la zece oi. Le mai promitea 
că după un an se va întoarce, le va mai da zece oi, 
iar după ce va vinde mieii şi lîna le va înmîna şi 100 
de coroane. 

— Mă, cu cine dracu sameni ? zise furios unchiul 
Tove. Eşti încăpăţînat ca un catîr. 

— Aşa-s unchiule, ce-mi pun în cap, nu mi-o scoate 
nimeni. Vreau o viaţă slobodă, să nu-mi poruncească 
nimeni, lîn Austro-Ungaria nu se cheamă că eşti liber, 
aşa că ştiţi ! 

— Ca să pleci cu oile în Bărăgan îţi trebuie acte, 
îi spuneau ai lui. Cine ţi le dă ? Cătănia n-ai făcut-o, 
carte nu ştii, ca să închei învoielile cu proprietarii. Te 
înşeală vechilii, te fură hoţii *, ai să rămîi sărac, aşa 
să ştii. 

Dar nimeni şi nimic nu-1 puteau clinti pe George 
din hotărîrea lui. 

în realitate flăcăul se interesase, ştia că actele pentru 
a trece „graniţa" le dă viţişpanul din Făgăraş. Priete¬ 
nul său Victor Vodă îi spusese clar : ocoleşte „otori- 
tăţile" înainte de cătănie. Te dibuie că vrei să fugi, pun 
mîna pe tine şi atunci s-a isprăvit cu Bărăganul. 


* Din cele mai vechi 'timpuri, ciobanii transilvani treceau 
cu turmele lor Carpaţii, coborînd pe Bărăgan, în luncile Dunării 
şi de aici în Dobrogea; unii ajungeau cu oile în Moldova. în 
aceste migraţiuni viaţa ciobanilor şi animalelor era îngreunată 
de privaţiuni şi încercări de tot felul, aut din partea naturii cît 
şi a oamenilor. Ciobanii ardeleni trebuiau să facă faţă lăcomiei 
vameşilor, vechililor şi administratorilor de moşii; la trecerea 
graniţelor sau la încheierea învoielilor fiecare dintre aceştia îi 
dijmuiau. Pe lîngă aceste necazuri, se iveau cazurile cînd hoţii 
şi tâlharii atacau stînile, prădîndu-i şi lăsnîdu-i săraci. (Cf. 
Ştefan Meteş, Păstori ardeleni în Principatele române , Arad, 1925). 

) — Patriotul Badea Cîrţan — c. 1/44 33 

Ceorgc nu avusese pînă acum de-a face cu autori¬ 
tăţile, ba nici cu jandarmii ; sfatul lui VictoT era cu¬ 
minte, chibzuit. 

Ultima încercare de a-1 reţine acasă au făcut-o 
maică-sa şi tuşa Raşila, speriindu-1 că-i fură hoţii oile 
pe drum şi rămîne sărac. 

— Pe Bărăgan nu-s între străini, mamă. Sînt între 
fraţii mei, care mă vor ajuta ; ş-apoi nici eu n-o să 
las oile singure. 

ÎN DRUM SPRE BĂRĂGAN 


La 23 mai 1867, George Cârţan şi-a luat rămas bun 
de la mama sa, de la tuşa Raşila, de la fraţi şi de la 
surori şi a .pornit cu turma sa de 40 de oi, în necu¬ 
noscut. A luat cu el şi pe dulăul Burcuş, cu gîndul 
că, deşi clinele era bă/trîn, îi va fi de folos. Dacă ar 
fi avut şi un măgar, treaba ar fi fost cum nu se poate 
mai bună, căci ar fi avut cine să-i care avutul sără¬ 
căcios. 

într-o desagă Cârţan înghesuise o pereche de cioa¬ 
reci, una de opinci, două cămăşi, două izmene, obiele 
şi căciula ; pe spate purta cojocul, iar în şerpar avea 
cei zece zloţi dăruiţi de mama sa „pentru nevoile dru¬ 
mului". 

A pomit-o pe sub poalele pădurii, spre Drăguş. 
Oile ciuguleau iarbă pe marginea drumului, iar el, 
privea peisajul fermecător al Ţării Făgăraşului. 

Spre miazăzi se întindea brîul de munţi cu crestele 
poleite cu zăpadă ; pe coaste pădurile de brazi şi molizi 
coborau pînă la poalele dealurilor. Văile munţilor erau 
brăzdate de rîuri şi pîraie care coborau sprintene spre 
albia Oltului. 

Satele se înşirau pe malul rîurilor. 

Aceasta era „ţărişoara" lui, aici a văzut el lumina 
zilei. Pleca de pe plaiurile ei, cine ştie pentru cîtă 
vreme : un an, doi sau poate zece. Dar orice se va 
întîmpla, el se va întoarce pe meleagurile natale, lîngă 
ortacii cu care a copilărit pe malurile Laitei, la cei 
care l-au învăţat ciobănitul, la mormîntul părinţilor 
şi moşilor săi. 

A înnoptat la marginea satului Drăguş. Dimineaţa 
a plecat spre Breaza, de unde se spune că ar fi pornit 
şi Radu Negru peste munţi. La marginea unui crîng, 
a intrat în vorbă cu nişte oameni care uscau finul. 
De la ei a aflat că e un cioban în partea locului care 
vrea să vîndă un măgar. L-a căutat şi, din două 
vorbe, au încheiat tîrgul. Cârţan a dat două oi şi 
Ioşca — aşa îl chema pe măgar — a intrat în stă- 
pînirea lui. 

Spre deosebire de alţi semeni ai săi, Ioşca se arăta 
blînd şi ascultător. „Nu dă cu copita-n stăpîn", zicea 
vînzătorul. 

Călătoria spre Bărăgan începea bine. Măgarul era 
de mare folos, îi purta avutul. 

A treia zi, feciorul din Cîrţişoara a înnoptat la 
marginea satului Berivoi, într-o poiană de arini, lîngă 
rîu. 

Cu ocazia acestui popas, George Cârţan şi-a făcut 
rost — în schimbul unei oi — de un ceaun pentru 
fiert mămăliga şi de două „măsuri" de mălai. 

Avea acum cele de neapărată trebuinţă. 

La sfîrşitul lunii mai, Cârţan a ajuns în Ţara Bîrsei. 
S-a oprit pe dealul Săcelelor, sub buza pădurii, unde 
erau pajişti bune pentru păşune. Aici a cunoscut pe 
Ion Cotigă, omul care va avea un rol hotărîtor în 
definirea cursului vieţii lui George Cârţan. Ion Cotigă, 
un om chipeş, în vîrstă de vreo 30 de ani, cu o mus¬ 
tăcioară neagră, era stăpînul unei turme de o sută de 
oi. Avea ştiinţă de carte, ba era chiar învăţat : urmase 
liceul şi trei ani la facultăţile de drept şi filozofie. 
Din cauza unei boli de plămîni şi-a întrerupt studiile. 
O vreme a ocupat o slujbă de stat, în nordul Tran¬ 
silvaniei. Pentru a-şi reface sănătatea s-a întors în mij¬ 
locul naturii, făcîndu-se cioban. Tatăl său —• subprefect 
în Moldova —• nemulţumit de viaţa de hoinar a fecio¬ 
rului său, şi mai ales de meseria de cioban, rupsese de 
vreo trei ani orice legătură cu el. 

Cotigă era un intelectual ciudat, care putea fi luat 
foarte uşor drept „scrîntit" de cei care nu-1 cunoşteau : 
om cu pregătire superioară să-şi piardă vremea în 
urma turmei ? Dar el era fericit în mijlocul naturii, 
cu turma şi mai ales cu cărţile sale. Măgarul sau Da- 
maschin purta pe samar desagii cu cărţi de istorie, de 
filozofie, romane, o mică bibliotecă mereu împrospătată 
de la anticariat, cînd ajungea în oraşe. 

întîmplarea a făcut ca pe dealul Săcelelor să se 
întâlnească „doi scrîntiţi" care aveau aceeaşi meteahnă : 
să cutreiere ţara în urma turmei de oi, să iubească 

libertatea, amîndoi pasionaţi de trecutul poporului ro¬ 
mân, de faptele de glorie ale voivozilor. Cei doi s-au 
înţeles să ciobănească împreună, pe Bărăgan. 

Pe Ion Cotigă întîlnirea cu tînărul Cârţan l-a bu¬ 
curat : cîştiga un tovarăş ce părea harnic şi priceput 
în ale ciobăniei. Timpul va arăta că nu s-a înşelat, 
într-tin fdl se căutau şi se completau unul pe altul : 
Cânţan îşi căuta dascălul iar Cotigă discipolul. 

Pentru a-şi arăta erudiţia, Cotigă i-a vorbit despre 
filozofii greci : Platon, Socrate, Diogene, oameni celebri 
ai timpului lor, care luptau pentru schimbarea societăţii 
îmbătrînite, pentru întronarea dreptăţii şi libertăţii. 

Dar iată — spunea Cotigă — au trecut de atunci 
peste două mii de ani şi rînduielile lumii nu sînt mai 
bune. Sînt şi acum popoare asuprite, oameni exploataţi 
de cei bogaţi, nedreptăţi la tot pasul. Cârţan asculta 
cuminte, dar nu înţelegea mare lucru. Nu întreba ni¬ 
mic, nu cerea lămuriri, dornic să afle cît mai multe. 

(într-o zi, Cârţan l-a rugat pe „dascăl" să lase pe 
greci şi să-i vorbească despre istoria noastră, a româ¬ 
nilor. 

Cotigă i-a vorbit vreme îndelungată despre înce¬ 
puturi : ce spun Herodot, Strabon, Iordanes, Dio Cas- 
sius, Tacit despre strămoşii noştri geto-dad. Regele 
Buerebista a unit triburile răsleţe de geţi din cîmpia 
Bărăganului cu dacii din munţii Transilvaniei. A reuşit 
să-i organizeze şi să-i disciplineze, făcînd ou ei dese 

incursiuni peste Dunăre, în Traeia şi Macedonia, în 
lumea romană. 

— Nene Ioane, nu fi supărat pe mine, dar nu mai 
pricep nimic. Nu uita că sînt un biet cioban, m-ai 
obosit cu lucruri pe care mintea mea nu le înţelege. 
Mă întreb de unde păcatele ştii atîtea ? 

— Pe unele le-am învăţat la şcoală, pe altele le-am 
cules din cărţi ; am citit foarte mult. De aceea m-am 
făcut cioban, să am timp pentru citit şi gîndit... Dar 
să ne întoarcem la istorie. „Părinţii" poporului nostru 
au fost Traian şi Decebal. Despre ei ţi-aş putea vorbi 
zile-n şir... 

Două săptămîni cît au stat pe dealurile Săcelelor, 
Cârţan a fost fermecat de bogăţia cunoştinţelor lui 
Cotigă şi mai ales de felul cum povestea. 

Seara, la marginea pădurii unde înnoptau cu turma, 
aprindeau focul şi, după ce cinau, stăteau de vorbă 
pînă noaptea tîrziu. Povestea vieţii lui Cârţan era 
scurtă. A plecat din Oprea Cîrţişoara, deoarece unchii 
lui voiau să-l facă sluga lor, să le păzească oile. A 
pornit-o spre Bărăgan hotărît să înfrunte viaţa de unul 
singur. 

Cei doi au făcut legămînt să ciobănească împreună. 

Cîrţan l-a rugat pe Cotigă să-l înveţe şi pe el să 
citească şi să scrie : 

— Nu ştiu carte ! mi-e ruşine, dar ce să fac ? 

— Am bănuit ca eşti analfabet (Cârţan afla un cu- 
vînt nou !) dar nu eşti tu de vină, ci regimul absolutist 

(ce-o mai fi -şi asta ? se întreba ciobanul) care n-a dat 
şcoli popoarelor. Omul din bilele .noastre, ca să-şi cîştige 
şi să-şi apere drepturile, trebuie să fie luminat şi lu¬ 
mina se cîştigă din cărţi, din citit. Omul fără carte 
nu este departe de animale. Noi, românii, trebuie să 
ajungem între popoarele culte şi civilizate, la strălu¬ 
cirea şi mîndria din trecut. Să fim ou toţii o singură 
ţară, dar toate acestea le cîştigăm numai dacă înlăturăm 
neştiinţa de carte şi întunericul din suflete şi din minţi. 
Să deschidem şcoli cît mai multe, să cultivăm poporul. 
Poporul nostru a fost ţinut de boieri şi de grofi în în¬ 
tuneric, pentru că numai aşa-1 puteau exploata. A sosit 
timpul isă-1 luminăm. Pentru aceasta ne trebuie dascăli, 
oameni însufleţiţi şi cărţi, multe cărţi. 

— Unchiul meu, cîntăreţ la biserică, zise timid Câr- 
ţan, m-a învăţat cîteva litere... 

— Nu fi trist, George, că nu ştii încă să citeşti şi 
să scrii. Vremea nu-i pierdută. Te învăţ eu carte. Cum 
ajungem pe Bărăgan, ne rostuim stîna, încheiem în¬ 
voielile şi, după o lună, începem şcoala. Dascăl sau 
popă n-o să ajungi, dar om luminat, de bunăseamă. 

S-au înţeles ca turma să fie trecută prin vama Bu¬ 
zăului de către Cotigă, care avea acte şi plătea taxele 
de vamă, iar el, Cârţan, „omul fără acte", să treacă 
prin „vama cucului". 

Astfel, în zorii zilei de 5 iulie 1867, Cotigă şi Cârţan 
au trecut în Muntenia, „ţara" visurilor lor. 

DASCĂLUL Şl UCENICUL 


Primul popas pe pămîntul Munteniei, cei doi cio¬ 
bani l-au făcut intr-o poiană, alături de care şopotea 
un izvor cu apă rece şi cristalină. Seara au pregătit 
un ospăţ de zile mari, jertfind un beibecuţ pe care 
l-au gătit „haiduceşte". După ce s-au ospătat aşa cum 
se cuvine, au pregătit focul pentru noapte, şi-au întins 
cojoacele la rădăcina unui ibrad, iar turma şi avutul 
au fost date în paza celor trei dulăi. 

In zorii zilei de 6 iulie 1867, au pornit cu turma la 
drum şi după o săptămînă au ajuns la marginea 
Ciulniţei. 

Aici, Cotigă s-a prezentat la primărie şi s-au înscris 
în „evidenţe", el cu 100 de oi, iar Cârţan cu 30, 
plătind taxele de păşunat pe anul (fiscal 1867—1868. 

Cu acest prilej, Cârţan şi-a dat seama că prietenul 
său Cotigă, în relaţiile cu autorităţile şi cu proprietarii, 
era isteţ şi întreprinzător. Se descurca în orice situaţie, 
ştia să vorbească cu oamenii, ba-i învîrtea pe degete 
pe boieri şi pe vechili. „Mare lucru să ştie omul carte, 
şi-a zis el, îşi cunoaşte drepturile, ştie să le apere. Pe 
omul neştiutor toţi îi înşală. Musai să învăţ şi eu 
carte, să fiu ca «dascălul» meu Cotigă". 

Pe vremea aceea, erau încă mulţi boieri în ţară, dar 
numai vara stăteau pe la moşii ; în restul anului erau 
plecaţi la Bucureşti sau în străinătate, să-şi cheltuiască 
banii storşi din truda ţăranilor de pe pămînturile lor. 
Socotelile erau ţinute de vechili care strîngeau bani 
grei pentru boier, dar păstrau pentru ei „partea leului*. 
Şi aici ca şi în Transilvania, jandarmii şi primarii 
erau de partea boierilor şi împotriva ţăranilor care 
roboteau pe moşiile acestora. 

La sud de Ciulniţa cei doi ciobani au închiriat, pe 
cinci ani, un teren pentru stînă şi, în apropiere, imaşuri 
pentru păşunatul oilor. Au construit o stînă cu două 
încăperi, din stîlpi de arţar şi scîndură de brad, aco¬ 
perită cu tablă. Alături, au făcut un coteţ pentru pă¬ 
sări şi un altul pentru porci, cu troci pentru zăr, şi 
o strungă pentru mulsul oilor. La fiecare trei luni, 
mutau tMa, ca să gunoiaocă (terenul, potrivit învoielii 
încheiate cu proprietarii care, în felul acesta, erau în 
oîştig, căci li se îngrăşau pămînturile. 

Anii treceau şi, o dată cu ei, creştea şi turma. Pri¬ 
măvara plecau cu rîndul la Ciulniţa sau la Călăraşi, 
la obor, să vîndă mieii, vara să vîndă lîna, caşii şi 
brînza, iar toamna, oile pentru abatoare, şi să tîrguiască 
cde trebuitoare stînii. 

De cum începea toamna se apucau să facă pregătiri 
pentru iarnă. Strîngeau nutreţ şi-l aşezau în clăi, lîngă 
stînă. Oile stăteau în tîrlă în bătaia crivăţului şi sub 
potopul zăpezilor, păzite de cîini. Pentru că lupii le 

dădeau tîrcoale, nu numai noaptea ci şi în timpul zilei, 
Cotigă a primit dreptul să ţină o armă, ca să se apere 
de fiare. 

In <tot acest răstimp Cârţan n-a primit nici o veste 
de ia Oprea Cîrţişoara, cu toate că el trimisese vorbă, 
prin alţi ciobani, că s-a stabilit la Ciulniţa, că îi merge 
bine şi turma a crescut. Uneori se întreba cine mai 
trăieşte din familia lui ? Dar nostalgia plaiurilor na¬ 
tale şi dorul de fraţi şi surori nu-1 stăpîneau prea 
multă vreme, prins fiind de grijile stînii şi de obligaţi¬ 
ile turmei. Şi nu erau puţine, căci numai oile lui Cârţan 
ajunseseră la 350 de capete. 

Conducerea stînii era în seama lui Cotigă, care purta 
socotelile, păstra 'banii, făcea cumpărăturile, prelungea 
învoielile. Potrivit înţelegerii dintre cei doi, în chel¬ 
tuielile comune ale gospodăriei se cuprindeau şi cele 
făcute pentru împrospătarea „bibliotecii". Pentru o 
carte rară Cotigă nu pregeta să plece pînă la Bucureşti 
şi nu se-ntorcea fără ea. 

într-o încăpere a stînii, iînduiseră Tafturi pentru 
cărţi ; au cumpărat două lămpi cu petrol şi la lumina 
lor citeau pînă la miezul nopţii. Astfel stîna devenise 
un fel de sală de lectură, dar numai cu doi cititori : 
dascălul şi ucenicul său. 

Cînd Cotigă era în toane bune — şi în ultimul 
timp aceasta se întîmpla tot mai rar — el citea învă¬ 
ţăcelului său, cu glas ridicat, pagini din cărţile care-1 
pasionau. Dar cînd ucenicul cerea prea des lămuriri, 

„lectorul" îşi pierdea răbdarea şi închidea cartea sau 
citea numai pentru el. 

în primul an, Cârţan a învăţat alfabetul. A ajuns 
să citească binişor cărţi uşoare, cu poezii şi poveşti. 
Ba de dîteva ori încercase să treacă la lecturi „mai 
grele" dar, cum nu înţelegea mare lucru, a trebuit să 
renunţe pentru moment. 

într-o zi, văzîndu-l pe Cotigă cu faţa luminată, l-a 
rugat stăruitor : 

— învaţă-mă, ca lumea, meşteşugul scrisului şi citi¬ 
tului. Să pot pricepe orice carte ori cît de groasă. (Pe 
atunci învăţăcelul aprecia valoarea cărţilor după gro¬ 
sime). Să n-o las din mină pînă n-o dau gata, s-o 
pricep din doască-n doască. Ce am citit pînă acum ? 
Alexăndria şi cărţi pentru copii. Mi-ai zis, acum trei 
ani, pe dealul Săcelelor, că mă faci om ! Am acum 
douăzeci şi unu de ani. Vreau să intru în rîndul oa¬ 
menilor adevăraţi, şi fără ştiinţă de carte nu-s om. 
Dacă mă înveţi, nu te mai necăjesc cu întrebările. Mă 
înfund în paginile cărţilor, ca oile în iarba cea grasă, 
ş-apoi las’ pe mine ! 

— Ai dreptate, George. Te-am învăţat prea puţin. 
Ştii doar să silabiseşti, să-ţi scrii numele, să poţi semna 
învoielile. Destul pentru un neştiutor de carte cum ai 
fost, puţin pentru un om ambiţios ca tine. 

— Nu rîde de mine, nene, zise Cârţan, cu modestie. 
Eu n-am amfoiţuri, nu vreau să ajung primar la Oprea 
Cîrţişoara sau notar la Arpaşul de Jos. Dar vreau să 


44 


www.dacoromanica.ro 


citesc cărţi, mai cu seamă cărţi de istorie, ca să pot 
cunoaşte trecutul poporului român „din doască-n 
doască“. 

— Asta chi'bzuiesc şi eu, zise Cotigă, vreau să te 
ajut. Dar să ştii că te aşteaptă muncă grea ; dacă ai 
însă voinţă şi răbdare, o vom scoate cu bine la capăt. 

începînd de a doua zi, stîna s-a transformat în 
şcoală. Au făcut rost şi de o tablă pe care făceau so¬ 
coteli, cu creta. E adevărat că dascălul n-avea deprin¬ 
deri pedagogice, dar această lipsă era suplinită de rîvna 
învăţăcelului. Mintea lui vioaie prindea repede cele 
explicate, iar ce-i intra în memorie nu mai uita. 

După cîţiva ani, prin 1874, cînd flăcăul împlinise 
25 de ani, ajunsese să scrie şi să citească bine de tot. 

Cînd treburile .turmei cereau, el pleca la Slobozia 
sau la Călăraşi, trecea pe la autorităţi şi rezolva pro¬ 
blemele legate de prezenţa lor în regiune. Cu vechilii 
vorbea de la egal la egal, ţinea fruntea sus, conştient 
de valoarea lui, nu se umilea în faţa nimănui. 

Era un flăcău chipeş şi voinic, purta mustăcioară 
şi părul în plete scurte, iar cămaşa, deschisă la gît, 
de i se vedea pieptul rumen şi păros. Faţa lui arsă 
de soare arăta încredere şi sănătate. Cu statura-i bine 
legată şi mai ales cu pomii său ciobănesc părea a fi 
un dac din cei de pe columna lui Traian, pe care o 
văzuse reprodusă într-o carte de istorie. 

Pînă la această vîrstă el citise destule cărţii ; pe unele 
le ştia pe dinafară. îl pasiona istoria, se înflăcăra de 

faptele glorioase ale strămoşilor, de măreţia lui Mihai 
Viteazul, de vitejia lui Ştefan cel Mare, de revoluţiile 
lui Horia şi Avram Iancu, era entuziasmat de patrio¬ 
tismul fierbinte al lui Nicolae Bălcescu. 

Fotografia Columnei, întâlnită in paginile cîtorva 
cărţi, i-a deşteptat interesul pentru istoria mai veche, 
a strămoşilor. Cotigă i-a procurat de la un anticariat 
din Bucureşti, Istoria Romei antice, din care a învăţat 
mai ales părţile privind fundarea „cetăţii eterne" şi 
legenda privitoare la Romuîus şi Remus. Tot din 
această carte a aflat amănunte despre viaţa şi faptele 
împăratului Traian, care s-a înfruntat cu Decebal. Ci¬ 
tind şi (recitind cartea, a ajuns să cunoască episoade 
întregi pe dinafară. 

într-o seară, după ce au terminat mulsul oilor, Co¬ 
tigă i-a citit lui Cârţan, la lumina lămpii, cîteva pagini 
publicate de Nicolae Bălcescu în „Magazin istoric pen¬ 
tru Dacia" sub titlul „Campania românilor în contra 
turcilor de la anul 1595". 

„Aduc aminte românilor una din faptele cele mai 
strălucite ale luptei părinţilor lor pentru libertate. Voi 
descrie acea campanie vestită care realţă demnitatea 
naţională, ne dede un nume şi o vază însemnată în 
Europa şi statornici pentru viitorime drepturile patriei 
noastre [...]“ 

— Ei, ce zici, George ? îţi place cum scrie ? 

— Ma unge la inimă ! De ce nu sîntem şi noi cei 
de astăzi ca strămoşii noştri ? 

— Sînt sigur că urmaşii noştri se vor ridica la vir¬ 
tuţile strămoşilor, fii sigur de asta... dar să-ţi citesc 
mai departe : 

„Moştenitori ai drepturilor pentru păstrarea cărora 
părinţii noştri au făcut atîtea jertfe în veacurile tre¬ 
cute, fie ca suvenirea acelor timpuri eroice să deştepte 
în noi sentimentul datoriei ce avem d-a mări şi d-a 
păstra pentru viitorime această moştenire părintească". 

— Ai auzit, Cârţane ? Acesta-i testamentul politic al 
lui Balcescu : să păstrăm şi să mărim- moştenirea stră¬ 
moşilor. Să-ţi intre la suflet, să-l spui tuturor, tineri 
şi bătrîni, de cîte ori vei avea prilejul. 

— Aşa voi face, nene Ioane, să fii sigur de asta, 
zise Cârţan. 

— Iată, Cârţane, învăţături şi adevăruri pe care 
trebuie să le cunoască toţi, să le pună la suflet, să 
lupte pentru împlinirea lor. 

Ascultînd cele citite de Cotigă, pe Cârţan îl prinse 
— prin cine ştie ce resorturi ascunse — un dor fier¬ 
binte de plaiurile natale. 

— Mi-au amorţit picioarele de cînd n-am mai urcat 
la munte, spuse el într-una din zile. Aicea-i şes cît 
vezi cu ochii. Nici un pinten de munte, nici o gură de 
aer primenit. Sînt ani de cînd n-am călcat pe covorul 
moale de muşchi. M-am săturat de iarbă uscată, de 
praf, de ciulini, de zăduf... Nene Ioane, fug puţin 
pînă la Oprea Cîrţişoara. 

— Du-te, jandarmii te aşteaptă să te înhaţe la că¬ 
tănie. 

— Aşa-i, arză-i focul ! La asta nu m-am gîndit. 
într-adevăr, în anul 1870, Cârţan împlinind vîrsta 

recrutării şi neprezentîndu-se la organele de recrutare, 
autorităţile îl căutau de zor. La întrebările jandarmilor, 
tuşa Raşila le spunea mereu acelaşi lucru : e plecat din 
sat, dar ou ştia unde. 

VOLUNTAR LA 1877 


Unirea Principatelor a întărit autonomia internă a 
ţării şi a pregătit condiţiile pentru înfăptuirea idealului 
secular al poporului român — cîştigarea independenţei 
de stat — eveniment pentru a cărui realizare lupta cu 
însufleţire întregul nostru popor. Prilejul l-a oferit răz¬ 
boiul ruso-turc, la care a luat parte şi armata română. 

în şedinţa din 9 mai 1877, Adunarea deputaţilor a 
proclamat independenţa de stat a ţării. Cu acest prilej, 
Mihail Kogălniceanu declara: „Sîntem independenţi , 
sîntem naţiune de sine stătătoare [...] sîntem o naţiune 
liberă şi independentă ". 

Alături de populaţia ţării, Cotigă şi Cârţan priveau 
cu entuziasm pregătirile oştirii noastre, chemate să 
arate lumii că virtuţile străbune ale neamului nu s-au 
stins, că a sosit ceasul ca România să se afirme ca 
stat suveran şi independent. 

„Dorinţa noastră cea mai vie — scria ziarul „Ro¬ 
mânul" la 14 mai 1877 — este de a vedea armata 
noastră trecînd Dunărea şi mergînd să contribuiască 
la nimicirea unei dominaţiuni devenită odioasă unei 
lumi întregi. Voim ca românii să-şi datorească lor 
înşişi independenţa absolută a patriei, o dorim pentru 

că credem că ea va contribui la mărirea şi ridicarea 
patriei". 

în satele din jurul Sloboziei şi Ciulniţei, Cotigă şi 
Cârţan deveniseră propagandişti înflăcăraţi ai luptei 
pentru neatîrnare, citeau oamenilor ziarele, le vorbeau 
cu înfocare despre evenimentul care chema poporul 
nostru la cucerirea independenţei de stat a ţării. 

Masele răspundeau cu însufleţire la apelul făcut de 
autorităţi, contribuind cu bani şi cu diferite ofrande 
la sprijinirea luptei pentru neatîrnare. 

Declanşarea războiului pentru independenţa naţională 
a trezit noi speranţe şi în sufletul transilvănenilor. Cu 
toate ameninţările şi piedicile puse de autorităţile 
austro-ungare, din Transilvania şi Banat soseau aju¬ 
toare şi voluntari. Gestul lor era menit să întărească 
lupta comună pentru înfăptuirea idealului unităţii na¬ 
ţionale. 

Ziarul „Socialistul", din 26 mai 1877, scria : „Azi 
e timpul cînd românii, în avîntul şi entuziasmul su- 
venirilor trecute, iau armele pentru a-şi apăra inde¬ 
pendenţa". 

Cei doi prieteni, Cârţan şi Cotigă, fără să mai stea 
pe gânduri, au hotărît să ia parte şi ei, după puterile 
lor, la efortul de război al ţării. S-au prezentat la 
„Comandamentul etapelor", aflat la Buzău, şi au pre¬ 
dat armatei române, în cadrul rechiziţiilor, 1200 ca¬ 
pete de oi şi nutreţul strînş pentru iarnă. Pentru stînă 

au reţinut doar 2 berbeci şi 30 de oi, un nucleu pentru 
a porni, în toamnă, o nouă turmă. 

La începutul lui septembrie 1877, Cârţan a luat o 
hctărîre entuziastă : va pleca voluntar pe front. 

— Nene Ioane, a spus el lui Cotigă, plec voluntar. 
Nu pot sta cu braţele încrucişate cînd floarea ţării 
luptă şi sîngerează. Ţara are nevoie şi de voluntari. 

— Te-ai gîndit bine, George. Eu de-acum sîwt bă- 
trîn, rămîn ia stînă. Tu du-te voluntar. Cînd o să 
revii, ai să mă găseşti tot aici. 

Cârţan şi-a pus în traistă un rînd de schimburi, o 
pereche de opinci bune şi a pornit-o spre Roşiorii de 
Vede, unde fusese îndrumat. S-a prezentat la cazarma 
batalionului de linie, care-şi avea sediul în localitate. 
Santinela l-a oprit la poartă şi a chemat ofiţerul de 
serviciu. 

— Scriu gazetele că primiţi voluntari. Iată-mă, am 
venit voluntar. Mă cheamă George Cârţan şi sîot din 
comitatul Făgăraşului. 

— Armată ai făcut ? l-a întrebat prietenos ofiţerul. 

— Doar n-am fost prost să cătănesc la Franţ Că- 
taramba * !, a răspuns, hîtru, ciobanul. 

A fost condus la cancelarie şi trecut în controalele 
unităţii. Apoi i s-au dat haine militare şi a fost re¬ 
partizat la compania 3 de recruţi. 


* Poreclă dată de românii din Transilvania împăratului Franz 
losif. 

După o săptămînă de instrucţie, într-un repaus, Câr- 
ţan s-a prezentat instructorului şi l-a întrebat : cînd 
vor pleca ,„pe front" la Plevna ? 

— Aşteaptă băiete, să isprăvim instrucţia, tragerile. 
Acolo e foc, nu joacă ! 

După terminarea instrucţiei individuale, au trecut 
la o pregătire mai amplă. Pe cioban îl treceau nădu- 
şelile. Zi de zi, uneori şi noaptea, în lunile septembrie 
şi octombrie 1877, au ţinut-o numai în marşuri. Une¬ 
ori, la temele de luptă, se tîrau pe burtă, ca şopîrîele, 
simulau atacul unor redute... 

— Asta-i cătănia ? se întreba ciobanul. A dracului 
meserie ! 

După cîteva luni, Cârţan a fost chemat la cance¬ 
larie, Comandantul l-a înştiinţat că războiul s-a ter¬ 
minat şi i-a mulţumit pentru voluntariat. 

Omul şi-a ridicat straiele ciobăneşti de la magazie 
şi, modest cum venise, a pornit spre Ciulniţa, unde şi-a 
reluat ocupaţiile obişnuite. 

CĂTANĂ ÎN HAINE SURE 


De la o vreme l-a prins iarăşi dorul de casă, de fa¬ 
milie. S-a hotărît să treacă munţii, la ai săi. . 

în dimineaţa zilei de 12 iulie 1878, Cârţan a pornit 
pe valea Prahovei şi s-a îndreptat spre Rucăr. Călca 
sprinten, urca tinereşte potecile, amintindu-şi de tim¬ 
pul cînd ciobănise la munte. 

După trei zile, prin valea Pojorţii, a coborît la 
Oprea Cîrţişoara. în pragul tinzii l-a primit tuşa Ra- 
şiia cu lacrimi în ochi. Plecase nn flăcău de optspre¬ 
zece ani şi acum se întorcea un om plin de putere. 
Cârţan a aflat cu mare durere că mama sa nu mai era 
în viaţă. 

După ce şi-au mai domolit focul din inimă, s-au 
aşezat cu toţii în jurul mesei pe care fusese aşezată 
ştiuta mămăligă «urie şi blidul cu lapte. George şi-a 
amintit cu duioşie de copilăria lui săracă, de zilele cînd 
el şi fraţii lui se repezeau, îndemnaţi de foame, cu lin¬ 
gurile de lemn asupra blidului cu lapte. 

iîn zilele ce au urmat, casa lor a devenit un adevărat 
loc de pelerinaj : unii veneau, alţii plecau. Toţi erau 
dornici să afle cum şi-a petrecut George timpul pe Bă¬ 
răgan şi, mai ales cereau ştiri asupra felului cum a 

mers războiul la Griviţa, la Rahova şi Vidin. Cârţan 
le povestea faptele cu amănunte şi oamenii nu se mai 
săturau ascultîndu-1. 

După ce s-au mai rărit vizitele şi tuşa Raşila a găsit 
răgazul să stea de vorbă mai pe îndelete cu George, i-a 
adus aminte că a sosit vremea să se căsătorească, să 
aibă copcbii, ca să nu se stingă spiţa Cârţanilor. 

— Nu mă însor, a răspuns el. Eu am altă menire în 
lumea asta : să duc oamenilor cărţi, să-i luminez. Noi 
românii sîntem un popor vrednic, dar stăpînii ne-au 
ţinut în întuneric. Am arătat lumii, la Plevna, ce pu¬ 
tem. Soseşte vremea tsă ne unim toţi românii într-o 
ţară mare şi puternică, aşa cum am fost pe vremea lui 
Mihai Viteazul. 

lîn faţa acestor „vorbe mari", bătrîna zise cu sfială : 

— Te .pomeneşti că pe Bărăgan te-ai făcut dascăl ! 
Că la şcoală n-ai umblat. Ce poţi spune tu oamenilor ? 
Cum să pască oile şi atfit! 

— Ehe, tuşă, zise George cu mîndrie, nu mai sînt 
omul pe care l-ai cunoscut dumneata. în cei zece ani 
am citit o grămadă ide cărţi, am învăţat de toate ; 
cunosc pe degete istoria poporului nostru, ba, ce să zic, 
o ştiu, ştiu ceva şi din istoria lătinească. Apoi, o în- 
tiebă : Ai auzit de împăratul Trăian şi de regele De- 
cebal, tuşă ? 

— De un’s-aud ? răspunse intimidată bătrîna. în sat, 
printre ciobani, cine o fi auzit de ei ?... 

— Ştii oare de ce poporul nostru spune, despre un 
om bun că „e bun ca împăratul Trăian" ? De ce valu¬ 
rilor mari de pămînt li se spune „troiene" ? De ce 
brîului de stele care cuprinde cerul dintr-o parte în 
alta poporul îi zice „calea lui Traian" ?... Pentru că 
poporul nostru nu l-a uitat pe marele împărat!... Uite, 
aici în desagă, am adus nişte cărţi în care scrie pe larg 
despre acest împărat şi despre multe altele. Să ştii, tuşă 
Raşilă, că aceste cărţi sînt comoara mea. Să mi le îngri¬ 
jeşti ca pe ochii din cap. Să nu le roadă şoarecii, să nu 
laşi nepoţii să caute prin ele chipuri, că le .rup şi le 
prăpădesc... Ei, şi acum după ce v-am văzut şi am 
tăifăsuit destul împreună, să ştii că eu plec la cătănie, 
că d-aia am venit acasă. 

— Vai, dragul mătuşii, cît te-or mai cotat jendarii, 
vreo opt ani, dar apoi te-or lăsat în pace, bagşama or 
fi chiert potrocoalele în care erai scris. Sorţii tăi or 
trecut. Ortacii tăi de cătănie s-or întors de mult, sînt 
oameni însuraţi. 

— Dacă vor, mă primesc şi acum, dacă nu, mă-ntorc 
acasă şi pace bună. 

Cârţan îşi avea socotelile lui. Era hotărît să se lase 
de ciobănit şi să se ocupe în viitor cu răspîndirea căr¬ 
ţilor şi a altor tipărituri româneşti în Transilvania. 
Pentru aceasta îi va trebui însă autorizaţie pe care n-o 
va primi daca nu avea stagiul militar îndeplinit. 

Dimineaţa Cârţan a plecat la Făgăraş, la comisia de 
recrutare. 

La oficiu l-a primit un ofiţer care ştia puţin româ¬ 
neşte. După ce l-a identificat, a aflat că leatul lui Câr- 
ţan se eliberase demult, că după rânduielile „cezaro- 
crăieşti", el, George Cârţan, născut în anul 1849, este 
nesupus la încorporare. 

Dar în faţa ofiţerului nu se găsea un neştiutor de 
carte ci un om care cunoştea legile. Cârţan i-a spus cu 
hotărâre : 

— Cum să fiu nesupus, domnule ofiţer, dacă am ve¬ 
nit singur ? în anii ăştia am fost cu oile pe Bărăgan, 
am stat zece ani, de-aia n-am fost la reonuitare. 

Ofiţerul a raportat superiorilor săi. „Câzul Cârţan" 
părea complicat : nu s-a prezentat la recrutare timp de 
opt ani, iar acum se prezintă singur. Fusese şters din 
evidenţa nesupuşilor, fiind considerat dispărut, poate 
mort. în cele din urmă s-a ajuns la hotărîrea că, întru- 
cit George Cârţan nu mai figurează în „urmărire" şi 
că omul s-a prezentat singur la recrutare, să fie trimis 
să execute stagiul militar. 

A fost trecut în evidenţe şi trimis, chiar a doua zi, 
cu un delegat, la Regimentul 31 infanterie din orăşelul 
Semlin, situat la vreo 15 kilometri de Belgrad. 

Astfel, în anul 1878, George Cârţan (trecut în con¬ 
troale sub numele de „Kertzan Georg"), îmbrăca pen¬ 
tru un răstimp de trei ani haina „sură" a cătanelor 
împărăteşti. 

Timp de oîteva luni, pînă s-a obişnuit cu noua viaţă, 
cazarma îi părea închisoare. Santinelă la poartă, ziduri 

groase şi mohorîte, iar dormitoarele de la etaj — sa¬ 
loane de spital cu paturi de fier. 

Instrucţia se făcea în limba germană. în timpul ser¬ 
viciului în cazarmă şi ia terenul de exerciţii nu se vor¬ 
bea decît în această limbă. 

Trupa unităţii — adevărat mozaic etnic — cuprindea 
soldaţi aparţinînd tuturor naţionalităţilor conlocuitoare 
afiate sub stăpânirea imperiului austro-ungar : români, 
sîrbi, croaţi, cehi, slovaci. 

Cu timpul George Cârţaln s-a obişnuit cu această 
nouă viaţă. Instrucţia nu-i mai părea atît de obosi¬ 
toare ; şi-a dat seama că, în linii mari, pregătirea se 
asemăna cu cea făcută la Roşiori. 

A cătănit din vara anului 1878 pînă-n vara anului 
1881 — trei ani încheiaţi — el fiind cătana cea mai 
bătrînă din regiment. 

Cum îşi vor aminu mai tîrziu ortacii săi de cătănie 
Tămaş Avisalom Cornea şi Samoilă Metea, din comuna 
Ileni, comitatul Făgăraşului, Cârţan a fost un ostaş 
disciplinat, care s-a purtat „cum scrie la carte*. Era 
respectat şi iubit de camarazii săi, ba chiar şi de ofiţeri 
şi subofiţeri. La orice întrebare răspundea scurt, cu 
fraze bine gîndite; uneori răspunsurile erau cu tîlc. 
Nu se lăsa încurcat în întrebări şi nu rămînea nimănui 
dator cu răspunsul. în faţa superiorilor îşi susţinea 
demn şi curajos părerile. 

Comandantul companiei a prins o adevărată slăbi¬ 
ciune pentru Cârţan. îi cunoştea viaţa în amănunte, 

iar ia lecţiile săptămânale de educaţie dădea ca exemplu 
pe acest „Soldat Kertzan Georg, von Kertz, Freiwillig 
der dritte Kcmpanie" *. 

Săptămînile şi lunile care au urmat s-au scurs pe ne¬ 
simţite şi, la 8 mai 1881, George Cârţan a fost lăsat la 
vatră. 

Din anii petrecuţi în oştire a rămas cu un cîştig : a 
învăţat binişor germana, împrejurare care-1 va ajuta în 
călătoriile sale, de mai tîrziu, prin Europa. 


'* Soldatul Cârţan George din Cîrţa, volumaT în -compania 3. 

„LUPII" DAU IAMA-N TURMĂ 


A sosit la Oprea Oîţişoara în ziua de 12 mai. 
Tuşa Raşila l-a primit cu dragostea de totdeauna. Seara 
i-a făcut zeamă de peşti („crăieţi şi molani") prinşi de 
Arsene 'din Laita, pe care i-a gătit cu zeamă de varză 
şi hrean, şi a servit-o cu mămăligă caldă. Ştia că-i 
mîncarea lui preferată. 

— De zece ani mi-am dorit, mătuşă, această mîn- 
care. Nimeni n-o ştie face ca’mneatale. Am mîncat 
ciorbă pescărească în Delta Dunării, bună şi aia, n-am 
ce zice ; da’asta le taie pe toate ! 

A doua zi şi-a luat toiagul şi desaga şi a pornit-o 
spre Ciulniţa. A trecut prin Făgăraş, Ileni, Mărgineni, 
Buciumu, Şinca Veche, Zărneşti şi Bran. De aci, .pe că¬ 
rări de munte, a ajuns în Valea Prahovei şi, după trei 
zile, a sosit la Ciulniţa. 

Din prima zi şi-a dat seama că prietenul său Cotigă 
s-a schimbat mult. Căuta ceartă cu luminarea. 

— Ce, mă crezi sluga ta ? Hoinăreşti cu anii, ba 
voluntar la români, ba cătană la austrieci, şi mă laşi 
să-ţi păzesc oile, să-ţi înmulţesc turma ? 

— Din asta n-o fi bai, nene Ioane, căuta să-l domo¬ 
lească Cârţan. Socotim omeneşte, ca între prieteni. Plă- 

tesc pînă la un criţar ce-ţi datorez ; maii bine să treacă 
de la mine. Nu sînt zgîrcit. 

— Vezi, George, zise înduplecat Cotigă : turma-i 
mare, nu mai ţine la doi stăpîni, unul cu osteneala, 
celălalt cu hoinăreala ! 

OPentru Cârţan era limpede : a sosit vremea să des¬ 
facă tovărăşia, fiecare să-şi ia partea din turmă şi să 
plece în drumurile sale. Cotigă i-a spus că se retrage 
la Călăraşi, vinde oile, cumpără o căsuţă şi se pregă¬ 
teşte pentru bătrîneţe. Pe Cârţan l-a sfătuit să se re¬ 
tragă în Ţara Făgăraşului, acum e în regulă cu stăpî- 
nirea „cezaro-crăiască". Viaţa ciobanilor pe Bărăgan 
este tot mai strîmtorată, taxele de păşunat au crescut, 
nutreţul pentru iarnă s-a scumpit. 

După cincisprezece ani de tovărăşie şi-au împărţit 
„averea", aşa cum a crezut de cuviinţă Cotigă : acesta 
lua două treimi din oi, stîna şi acareturile, 4 măgari şi 
6 cîini ; lui Cârţan îi revenea o treime, adică 400 de 
oi, 2 măgari şi 2 cîini. 

S-au despărţit prieteni. 

în timpul anilor de cătănie, Cârţan şi-a făurit un 
pian limpede asupra celor ce va urma să facă după 
terminarea miiităriei: va vinde turma de oi ce-i revine 
şi cu banii obţinuţi va cumpăra cărţi şi alte tipărituri 
româneşti, pe care le va duce prin satele din Transil¬ 
vania. 

în primăvara anului 1882, George Cârţan şi-a luat 
turma de oi, tot avutul, şi a pornit spre pasul Buzăului, 
pe unde intrase prima dată în Muntenia. 

Călătoria a ţinut două săptămîni. Mergînd în urma 
turmei, el îşi făcea tot felul de socoteli : cum să strîngă 
cărţile, unde să le păstreze, să le împartă gratuit, sau 
pe bani ? Ţăranii noştri şi copiii lor n-au bani — gîn- 
dea Cârţan — deci trebuie să le împart cărţile „pe 
omenie". Dacă-cni cer cărţi şi domnii, ăstoTa le dau 
pe bani, căci au de unde să plătească. , 

A trecut prin vama Buzăului — acum avea acte în 
regulă — a plătit taxele şi a intrat cu oile în Ţara 
Bîrsei, 

Dar se vede că „păşise cu stîngul" : toate-i stăteau 
împotrivă. Necazurile se ţineau lanţ de capul lui. Pe 
Bărăgan oile păşteau pe o cîmpie fără margini, le pă¬ 
zeau doar cîinii iar el putea să-şi vadă de alte treburi 
fără de nici o grijă. Aici, în Ţara Bîrsei, pămîmturile 
erau împărţite în ogoare, în grădini de zarzavaturi, 
grădini de pomi. Fiecare bucată de pămî-nt îşi avea pro¬ 
prietarul ei, care îşi păzea cu străşnicie semănăturile 
şi recoltele. Ba, fiecare sat avea paznici de cîmp sau 
„jitari" care prindeau pe cei care aduceau stricăciuni se¬ 
mănăturilor. Turma de 400 de oi a lui George Cârţan 
nu putea fi menţinută doar pe făgaşul drumurilor şi 
al şoselelor şi silită să pască doar iarba din şanţuri. 
Oile se împrăştiau pe holdele şi prin grădinile de pe 
marginea drumurilor şi făceau, cum e firesc, pagube în 

recolte. Ar fi trebuit patru ciobani, ca să le poată ţine 
la drum. 

De aici necazuri la fiecare pas, în fiecare localitate. 
Primarii şi pretorii fixau amenzile şi despăgubirile, la 
plîngerea jitariior şi proprietarilor păgubiţi, şi plata 
trebuia făcută pe loc. 

Bietul cioban năduşea alergînd pe urma turmei şi pe 
la primării, unde îi zălogeau oile. 

Poprirea oilor la primării ducea la dublarea amenzi¬ 
lor. îl puneau să plătească paza şi hrana oilor, cu toate 
că erau ţinute în ocoale, flămînde. Ce să facă bietul 
Cârţan ? Cum nu avea bani, în contul despăgubirilor 
îi luau oile. în două săptămîni „lupii" în haină de pri¬ 
mari şi prdtori, S-au înjumătăţit turma. Omul n-avea 
cui să se plîngă, itoţi erau împotriva lui. 

A făcut vreo trei drumuri la Braşov, ca să facă în- 
tîmpinare la comitat, la căpetenia jandarmilor. Ştabii 
de aici îl ascultau cu atenţie, dar dreptate nu-i făcea 
nici unul. îl purtau cu vorba, trimiţnndu-1 dintr-o parte 
în alta. Fiecare cap de autoritate îi spunea că a în¬ 
călcat ordonanţele, că oile au făcut pagube pe care el 
trebuie să le plătească. 

— Eu nu mă plîng de plată, domnilor, mă plîng că 
am fost jefuit la preţuirea pagubelor. Ca să-mi poată 
lua oile mi-au pus în cîrcă pagube de zece, de douăzeci 
dc ori mai mari decît cele adevărate. Asta-i plîngerea 
mea. Nu mă împotrivesc să plătesc pagubele, dar după 
dreptate ! 

— Dura lex, sed lex *, ziceau prefectul sau căpita¬ 
nul de jandarmi. 

— Va să zică : turcul te bate, turcul te judecă, se du¬ 
miri, înciudat, ciobanul. 

A ajuns la Oprea Cîrţişoara, fără oi, copleşit de ne¬ 
dreptăţile ce i se făcuseră şi înăcrit de nepăsarea auto¬ 
rităţilor. 

S-a hotărît să se adreseze primului ministru la Pesta, 
cerînd să i se facă dreptate. Dacă şi acesta ţine parte 
autorităţilor de la Braşov, atunci să se adreseze împă¬ 
ratului de la Viena. „Munca mea de atîţia zeci de ani 
nu poate fi mîntată în trei săptămîni de jupînii din 
Ţara Bîrsei“, judeca el. 

Cârţan şi-a petrecut toată toamna anului 1882 scri¬ 
ind jalbe către toate autorităţile, de jos de la comitat 
pînă sus la împărăţie. Plîngerile sale aveau următorul 
cuprins: 

„Eu, George Cârţan, cioban din Oprea Cîrţişoara, 
comitatul Făgăraşului, în primăvara anului 1882, cînd 
mă-ntorceam de pe Bărăgan cu turma de 400 de oi 
spre casă, în ţara Bîrsei mi s-au robit oile şi am fost 
păgubit, sub motivul că oile au intrat în holdele jupî- 
nilor. Eu am plătit pagubele dar primarii şi notarii 
m-au jefuit luîndu-mi oile, căci pagubele s-au socotit 
de zece, douăzeci de ori mai mult decît erau, mi-au 


* Legea e aspră, dar e lege. 

luat oile cu jendarii şi le-au dat proprietarilor. Lui 
Andraşu Fridericu din Prejmer, i-au socotit o pagubă 
de 584 fiorini, idt face toată recolta lui, oile n-au mîn- 
cat mai mult de o căpiţă ide trifoi şi mi-au robit 101 oi. 
Lui Johanu Binder, din Hărman, o pagubă de 147 flo¬ 
rini şi 76 oriţari şi au luat 70 de oi. Lui Candit 
Vîlcu din Ghimbav o pagubă de 389 florini şi au robit 
77 oi ; lui Matei Klein din Cristian o pagubă de 297 
florini, 82 criţari şi au robit 100 de oi ; lui Peter Gross 
din Codlea o pagubă de 857 florini, mi-au luat 200 
zloţi şi 27 de oi. Lui Dionisie Marcu din Ţînţari, o pa¬ 
gubă de 243 florini, mi-au luat 100 zloţi şi 20 de oi. 
Lui Ion Comşa din Vlădeni, o pagubă de 85 florini, 
10 criţari, au robit 5 oi. 

După ce primarii şi notarii m-au jefuit cu ajutorul 
jandarmilor, i-am arătat ia comitat, dar în loc de ju¬ 
decători am găsit acuzatori ! 

M-am dus de trei ori la comitat, dar n-a folosit la 
nimic. 

■A treia oară, corniţele a dat ordin, însă pretorii n-au 
vrut să ştie de ordinul lui. Primarii, notarii şi solgăbi- 
răul. ziceau că nu le pasă, ei sînft miniştri, ei mă ju¬ 
decă. I-am arătat la ministru în Pesta, care a dat or¬ 
din să merg în faţa comitelui. I-am arătat al doilea. 
Am căpătat răspuns să merg la Făgăraş. Aici i-am spus 
judeţului că-1 pîrăsc la împăratul, de nu-mi face drep¬ 
tate. Zicea că nu ştie de împăratul, n-are treabă cu el. 

Acum, la 10 octombrie, îi arăt a treia oara la îm¬ 
păratul şi aştept răspunsul, scriindu-mi numele 

GEORGE CÂRŢANir. 

Austro-Ungaria era ţara bunului plac, dreptatea era 
o vorbă în vint, pe care o căutau cei naivi şi, deocam¬ 
dată, Cârţan era un naiv care credea în dreptatea îm¬ 
părătească ! * 


* Dacă plîngerile lui George Cârţan nu au avut nici un re¬ 
zultat în cancelariile autorităţilor, ele au trezit ecou în rîndul 
oamenilor de bine, în opinia publică. Abuzurile autorităţilor au 
fost înfierate de dr. Valeriu Branişte în gazeta «Dreptatea" 
nr. 52/1895, în articolul intitulat Un ţăran român la Viena; de 
Sextil Puşcariu în revista „Semănătorul" nr. 86/1906, în articolul 
Dor de ducă. Gazeta „Liga ortodoxă" a publicat în nr. 45/1896 
una din numeroasele plîngeri adresate de Cârţan autorităţilor adu- 
cînd astfel la cunoştinţa marelui public abuzurile săvîrşite de că¬ 
tre autorităţi. 


5 — Patriotul Badea Cîrţan — c. 1/44 

FAŢĂ-N FAŢĂ CU ÎMPĂRATUL 


O toamnă tîrzie cernea discret asupra trecătorilor de 
pe bulevarde, frunze galbene de platani. Din grădini 
răzbătea aroma perelor bergamote şi mirosul tare al 
gutuilor de toamnă. 

De o săptămînă, un supus „cezaro-crăiesc", în straie 
ciobăneşti, colinda străzile Vienei. Se oprea în faţa 
grilajelor de fier forjat, privea printre zăbrele clădirile 
cu două, trei caturi. In faţa palatelor se întindeau alei 
de trandafiri, fîntnni arteziene. Cârţan s-a apropiat de 
palatul Schoenbrunn, unde aflase că stă împăratul. 
Dar, la cîteva sute de metri de poartă, poliţiştii l-au 
oprit. 

A doua zi, şi-a încercat norocul la celalt palait, 
Hofburg , unde uneori împăratul — „omul invizibil" 
cum i se spunea — se ducea cu mare pompă, să se 
„odihnească". 

Acelaşi rezultat. 

încăpăţînat ca un catîr, Cârţan şi-a zis : „Trebuie să 
vorbesc neapărat cu împăratul, să-mi facă dreptate, că 
d-aia l-am slujit la cătănie". 

El nu ştia că împăratul se înconjurase de un grup de 
înalţi funcţionari, un adevărat „cerc de fier" (Eisene- 

ring), cum se spunea, oare îl izola complet de supuşii 
săi. împăratul, nici nu bănuia poblemele din ţară pe 
care era chemat să le rezolve, iar supuşii săi nu ştiau 
te se petrece în cercurile din jurul tronului. 

Rătăcind pe bulevarde, Cârţan vedea palate de vis, în 
care trăiau în (huzur familiile bogătaşilor, irosindu-şi 
timpul în serbări, recepţii, baluri, vînători şi .plimbări 
cu caleştile prin pădurile din jurul Vienei. în serviciul 
aristocraţilor stăteau dîteva mii de oameni de serviciu, 
bucătari, vizitii, grăjdari, valeţi şi cameriste. Ciobanul 
a încercat să se apropie de Lumea servitorilor, ca ei să-i 
înlesnească „audienţa" în faţa împăratului, dar n-a 
reuşit. 

A mai rătăcit cîteva zile prin parcul Prater. în fie¬ 
care după amiază era aici un du-te-vino. Sute de echi¬ 
paje cu femei elegante, în toalete superbe, însoţite de 
ofiţeri în fireturi strălucitoare, se scurgeau la pas, de-a 
lungul aleilor, luînd ochii trecătorilor, cu luxul lor. 

Doar aleea din mijloc rămînea liberă pentru trăsu¬ 
rile imperiale, ale arhiduceselor şi arhiducilor. 

Cârţan 9pera că împăratul va trece într-o zi prin 
parc şi că el, Cârţan, îi va ieşi înainte iar monarhul 
va opri trăsura, ca să-i asculte păsul. Vise de cetăţean 
naiv ! 

La birtul „Pisica Neagră", unde era găzduit şi pri¬ 
mea mîncare în schimbul unor servicii casnice, ca tăia¬ 
tul lemnelor, căratul apei, al gunoaielor, Cârţan a aflat 

unele amănunte asupra felului cum trebuie procedat 
pentru a obţine audienţă la împărat. 

în articolul intitulat Un ţăran roman la Viena, pu¬ 
blicat în gazeta „Dreptatea", nr. 52 din 4 martie 1895, 
dr. Valeriu Branişte povesteşte peripeţiile prin care a 
trecut George Cârţan oînd a vrut să obţină audienţă 
la palat. 

„într-o seară — scrie Valeriu Branişte — mă găseam 
la Casina română din Budapesta, răsfoind gazetele. A 
intrat un ţăran cu plete negre şi cu ţundră în spate. 
Omul mă cunoştea ; m-a salutat, apoi mi-a strîns mîna. 
îl întreb ce caută pe la noi ? Mi-a spus că se întoarce 
de la Beciu (Viena — n.n.) unde s-a dus, ou două săp- 
tămîni în unmă, ca să se plîngă împotriva jandarmilor, 
primarilor şi solgăbirăului, care i-au robit oile şi l-au 
jefuit. Mai spunea omul, care nu era altul decît ciobanul 
Cârţan, că protestînd împotriva abuzurilor, jandarmii 
din Arpaşul de Jos l-au bătut crunt, aşa din senin. S-a 
dus la comitat, dar nu i s-a făcut dreptate şi atunci s-a 
gîndit să se înfăţişeze înaintea împăratului din Viena, ca- 
re-i dator să facă dreptate supuşilor săi. în Viena — po¬ 
vestea omul — a fost îndrumat la Societatea studenţi¬ 
lor români , unde şi-a spus necazul şi băieţii i-au întoc¬ 
mit o plîngere şi l-au trimis cu ea la Burg (reşedinţa 
imperială — n.n.). Dar aici, cei de la cancelaria impe¬ 
rială i-au respins plîngerea pe motiv că nu-i bine re¬ 
dactată. Bietul om a plecat şi, întîlnind în oraş nişte 
«cătane române» ie-a povestit toată tărăşenia şi aceş- 

tia, miloşi, i-au făcut o alta pîîngere. S-a prezentat cu 
ea la cancelarie, dar nici aceasta nu era bună. Cârţan 
nu şi-a pierdut răbdarea, s-a întors la studenţi şi aceş¬ 
tia i-au „ înciocălat“ o nouă pîîngere aşa cum cereau 
cei de la cancelaria împăratului. «M-am întors la 
Burg — povestea ciobanul — hotărît să nu plec pînă 
nu vorghesc cu împăratul». Secretarul a citit plîngerea, 
a zis că acum e bună, dar să se prezinte a doua zi di¬ 
mineaţă, la ora opt, că atunci poate vorbi cu împăra¬ 
tul. Dar dimineaţa nu l-au lăsat să intre în cancelarie. 
Ziceau să se întoarcă peste trei zile, că atunci are 
«odienţ». Să lase plîngerea la cancelarie. «Sătul de 
atîtea pertractări i-am zis secretarului că nu plec de 
acolo pînă nu vorghesc cu majestatea, am fost bătut 
de jendari de cinci ori, fără nigi o vină. Musai să 
vorghesc cu împăratul, să mă plîng împotriva nedrep¬ 
tăţilor din împărăţie. Secretarul, furios, n-a mai vrut 
să mă asculte, a chemat poliţia, m-au dus cu hapca la 
comisariat şi m-au ţinut închis în beciurile poliţiei, 
şapte zile. La un loc cu hoţii şi tîlharii. 

A opta zi, doi poliţişti m-au dus la gară şi m-au 
pus pe tren şi adus cu şupa (arestat — n.n.) la Peşta. 
Asta-i întâmplarea domnule Branişte»". 

Din călătoria la Viena, Cârţan s-a ales cu ceva : la 
un anticariat a găsit Cronica Românilor a lui Şincai, 
pe care o căuta de multă vreme. 

(înapoiat la Oprea Cîrţişoara, oamenii din sat s-au 
stfîns în jurul lui, rugîndu-1 să le spuie cum s-a desfă- 

şurat „odienţul" la împărat, ce i-a spus, dacă i-a făcut 
dreptate, dacă jandarmii care l-au chinuit vor fi pe¬ 
depsiţi ? 

Cârţan, după felul lui obişnuit de a vorbi, le zicea : 

— Apăi, oameni buni, am căutat dreptatea la îm¬ 
păratul. Aşa cum a încercat Horia şi Avram Iancu, 
dar cu ce folos ? Că împăratul e surd, n-are urechi 
pentru durerile poporului. Am încercat să ajung la el, 
dar nu te poţi apropia, e păzit al dracului. La porţi, 
la uşi, numai ofiţeri cu coifuri şi fireturi, cu săbii şi 
puşti. Poliţişti cîtă frunză şi iarbă. De ăştia nu te poţi 
feri că-s ţivilî. Nu ştii cînd te trag de limbă. Zicea să 
fac rugare, cu toate că oile mi le-or luat fără rugare. 

Călătoria la împăratul a încheiat viaţa ciobanului 
Cârţan. 

De aici înainte începe viaţa lui BADEA CÂRŢAN, 
o viaţă dinamică, eroică, cu lupte, cu suferinţe dar şi 
cu izbînzi răsunătoare. 

UN VÎNT DE SPERANŢE 


Aşa cum arăta Nicolae Iorga, Badea Cârţan era „un 
om făcut cînd asupra naţiei întregi a trecut un mare 
vînt de speranţe romantice. în numele originii glo¬ 
rioase, cu gîndul la frăţia latină, se cerea dreptate 
pentru ai noştri cei supuşi [...] şi se credea că o pro¬ 
testare puternică împotriva tiranilor va ajunge, pentru 
ca neamul no9tru de viţă nobilă să reintre în stăpînirea 
drepturilor sale“. 

Era epoca eroică a Memorandului care marca 
lărgirea caracterului de masă al luptei politice pentru 
eliberarea naţională şi socială din Transilvania. Prin 
urmările sale, mişcarea memorandistă din anii 1892— 
1894 reprezintă un moment remarcabil al acestei 
lupte. 

(în această perioadă Badea Cârţan intră în mod activ 
în viitoarea evenimentelor relatate mai sus. 

„lîn anul 1881 — mărturisea el lui Aurel P. Bănuţ 
de la redacţia gazetei „Poporul Român" — m-am eli¬ 
berat din armată : era tocmai Conferinţa din Sibiu [...]. 
Eu urmăream din doască-n doască daravelile poli¬ 
tice [...]“. 

Conferinţa de Ia Sibiu, desfăşurată în zilele de 
12—14 mai, a hotărît unificarea politică a românilor 
din imperiul austro-ungar *. în programul votat cu 
acest prilej se cerea : „Revenirea la autonomia Transil¬ 
vaniei, dreptul de folosire a limbii române în justiţie 
şi administraţie, numirea de funcţionari din rîndul ro¬ 
mânilor, asigurarea învâţâmîntului în limba maternă, 
revizuirea naţionalităţilor, [lărgirea dreptului de vot 
şi alte drepturi". 

Acţiunea la care s-a angajat Badea Cârţan pentru 
răspîndirea cărţilor şi tipăriturilor româneşti — care 
erau interzise să circule în imperiul habsburgic — fă¬ 
cea parte din programul politic votat de români, la 
Sibiu, în anul 1881. 

La 24 ianuarie 1891 se înfiinţase la Bucureşti Liga 
culturală, avînd drept scop să întărească activitatea 
şi lupta pentru unitatea naţională a tuturor româniloT. 
în acelaşi an, Liga culturală a tipărit în mai multe 
limbi Memoriul studenţilor universitari români privind 
situaţia românilor din Transilvania şi Ungaria, prin 
care chemau tineretul european să sprijine cauza ro¬ 
mânească, în numele principiilor de libertate naţională. 

în luna mai 1894 Badea Cârţan a plecat la Cluj 
ca să asiste, în sala „Reduta", la Procesul Memorandu- 


* Hotărîrea prevedea unificarea Partidului Naţional Român din 
Banat şi Ungaria cu Partidul Naţional Român din Transilvania, 
formînd un singur partid cu numele celui din urmă. 

lui, proces care frămînta întreaga suflare românească. 
La înapoiere a fost arestat şi bătut de jandarmi, ca să 
spună : cine şi cu ce scop l-a trimis la proces ? 

— Nimeni, răspundea el sub lovituri ! 

— Un cioban nu se duce fără să fie trimis... Spune 
cine te-a trimis acolo ? 

După trei zile, cu capul umflat ca o baniţă, cu cor¬ 
pul acoperit de vînătăi, s-a urcat în tren şi a plecat 
din nou la Viena, ca să se plîngă împăratului. 

De astă dată a avut noroc : un militar din slujba 
Curţii — Ion Şofariu din Drăguş — l-a ajutat să 
ajungă în faţa lui Franz-Iosif. 

Aici, interpretul — un român bănăţean — i-a des¬ 
coperit capul plin de răni şi vînătăi. 

împăratul (care nu ştia cum să dreagă greşeala po¬ 
litică de a fi respins pe memorandişti şi de a fi auto¬ 
rizat pornirea procesului), văzînd sălbăticia jandarmi¬ 
lor, a spus : 

— Du-te acasă, vom pedepsi pe jandarmi. Dar pro¬ 
misiunea era o vorbă-n vînt, ca toate promisiunile 
habsburgice. 

Jn anii 1895—1896 Badea Cârţan a vizitat în mai 
multe rînduri pe memorandiştii aflaţi în închisoarea 
din Vâc. Cu acest prilej a stat de vorbă şi cu Valeriu 
Branişte, gazetarul din Timişoara, condamnat la doi 
ani închisoare pentru un pretins delict de presă. 

LA BUCUREŞTI 


în iarna anilor 1894—1895, Badea Cârţan a rămas 
la Oprea Cîrţişoara, citind pe îndelete diferite lucrări 
privitoare la istoria românilor. Nopţi la rînd, la lumina 
lămpii cu petrol, a întîrziat pe paginile „Cronicii ro¬ 
mânilor" a lui Gheorghe Şincai sau ale „Istoriei româ¬ 
nilor sub Mihai Vodă Viteazul" a lui Nicolae Bălcescu. 

în lungile nopţi de iarnă, în casa lor se făceau adesea 
şezători. Veneau femeile şi fetele cu furcile de tors, 
iar flăcăii şi bătrînii să asculte poveşti. Cârţan le citea 
din cărţile lui de istorie întâmplări şi fapte vitejeşti, de 
pe vremea lui Mircea cel Bătrîn, Ştefan cel Mare şi 
Mihai Viteazul. Vorbind oamenilor despre acele timpuri 
glorioase, el îi încuraja, le insufla încredere în „viitorul 
de aur" al poporului nostru. 

Asoultându-i vorbele, cîte o bătrână zicea cu admira¬ 
ţie : „Bată-te norocul să te bată, George, că multe mai 
ştii spune". 

— Ba ştiu puţine, răspundea el, dar sîntem datori, fie¬ 
care, să ne cunoaştem strămoşii şi trecutul poporului 
nostru şi, cînd cineva ne batjocoreşte, să-i spunem ade¬ 
vărul în faţă, aşa cum i-am zis-o şi eu primului-minis- 
tru Tisza, cînd am fost în odienţ. 

— Nu ţi-o fost frică, bade ? 

— Vezi că nu ! I-am zis : „Excelenţă, treabă-i că 
jendarii dumitale mi-au luat banii şi oile ?“ „De oi, 
zice, am auzit ; de bani, nu cred". 

— Săracă dreptate, bade ! 

— Dreptatea-i cum ţi-o faci. Dacă n-o apărăm o 
pierdem. Să vă spun o pildă : în jurul unui blid cu 
lapte şi mămăligă, aşezat pe masă, stau cinci flămînzi. 
Unul lacom — nici tu albă, nici tu neagră — răstoarnă 
blidul şi rărriîn toţi cu buzele fripte. 

— Apoi să apărăm blidul cu lapte, adică dreptatea, 
să nu-1 răstoarne groful, că rămânem flămânzi, ziseră 
oamenii. 

Pentru a le încălzi sufletele, Cârţan le citi o pagină 
din Bălcescu : 

„Deschid sfînta carte unde se află înscrisă gloria 
României, ca să pun înaintea ochilor fiilor ei cîteva 
pagine din viaţa eroică a părinţilor lor. Voi arăta acele 
lupte uriaşe pentru libertatea şi unitatea naţională cu 
care românii, supt povaţa celui mai vestit şi mai mare 
din voievozii lor, încheiară veacul al XVI-lea. Poves¬ 
tirea mea va coprinde numai opt ani (1593—1601), 
dar anii istoriei românilor cei mai avuţi în fapte vite¬ 
jeşti, în pilde minunate de jertfire către patrie"... 

lîntr-o seară a venit la şezătoare şi dascălul Matei 
Grovu, ca să împrumute ceva cărţi de istorie. Badea 
Cârţan se luă la întrecere cu el : care dintre ei cunoaşte 
mai multe amănunte din istorie. 

Cei de faţă urmăreau cu desfătare „duelul" dintre 
cei doi, minunîndu-se cîte lucruri a ajuns să cunoască 
Cârţan, de-a lungul anilor, din istoria românilor. 

într-una din zilele lui ianuarie 1895, în plină iarnă, 
Cârţan, spre mirarea tuturor, şi-a luat cojocul, traista 
cu merinde şi toiagul şi a pornit-o spre Bucureşti. Tră¬ 
ise peste doisprezece ani în Ţara românească şi nu vă¬ 
zuse Capitala şi statuia lui Mihai Viteazul ! 

A sosit 'la Bucureşti cam pe inserate şi a grăbit pasul 
ca să ajungă cît mai repede în piaţa Universităţii, unde 
se afla statuia marelui voievod. 

întrebînd pe unul, pe altul, a ajuns în cele din urmă 
în faţa statuii. Şi-a scos căciula, în semn de respect, 
şi a început s-o privească cu atenţie. 

Cu un lucru nu se putea împăca din prima clipă : 
statuia era foarte mică, şi doar Mihai a fost cel mai 
mare domn al românilor ! 

Din înălţime se cerneau fulgi de zăpadă care se to¬ 
peau pe căciula .lui Mihai, dar şi pe a lui Badea Cârţan, 
potolindu-i emoţia provocată de această întîlnire. Era 
o seară molcomă de iarnă. în şerpar avea 50 de zloţi, 
putea găsi adăpost pentru noapte şi o mîncare caldă 
la un han din apropiere, dar nu se putea dezlipi de lîngă 
statuie. 

Ce-ar fi să rămînă peste noapte aici ? Are cojoc 
bun, e obişnuit să doarmă în aer liber, chiar în zăpadă. 
Ciobanul are doar pămîntul aşternut şi stelele pătură 
de învelit ; a înfruntat atîtea viscole... 

S-a aşezat lîngă soclu, şi-a înfundat căciula pe cap 
şi s-a învelit în cojoc. Cele trei zile de drumeţie l-au 
obosit. Nu putea găsi un loc mai bun de odihnă decît 
„sub scutul lui Mihai“, la picioarele calului său, care 
l-a purtat pe voievod spre cetatea Albei Iulii şi spre 
Iaşi, de i-a unit pe toţi românii. 

A doua zi dimineaţa, Cârţan se trezi troienit. Se ri¬ 
dică din cojoc, îşi scutură de zăpadă căciula, se şterse 
pe faţă cu basmaua. Gînd deschise ochii, văzu că cineva 
îl priveşte mirat. După îmbrăcăminte părea să fie fă- 
gărăşan. 

Aşa a făcut cunoştinţă cu Ion Grama, din Toderiţa, 
om de serviciu la Liga culturală. 

După ce s-au cunoscut şi Cârţan i-a împărtăşit focul 
care i-a mistuit sufletul, făcîndu-1 să bată atîta amar 
de drum în miez de iarnă, Grama l-a condus la locuinţa 
profesorului V. A. Urechia, preşedintele Ligii culturale. 

Profesorul, un mare patriot, era şi un prieten al tran¬ 
silvănenilor, pe care-i primea cu dragoste, fie la lo¬ 
cuinţa sa fie la sediul Ligii, ajutîndu-i şi imteresîndu-se 
de stările de lucruri de peste munţi. 

— Ce necazuri te aduc prin Bucureşti ? l-a întrebat 
pe Cârţan. 

— Necazurile au fost multe, domnule. Am fost cio¬ 
ban pe Bărăgan timp de doisprezece ani. Cînd am 
plecat cu turma spre casă, spre Oprea Cîrţişoara, şi 
am ajuns în Ţara Bîrsei, am dat de bucluc. Primarii 
şi jamdarii mi-au zălogit oile pe motiv că ar fi 

stricat holdele oamenilor, apoi mi le-au luat pe toate 
în contul despăgubirilor. M-au păgubit cu patru sute 
de oi... M-am plîns la autorităţile din Braşov, dar 
degeaba. Am fost şi la Peşta, la Minister-Prezident, de¬ 
geaba. Ba, m-au dus păcatele şi la împărat, la Viena. 
Cu el am păţit-o întocmai ca Horia cu Iosif al II-lea, 
ca Avram Iancu, cu Franz-Iosif. 

— De unde cunoşti păţaniile lui Horia şi Iancu, 
bade ? 

— Am citit şi noi prin cărţi, domnule profesor. Că, 
uimblînd după oi atîta amar de ani, am citit cărţi de 
istorie, ba pe Şincai, ba pe Bălcescu. Mi-a plăcut isto¬ 
ria poporului nostru. 

în timp ce stăteau de vorbă, în biroul profesorului 
Urechia a intrat colegul său de la Universitate, Grigore 
Tocilescu. 

— Iacă, Grigore : ai în faţa ta un cioban care a citit 
pe Şincai I Ge zici de minunea asta ? 

— De citit l-o fi citit, întrebarea-i, ce-a înţeles ? 

— O să ne convingem, a spus Urechia. 

Badea Cârţan le explică celor doi profesori cum a 
ajuws să îinveţe carte, cum l-a ajutat în treaba asta Ion 
Cotigă, ciobanul. în cîteva minute, cu firea lui des¬ 
chisă, Badea Cârţan i-a cucerit pe interlocutori. 

Cei doi profesori erau bucuroşi că omul din faţa lor 
cunoştea bine pe doctorul Ion Raţiu, conducător al 
Partidului Naţional Român din Transilvania, pe părin¬ 
tele Vasile Lucaciu, luptător înflăcărat pentru unitatea 

naţională, că a vizitat la Văc pe memorandişti şi că e 
primit, oricînd, de fruntaşii politici ardeleni, de gaze¬ 
tarii români din Viena şi Pesta. 

Pentru scopurile Ligii culturale Badea Cârţan se do¬ 
vedea omul potrivit. 

— Cum te-a lăsat inima, omule, zice Urechia să nu 
vii pînă acum la Bucureşti ? Să nu treci pe la Ligă ? 

— Cum era să viu, cu turma de oi ? N-aveam unde 
să le las ; în Bucureşti nu le puteam aduce. Trebuia să 
cumpăr fin cu chila. Acum că nu mai am oi, iacă am 
venit! M-am hotărît să mă fac „cioban" la cărţi. 

— Cum adică ? 

— Românii din Transilvania n-au şcoli proprii, n-au 
cărţi după care să înveţe. Foarte puţini dintre ei ştiu 
citi şi scrie. Ba, cărţile româneşti sînt oprite să circule 
în cuprinsul monarhiei habsburgice. Oamenii trebuiesc 
îndrumaţi ce să citească, să-şi cunoască drepturile, să 
cunoască istoria neamului nostru. M-am hotărît, zise 
Cârţan cu simplitate dar şi cu fermitate, să fac eu 
treaba aceasta, cu ajutorul dumneavoastră şi al oame¬ 
nilor de bine. Să strîng cărţi — că aici sînt destule — 
şi să le duc în Transilvania, unde lipsesc. Blăstămaţii 
de jendari, cum te prind cu carte românească, te omoa- 
ră-n bătăi, iar cartea o pun pe foc. Am păţit-o cu ei, 
de cîteva ori, dar nu mă las. Cărţile le duc cu desaga 
peste munţi, prin „vama cucului", cum e vorba ro¬ 
mânească, iar oidaită ajuns în Transilvania, noaptea, pe 

furiş, le dau oamenilor. Şi, doamne, dtă lipsă-i de carte 
românească. După autorizaţie am bătut la toate uşile. 
Am fost la solgăbirău *, acesta mi-o spus că n-are 
putere. Am urcat şi la fişpan **. M-a întrebat de unde 
iau cărţile ? I-am zis că din Bucureşti, unde se găsesc 
destule. Mi-a zis că nu se poate ! Atunci i-am zis că 
nici copiii de şcoală n-au manuale şi că le aduc eu. Nu 
mi-a dat slobozire. M-am dus atunci la ministerul în- 
văţămîntului. M-a purtat cu vorba două săptămîni, 
apoi m-a ‘trimis acasă. Zicea : cum ajungi, a sosit şi 
autorizaţia. Dar cum n-aţi primit-o dumneavoastră, 
aşa n-am primit-o nici eu. Nu m-am lăsat. Am trîn- 
tit o scrisoare la foaia „Tribuna", din Sibiu, în care 
am arătat cum am fost purtat cu vorba ; să cunoască 
oamenii că ni se iau şi cele mai simple drepturi. Nu-mi 
dau ei autorizaţie ? Duc cărţi şi fără ea ! 

Mă uit la biblioteca dumneatale, domnule profesor, 
ai multe cărţi. Cînd plec, te rog să-mi dai şi mie cî- 
teva ; ceva istorii pentru şcolari. 

Profesorul Grigore Tocilescu i-a vorbit despre împă¬ 
ratul Traian, despre războaiele lui cu dacii, despre 
columna lui aflată la Roma... 

— Columna lui Traian ? Trebuie s-o văd negreşit, 
aruncă o vorbă, mai mult pentru «ine, Badea Cârţan. 


* subprefect 
li '’ v prefect. 

(Această dorinţă i s-a împlîmtat In inimă $i peste cîteva 
lumi se va realiza.) 

— Traian — continuă Tocilescu — dormea puţin. 
Mînca cumpătat, nu bea decît apă, umbla mai mult pe 
jos. îi plăcea vînătoarea, dar mai mult războiul. Avea 
privirea hotărîtă. Impunea respect oricui. Deşi cu în¬ 
văţătură puţină, avea mintea ageră, judecata sănătoasă. 
A fost cel mai mare împărat al Rotilei. 

— Toate bune şi frumoase, interveni Cârţan, dar 
şi Decebal al nostru a fost mare. 

Cu toate că timpul era înaintat şi V. A. Urechia tre¬ 
buia să plece la Universitate, la cursuri, el scoase din 
bibliotecă pe Dio Cassius şi citi, pentru a confirma pă¬ 
rerea lui Cârţan : „Dar cel mai mare război de atunci, 
pentru romani, a fost împotriva dacilor, peste care 
domnea în aceea vreme Decebal [...] Dura, care avusese 
domnia mai înainte, o oferi de bună voie lui Decebal, 
pentru că acesta era priceput în ale războiului şi iscusit 
în faptă, ştiind cînd să năvălească şi cînd să se retragă 
la timp, meşter a întinde curse, viteaz în luptă, pri- 
cepînd a se folosi cu dibăcie de o victorie şi a ieşi cu 
bine dintr-o înfrîngere ; fapt pentru care el a fost mult 
timp, pentru romani, un potrivnic de temut". 

— Ce vrei, bade, alt tablou mai luminos asupra lui 
Decebal ? Istoricul roman s-a întrecut pe sine, caracte- 
rizînd concis, sobru şi în toate dimensiunile sale pe 
strămoşul nostru, spuse Tocilescu. 

6 — Patriotul Badea Cîrţan — c. 1/44 81 

— Despre el, interveni şi profesorul Urechia, avem 
puţine izvoare scrise. Comentariile lui Traian asupra 
războaielor cu dacii s-au pierdut. Trebuie să căutăm 
completarea informaţiilor în imaginile săpate pe Co¬ 
lumnă. 

— Oare n-am putea aduce o copie în ţară ? zise 
sfătos Cârţan. 

— Problema nu-i simplă. Am scris şi am insistat atît 
eu cît şi Odobescu, dar guvernul nu se arată grăbit să 
facă treaba asta, aşa că cel ce vrea să admire Columna 
trebuie să facă drumul pînă la Roma. * 

în zilele următoare Badea Cârţan a vizitat muzeele 
din Capitală, sediul Ligii culturale, Ateneul Român, 
Universitatea, Academia română, redacţiile ziarelor. 

înfăţişarea lui de dac, privirea iscoditoare, care vrea 
să ştie totul, a stîrnit interesul asupra lui. 

Isprava de a fi dormit în plină iarnă lîngă soclul 
statuii lui Mihai Viteazul, cunoscută de reporteri, a fă¬ 
cut ocolul presei române, l-a făcut cunoscut în toată 
ţara. 

lîn afară de Aurel P. Bănuţ şi Valeriu Branişte, Câr¬ 
ţan a legat prietenie cu Constantin Miile, Luigi Cazza- 
villan, Constantin Graur, cu gazetari şi publicişti ai 
timpului. 


* Dorinţa înaintaşilor a fost împlinită abia în zilele noastre. 
Copia Columnei lui Traian a fost adusă în ţară şi se află la 
Muzeul de istorie a Republicii Socialiste România. 

La Liga culturală a cunoscut pe istoricul Nicolae 
lorga, pe poeţii ardeleni George Coşbuc, Ştefan O. Io- 
sif, apoi pe oamenii politici Spiru Haret, Toma Ste- 
iian, Take Ionescu, Constantin Morţun, I. C. Brătiianu 
şi mulţi alţii. 

Intr-o zi, Cârţan a 'dispărut din Capitală, neobservait, 
aşa cum venise. S-a întors la Oprea Cîrţişoara să se 
pregătească pentru o mare călătorie. 

TOATE DRUMURILE DUC LA ROMA 


Badea Cârţan luase hotărârea neclintită să plece la 
Roma „să vadă cu ochii, să simtă cu inima" ce repre¬ 
zintă acest oraş pentru latinitate, pentru poporul ro¬ 
mân, dar mai ales să pipăie cu mîna imaginile săpate 
în piatra Columnei lui Traian, care vorbesc despre 
încleştarea ce a avut loc pe pămîntul ţării noastre, cu 
secole în iurmă, între romani şi daci. 

Dar Cârţan ştia că, pentru ca să ajungă la Roma, să 
culeagă pe talpa opincilor praful drumurilor străbătute 
cu optsprezece veacuri în urmă de legiunile lui Traian, 
el va trebui să se pregătească aşa cum se cuvine pentru 
această drumeţie. 

în urma lui se afla experienţa ciobanului care cu¬ 
noaşte locurile celle mai bogate pentru păşunat, drumu¬ 
rile care duc, ocolind pericolele, pînă la aceste păşuni 
grase. De aceea a citit şi Tecitit cărţi de istorie, a ur¬ 
mărit în gînd etapele călătoriei sale de la Cîrţişoara 
pînă la Roma, „Cetatea eternă". 

Profesorul Urechia şi prietenii săi din Bucureşti i-au 
dat informaţii şi amănunte menite să-i netezească dru¬ 
mul spre Italia. 

Badea Cârţan a stabilit ca dată a plecării ziua de 
1 ianuarie 1896. 

în Italia atmosfera era prielnică. Prietenia româno- 
italiană fusese întărită de evenimente recente. Cu cîţiva 
ani în urmă Memoriul studenţilor bucureşteni, în numele 
principiilor de egalitate şi libertate, chema pe colegii 
italieni să sprijine cauza românească. Ziarele La Ri- 

forma, 11 Diritto, Cultura susţineau prin scrisul lor 

cauza românilor aflaţi sub stăpînirea imperiului habs- 
burgic. La 16 aprilie 1891, Asociaţia universitara din 
Roma a trimis un mesaj de simpatie studenţilor români, 
în care se spunea : „Iubiţi confraţi, cauza voastră no¬ 
bilă şi justă este şi a noastră, întrucît noi avem foarte 

mulţi fraţi supuşi străinului". 

La 14 mai 1891, Asociaţia universitara din Neapole 
a publicat un manifest prin care protesta împotriva 
asupririi românilor de către autorităţile austro-ungare 
din Transilvania. 

Congresul interparlamentar, ţinut la Roma în 1891, 
ascultând raportul lui N. Fleva, ou privire la românii 
din Austro-Ungaria, a votat o moţiune prin care cerea 
dreptul popoarelor de a realiza unitatea naţională. 

în şedinţa parlamentului italian din 27 mai 1894, 
nouă deputaţi, în frunte cu Matteo Imbriani, au inter¬ 
pelat pe ministrul Crispi asupra măsurilor luate pentru 
apărarea drepturilor fundamentale ale popoarelor din 
Austro-Ungaria — întrucît Italia făcea parte din Tripla 

Alianţă * — şi au propus o Moţiune de simpatie cu 
popoarele asuprite care luptă pentru independenţa lor. 
O copie după această moţiune, aprobată, a fost trimisă 
şi parlamentului român. Cuvîntările din parlament, ros¬ 
tite cu acest prilej, au fost reproduse în toate ziarele, 
într-o serie de articole apărute în presa italiană se 
sublinia că „originea, graiul românilor sînt italiene, deci 
trebuie să li se dea un puternic sprijin moral". 

Cunoscînd acestea nu e de mirare că atunci cînd 
Badea Cârţan — „ambasadorul în opinci", cum îl nu¬ 
mea presa vremii — a sosit la Roma, el a fost primit 
coi deosebită căldură ; că uşile palatului regal, ale Vati¬ 
canului, ale parlamentului, ale fruntaşilor vieţii poli¬ 
tice şi culturale i-au fost larg deschise ; că deputatul 
Ma'tteo Imbriani l-a purtat pe la toate instituţiile unde 
se putea cîştiga sufletele pentru cauza românească. 

* 

în luna decembrie 1895 Badea Cârţan s-a prezentat 
la locuinţa profesorului V. A. Urechia, comunicîndu-i 
hotărîrea de a pleca la Roma. 

Acesta i-a atras atenţia lui Cârţan că pentru această 
lungă călătorie e nevoie de paşaport, de bani. Profe¬ 
sorul îl sfătuia să aştepte primăvara, să nu pornească 
iarna la drum. Pînă atunci îşi va putea procura banii 


* Alcătuită din Germania, Austro-Ungaria şi Italia. 

de tren şi paşaportul. Dar George Cârţan era de neclin¬ 
tit în hotărîrea lui. 

— Nu pot aştepta primăvara, răspundea el... De pa¬ 
şaport n-am lipsă, mă descurc şi fără el. Tren ? N-am 
lipsă, că tren mi-s picioarele, care m-au purtat toată 
viaţa şi n-am rămas de căruţă... Ş-apoi nu se cade ca 
să merg altfel, pentru că şi Trăian cu ostaşii săi au 
venit în Dacia tot pe picioare. După o mie opt sute 
de ani le-ntorc vizita, îi caut şi eu, la ei acasă. 

— Să lăsăm glumele, bade George. Pînă la Roma e 
cale lungă. Oricît eşti de însufleţit, trebuie să răzbaţi 
prin atîtea ţări. La Peşta şi la Viena ai mai fost, ba 
pe jos, ba cu căruţa sau trenul, dar pînă la Roma nu 
poţi străbate drumul cu picioarele, în miez de iarnă. 

— Trebuie să văd Roma cu ochii mei, altfel mă pră¬ 
pădesc. Bosnia şi Herţegovina le cunosc, încalec ALpii 
pe acolo, apoi cobor pe valea Tibrului şi iată-mă-s la 
Roma. Nu m-ai învăţat dumneatale că toate drumurile 
duc la Roma ? 

Profesorul Urechia se lăsă învins de entuziasmul şi 
argumentele lui Cârţan. De altfel ştia că nu-1 poate 
clinti din hotărîrea luată. 

— Bine, bade ! Nu dai înapoi ; tren, ţi-s picioarele ; 
paşaport, „vama cucului" ; bani, nu-ţi trebuie... dar de 
ceva tot ai nevoie : de o scrisoare către Legaţia română 
din Roma, către scriitorul Duiliu Zamfirescu, minis¬ 
trul nostru, către prietenii italieni, către redacţia zia- 

rului Fanfitlla... ca să te cunoască, să afle cu cine au 
de-a face, şi, mai ales ce foc dţi pîrjoleşte inima. 

— Aşa, da ! acceptă Badea Cârţan. La Legaţie mă-n- 
ţeleg, că-s de ai noştri ; cu italienii, o fi mai greu, dar 
le zic în sfînta limbă românească, că doar avem acelaşi 
„tartă", pe Trăian şi aceeaşi „mamă", Roma. Pe drum ? 
Mă descurc cumva, o rup pe nemţeşte, ba pe ungu¬ 
reşte, ba pe... latineşte că-s doar prin imperiul roman. 

Profesorul Urechia i-a scris cîteva recomandaţii şi i-a 
dat şi ceva bani de drum. 

— Te 1 as cu sănătate, domnule profesor ! 

— Să-mi scrii din Roma, George. 

— Negreşit. S-auzim de bine ! 

UN DAC LA COLUMNĂ 


De cum a sosit la Oprea Cîrţişoara, Cârţan a început 
să se pregătească cu înfrigurare pentru plecarea la 
Roma. încă nu comunicase la ai săi această taină. Sta 
retras şi îngîndurat, desfăcea pentru a zecea oară harta 
Italiei şi cu degetul urmărea drumul închipuit peste 
Alpi, apoi de-a lungul peninsulei pînă spre mijloc, unde 
degetul se oprea la Roma. Dacă ţii cursul Tibrului, 
drumul e scurt... 

în ajunul plecării chemă pe tuşa Raşila şi-i zise cu 
duioşie în glas : 

— Dimineaţă plec ; pune-mi în desagă rufe, opinci 
şi de-ale 'gurii. 

— Un’te duci, în dricul iernii ? 

— Mă duc la Roma ! 

— Ca cioban ? 

— Nu, tuşe. Roma-i o cetate mare, capitala Italiei. 
Ţi-am mai vorbit de împăratul Traian, de Columnă... 

— Eşti nebun ! Cum să meri aşa departe, iarna ! 

— Cum mă vezi şi te văd. O iau frumuşel la drum, 
haida-haida şi dusu-m-am... 

— Om bătrîn şi fără minte, zău aşa ! Nu te astfm- 
peri, ai văst ce ai păţit ou jendarii şi cu împăratul de 

h Viena. Acum ţi-ai găsit alt împărat; să n-o păţeşti 
şi cu ăsta ! 

— Asta-i împăratul nost’al românilor ! 

lîn ziua de 3 ianuarie 1896, în zori, Cârţan şi-a luat 
rămas bun de la mătuşe-sa, de la fraţi şi surori, de la 
nepoţi, şi a pornit la drumeţie. 

în traistă ducea un pumn de pămînt din grădina 
casei şi boabe de grîu, ca să le aducă prinos „maicii 
Roma". 

Călătoria s-a desfăşurat fără nici o întîmplare neo¬ 
bişnuită. în marginea oraşelor româneşti, patriotul din 
Cîrţişoara se întîlnea cu căruţe ţărăneşti care duceau 
alimente la piaţă. Mulţi căruţaşi îl chemau în căruţă 
sau în sanie, ca să aibă cu cine schimba o vorbă. în 
unele regiuni pe care le cunoştea o lua peste cîmp, 
direct, ca să scurteze distanţele. 

La Timişoara s-a oprit la redacţia gazatei „Drep¬ 
tatea", să-l caute pe dr. Valeriu Branişte, dar nu l-a 
găsit : se afla tot la închisoarea din Văc. A stat de 
vorbă cu George Candrea, redactorul gazetei. 

— Mă cunoşti ? l-ia întrebat Cârţan. 

— Apoi cine nu te ştie, bade ?... Dar unde pleci ? 

— Mă reped un pic pdnă la Roma. O spunea cu 
aerul unuia care pleacă într-o comună vecină. 

— S-ajungi sănătos, bade ! (Redactorul nu ştia că 
face drumul pe jos, că s-ar fi minunat.) Să ne scrii din 
„Cetatea eternă" ! 

De la Timişoara, Cârţan s-a îndreptat spre Becichere- 
cul Mic, comuna natală a fabulistului Dimitrie Ţichin- 
deal ; apoi, prin Periam şi Sinnicolaul Mare, a ajuns 
la Mac an. 

Drumeţia pe timpul iernii avea unele foloase : Câr¬ 
ţan putea scurta distanţele luînd-o „mai de-a dreptul", 
trecînd rîurile pe „pod de gheaţă"... Cînd îl biruia 
osteneala, se oprea la marginea satelor sau oraşelor. 
Ştia că aici întîlneşte oameni primitori. După cîteva 
ore de somn, la cîntatul cocoşilor pornea din nou la 
drum. 

A trecut Tisa şi s-a oprit la Seghedin. în şerpar îi mai 
rămăseseră doar trei zloţi, după ce cumpărase o pereche 
de opinci şi ceva de ale gurii. A trecut prin Felegyhâza, 
Kecskemet, Cegled şi, la 17 ianuarie, a intrat în Buda¬ 
pesta. 

Se scurseseră două săptămîni de ia plecare. Pentru 
a putea continua călătoria, trebuia să cîştige cîţiva 
zloţi, să „completeze" punga. S-a dus la atelierul unui 
meşter olar şi s-a tocmit ca, pentru 20 de zloţi, să-i 
pregătească lutul necesar. Cum era îndamînatic şi har¬ 
nic, în două zile i-a pregătit olarului material pentru 
două luni. Meşterul, mulţumit, i-a mai dat 5 coroane 
peste tocmeală şi o bucată de slănină. 

In capitala Ungariei n-a zăbovit mult. De astă dată 
n-avea „daraveli" cu autorităţile, se grăbea. Fiecare 
ceas, fiecare zi trebuiau preţuite ca să ajungă cît mai 
repede la capătul călătoriei. 

Din Budapesta s-a îndreptat spre Tata, Gyor, Neu- 
sidel şi, la 1 februarie 1896, a ajuns în Viena. Aici 
s-a oprit două zile la hanul „Pisica neagră", locul unde 
poposea el de obicei, să mai prindă puteri şi să cîştige 
şi ce via bani. 

De la Viena a ţinut-o de-a lungul Dunării pînă la 
Linz, a trecut prin Wels, a poposit o zi la Salzburg, să 
se odihnească. 

De aici, fir călăuzitor i-a fost cursul Innului. A 
trecut prin Kufstein şi s-a oprit la Innsbruck. Regiunea 
îi era cunoscută din timpul cătăniei, cînd trecuse pe 
aioi în manevre militare. în Tir ol oamenii erau mai tă¬ 
cuţi, mai închişi, dar la nevoie îl îmbiau cu o cană de 
lapte «au cu o bucată de pîine, bineînţeles în schimbol 
unor mici servicii. Cârţan nu cerşea pentru nimic în 
lume, era în stare să umble flămînd zile întregi, dar era 
săritor, curăţa un grajd, tăia lemne în schimbul mîn- 
cării ; nu rămînea dator nimănui. 

Trecerea Alpilor l-a pus pe Cârţan la grele eforturi. 
A reuşit însă să treacă cu bine şi prin această în¬ 
cercare şi să ajungă în nordul Italiei, în. Lombardia. 

Gine-1 întîlnea nu bănuia nici pe departe scopul dru¬ 
meţiei, darmite ţara de unde pornise de mai bine de 
o lună de zile. Pentru italieni era un „contadino", un 
„rustico" (ţăran, cioban) care căuta un loc de muncă, 
la păzitul caprelor. 

Trecuseră treizeci de zile de la plecare şi Roma era 
încă departe. S-a bucurat ca un copil cînd a zărit va- 

lurile Mediteranei şi a fost fericit intrînd în oraşul 
Genova, „saltul corăbierului Columb", cum aflase din 
cărţi. 

După alte cinci zile de drumeţie, a sosit la Pisa, oraş 
mare şi renumit. Călătorul nostru era grăbit, nu stătea 
mult într-un loc, de aceea călătoria n-a lăsat urme 
adînci în amintirile sale. * 

Dar cu dît se apropia de Roma, simţea în aer briza 
primăverii. 

Italienii din satele şi oraşele prin care trecea îl cre¬ 
deau un pastore din nordul ţării, care vorbea în „dia¬ 
lect". Dacă î-ar fi comparat înfăţişarea — mai ales 
îmbrăcămintea — cu aceea a dacilor sculptaţi pe Co¬ 
lumnă, ar fi putut crede că este un trimis al lui Decebal 
în drum spre senatul roman. 

lin acest început de primăvară, spre „Cetatea eternă" 
se îndreptau sute şi sute de pelerini. Printre ei s-a 
strecurat şi George Cârţan. 

...Luna februarie era pe sfîrşite. Răbojul călătoriei 
arăta patruzeci şi trei de crestături, a patra pereche de 


* După ce s-a întors la Bucureşti, fiind solicitat de gazetari să 
le povestească cum a decurs drumeţia, Ie-a răspuns laconic: „In- 
tr-o bună zi, dimineaţa, în anul '96, ce-mi trăzneşte prin cap ? 
Zic, mă Cârţane... tu trebuie să te duci la Roma. Să vezi cu ocnii 
tăi, cine a fost moş-to şi strămoş-to ! Şi dusu-m-am. Douăzeci 
de zile în cap am mers pînă Ia Vicna şi alte douăzeci şi trei pînă 
la Roma*. El nu reţinuse decît durata călătoriei; oamenii, locurile, 
întâmplările survenite le uitase. 

opinci era ruptă, dar drumeţul ajunsese la Roma : efor¬ 
tul său era răsplătit. 

A intrat în „Cetatea eternă" prin poarta Salaria. A 
trecut pe lîngă Termele lui Diocleţian, a străbătut 
Forul. 

în faţa lui Cârţan era Roma, Roma cea adevărată. 
O simţea sub tălpile opincilor, îi respira aerul. între 
zidurile ei se simţea copleşit ; fiecare piatră pe care 
călca era o filă de istorie ! 

Pentru el totul era vis. în jurul său vedea patricieni 
şi nobili romani purtaţi în lectici de sclavi. Pe uliţe ur¬ 
cau şi coborau soldaţi cu coifuri şi suliţe. Prin mulţime 
se strecurau gladiatori şi barbari sosiţi în cetate de pe 
malurile Dunării, din codrii Carpaţilor, de unde ve¬ 
nise şi el. „Iată, Cârţane, vestigiile lumii antice : Coli- 
sseul, Forul, Columna lui Traian, Palatinul. Ce-ai citit 
în cărţi, ce ţi-a spus Urechia şi Tocilescu n-au fost 
basme. Priveşte cu ochiul, pipăie cu mîinile, înaintea 
ta totu-i aievea !“. 

în faţa Columnei, Cârţan trăieşte cea mai emoţio¬ 
nantă clipă a vieţii sale. Minute în şir admiră gloriosul 
monument, copleşit de măreţia lui. Pe fusul lui baso¬ 
reliefurile, peste care s-a aşternut patina vremii, se 
mişcă, prind viaţă. De pe Columnă coboară şi vin spre 
el grupuri, grupuri de ostaşi — daci, romani, sarmaţi 
— se opresc în jurul lui, îi strîng mîna, îi vorbesc. 

într-un tîrziu, Cârţan şi-a revenit. A îngenuncheat, 
a scos săculeţul din desagă şi a presărat pămîntul şi 

boabele de grîu aduse din Oprea Cîrţişoara, prinos 
dacic pentru marele împărat. 

După terminarea acestei ceremonii, fericit, a aşternut 
cojocul lingă uşa de la intrarea monumentului şi, frînt 
de oboseală, a adormit. 

Cfind s-a trezit, soarele se înălţase de-a binelea pe ce¬ 
rul de azur al cetăţii. Cârţan s-a ridicat din cojoc, 
s-a frecat la oohi. in jurul lui o mulţime de oameni se 
uită curioasă la el. Cineva din cei de faţă comparîndu-i 
înfăţişarea cu aceea a luptătorilor daci sculptaţi pe 
columnă, exclamă : „Dar acesta este un dac care a co- 
borît de pe columnă !“ 

Atras de comentariile iscate în jurul lui Cârţan, un 
poliţist se apropie de el şi-i cere actele. Dar pas să 
te-nţelegi cu el. Vorbeşte un grai necunoscut. Din tot 
ce spune nu se reţine decît Mama Roma... împăratul 
Traianl... Acte n-are. Cum a ajuns aici? Ca să cla¬ 
rifice lucrurile, poliţistul îl conduce la comisariatul din 
apropiere. Comisarul a înţeles numaidedt că are de-a 
face cu un român. Un telefon la Legaţia română şi, 
peste o oră, un funcţionar al legaţiei afla din gura lui 
Cârţan despre drumul făcut de acesta pe jos, tocmai 
din Transilvania, ca să vadă Columna lui Traian şi pe 
„maica" Roma. 

lîn două zile, Cârţan devenise un om celebru. Ziarele 
scriau despre el (unele chiar sub titlul : „Un dac a 
coborît de pe Columnă"), cetăţenii Romei, şi mai ales 

copiii şi tineretul, îl căutau de zor ca să-l vadă, să stea 
de vorbă cu dînsul. 

Ziarele : Îl Popolo, Riforma, Îl Messagero, La Stampa, 
Fanfulla, L’ltalia ş.a. se întreceau să scrie reportaje şi 
să p<uiblice aproape zilnic informaţii 'despre activitatea 
lui Cârţan la Roma. 

A hoinărit timp de trei zile prin cetate, de unul sin¬ 
gur, apoi l-a prins dorul să s-tea de vorbă cu compa¬ 
trioţii săi. A pornit, deci, spre Legaţia României, unde 
locuia minisitrul-scriittor, Duiliu Zamfirescu. 

Valetul acestuia, aflînd că vizitatorul este -român, s-a 
grăbit să-şi anunţe stăpîmil. 

— Un compatriot... este la intrare. 

— Introdu-1 ! 

Peste cîteva clipe şi-a făcut intrarea un om voinic, 
în straie ţărăneşti. 

— Bună ziua, domnule ! 

— Bine ai venit. Ce vînturi te-au adus aici ? 

— Apoi ştiţi cum îi românu : am venit şi noi la 
Roma. 

I 

— Cînd ai sosit ? 

— De vreo patru zile. 

— Unde stai în gazdă ? 

— Nicăieri ! 

— Unde dormi ? 

— Păi, nici unde ! 

— De patru zile n-ai dormit ? 

— Apoi n-am venit la Roma ca să dorm. Cum am 

ajuns, joi, m-am dus drept la Columnă. Apoi după 
ce mi-am stîmpărat focul de la inimă, m-am dus pe 
nişte uliţe înguste la Colisseu. Am văzut şi Tibrul. 
Tare aş vrea să dau o raită şi prin locurile unde a 
arat Romulus cu păstorii lui... 

— Astea te-au adus pînă aici ? 

— Nu mai puteam de dorul Romei şi al Columnei. 

(„Cu cît îl ascultam — mărturiseşte Duiliu Zamfi- 

rescu — mă simţeam mişcat de glasul şi portul acela 
neaoş românesc, de dorinţa neînfrîntă ce-1 pornise din 
munţii lui şi-l adusese pe jos în Italia, pînă la Roma“.) 

— Bine, bade ! Ce te-a îndemnat să-ţi laşi turma şi 
să porneşti în căutarea istoriei ? 

— Ce să zic, domnule. Mi-a venit să plec şi am 
plecat. Că şi aici sintem tot „acasă", Roma-i doar „ ma¬ 
ma" noastră! De nu era Romulus, nu era nici Traian, 
nu eram nici noi, urmaşii lor. Am întîlnit pe feciorul 
părintelui Vasile Lucaci, e aici la Roma, la învăţătură. 
Mi-a dat un coleg de al său ca să mă poarte prin oraş. 
Nişte necunoscuţi se ţineau scai după mine. 

— Nu-i de mirare : eşti îmbrăcat ciudat pentru ei. 
Eu aş zice să-ţi schimbi straiele ! Să te-mbraci „nem¬ 
ţeşte" cît stai aici. Ţi-om găsi o gazdă unde să te odih¬ 
neşti. 

(„Pentru mine — continuă scriitorul — el adusese 
nota emoţională a graiului românesc, îndrăzneala de a 
ajunge cu orice preţ la Roma, forţa rasei latine... geniul 
politic al marelui împărat, care împlîntase în cuiburile 

Carpaţilor sămînţa vulturilor romani. Ce putere mis¬ 
terioasă minase pe acest ţăran spre obîrşia neamului 
său ?“.) 

Duiliu Zamlfirescu a trimis un funcţionar de la le¬ 
gaţie să-i cumpere un rind de haine. 

După cîteva ore Cârţan era de nerecunoscut. A mîn- 
cat, apoi a ieşit pe stradă. De astă dată, nimeni nu se 
mai ţinea după el. Putea să viziteze oraşul în dragă 
voie. 

La întoarcerea în Bucureşti, Cârţan povestea gaze¬ 
tarilor : 

„Ambasadorul nostru, domnul Duiliu Zamfirescu, îmi 
cumpărase un rind de haine nemţeşti, cu o sută de 
lire. Măcar că-i spusesem : «Domnule ministru, nu um¬ 
blu bucuros în sărăcii d-astea nemţeşti. Zicea, în Roma 
trebuie să umbli, acum o dată nemţeşte». I-am făcut 
pofta, dar la plecare zic : «poftim hainele, domnule 
ambasador, şi să ne vedem sănătoşi!»“. 

întrebat de gazetari cît a stat la Roma, Cârţan le-a 
răspuns : 

„La Roma am stat cam patru săptămîni. Am văzut 
toate minunăţiile «Cetăţii veşnice», parlament, for, ca- 
pitoliu... minunat oraşul lui Romulus". 

Studentul Epaminonda Lucaci şi alţi tineri l-au aju¬ 
tat să viziteze oraşul şi monumentele sale. 

Cârţan se minuna de tot ce vedea : coloanele fostelor 
temple, rămăşiţele de statui celebre, ruinele de clădiri, 
Casa vestalelor — aşezate de-a lungul Viei Sacra, strada 


98 


www.dacoromanica.ro 


principală a Romei antice, pavată cu pietre de mar¬ 
mură. 

Pretutindeni, cetatea veche era prezentă prin terme, 
circuri, basilici. 

— Traian a ridicat Columna cu aurul Daciei, l-a 
lămurit Lucaci. 

— Mă întreb atunci, zise cu sfială Cârţan, de ce n-au 
fost romanii recunoscători strămoşilor daci ? Să le fi 
ridicat şd lor oîteva monumente, dacă au cărat atîta 
aur şi argint din Dacia ! 

— Cum nu, zise Lucaci. După cucerirea Daciei s-a 
născut un val de simpatie faţă de daci, cum n-au mai 
arătat romanii faţă de nici un alt popor. „Pe cel de 
care s-a temut Roma, l-a şi înfrînt; pe cine l-a în- 
frînt, l-a şi iubit", spunea Claudius Ruitillius Num'atia- 
nus. Dacă străbaţi Roma veche întîlneşti statui de daci 
la tot pasul. La Cassina Farnese din Palatin sînt două 
busturi de comaţi daci, sftrăjuind sala în care Papa Paul 
al III-lea se retrăgea pentru odihnă. în grădina Vilei 
Medici, vedem un Dac călare şi cîteva reliefuri aduse 
din. Forul lui Traian. Asemenea piese se găsesc şi în 
Vila Borghese. La galeria Bracio Nuovo, se găsesc cele¬ 
brele busturi Captivul dac şi Decebal. în Muzeul din 
Lateran, în grupul statuar se află şi un dac, adus din 
cele patru statui de pe Arcul lui Constantin, care, după 
cum se ştie, au fost luate din Forul lui Traian. Dacă 
vizitezi Neapole, nu uita să treci pe la Muzeul Na - 

ţional {cu cea mai bogată colecţie de antichităţi), unde 
vei vedea doi războinici daci, munteni înalţi cu sărici 
şi cuşme, ca ale dumneatale, bade Cârţane ! 

în Roma norocul îi aţinea calea la fiecare pas. 
într-o zi a întîlnit pe stradă pe Constantin Mitilineu, 
secretarul Legaţiei române, care lipsise din oraş, dar 
l-a recunoscut imediat. Din cîteva cuvinte s-au împrie¬ 
tenit. Mitilineu i-a înlesnit cunoştinţa cu gazetarii şi 
oamenii politici din capitala italiană. 

— Am auzit că avem aici un prieten, Pandolfu, e 
adevărat ? întrebă Cârţan. 

— Da, bade ! Senatorul Pandolfi este un mare filo- 
român. 

în acest sfîrşit de martie aî anului 1896, pe lîngă foto¬ 
grafiile ciobanului publicate în ziare, două ateliere fo¬ 
tografice (La Lieure şi Bagapini) i-au expus fotografia 
în mărime niaturală în vitrinele lor din centrul oraşului. 

într-una din zile, Mitilineu l-a luat cu trăsura şi au 
făcut o vizită senatorului Pandolfi, care invitase o 
seamă de personalităţi romane dornice să-l cunoască pe 
George Cârţan. Seara, au fost reţinuţi la cină, unde 
erau prezenţi deputaţi şi senatori, profesori universitari, 
gazetari, oameni de artă ca : Angelo de Gubematis, 
lulio Massarini, Luigi Palma, Matteo Imbriani, Carlo 
Donetti, Adolfo Brunicardi, Duiliu Zamfirescu, Giuseppe 
Braci ş.a. Badea Cârţan a fost aşezat în fruntea mesei, 
fiind considerat „sol al poporului român". 

Discuţiile se purtau — cum era şi firesc — asupra 
poporului român, care nu-şi realizase încă unitatea na¬ 
ţională, asupra legăturilor de prietenie dintre cele două 
popoare latine. 

Deputatul Matteo lmbriani reamintea, însufleţit, 
trecutul legăturilor italo-române. El a arătat că Marc 
Antonio Canini, revoluţionarul italian paşoptist, refu¬ 
giat în România, a publicat în limba română Buletinul 
războiului din Italia. înapoiat în patrie, a scris în re¬ 
vista Perseveranza, din Milano, o suită de articole des¬ 
pre poporul român. 

— Prietenia dintre popoarele noastre, spunea Duiliu 
Zamfirescu, a fost cultivată de mulţi italieni. Amintesc 
pe Tulio Massarani care, în anul 1853, a scris în re¬ 
vista Crepuscolo mai multe articole despre români ; pe 
filologul G. 1. Ascoli, care a studiat afinităţile dintre 
limba română şi dialectul „Friuli", ce se vorbeşte in 
nord-estul Italiei ; pe filologul Leopardi, care în cerce¬ 
tările sale asupra evoluţiei limbii latine a găsit un punct 
de sprijin în analiza limbii române ; pe Carlo Cattaneo, 
care a scris studiul Legătura dintre limba româna şi 
limba italiană. 

— Vedeţi domnilor, încheie discuţiile senatorul Pan- 
dolfi, că între popoarele noastre sînt legături vechi şi 
trainice, iar prietenul nostru Karzan, prezent aici, este 
simbolul acestor legături frăţeşti. 

în faţa acestor mărturii de preţuire faţă de poporul 
român, Badea Cârţan s-a simţit dator să răspundă. 

— "Nu sînt meşter la vorbire — a început — am 
carte puţină, nu mă pricep la politică, dar trebuie să 
spun şi eu dîteva vorbe. Am ascultat vorbirile dumnea¬ 
voastră. Cunoaştem şi noi ceva din istoria Romei şi a 
popoarelor latine. Ne întrebăm, de ce nu se înţeleg mai 
bine popoarele latine între ele ?... 

Dacă popoarele latine s-ar înţelege între ele, ar fi 
unite între ele, pacea şi frăţietatea ar fi asigurate în 
lume. Aşa-i domnilor ? 

Cuvîntarea lui Cârţan a fost viu aplaudată de cei 
de faţă. 

Prietenii italieni ai poporului român se întreceau în 
a-1 avea ca invitat pe celebrul cioban. 

Comandorul Bacelli, marcant om politic, l-a condus 
la primarul Romei ; cardinalul Rampolla, secretar de 
stat, l-a prezentat Papei Leo al XIII-lea ; senatorul 
Pandolfi l-a prezentat regelui Umberto I, care a ră¬ 
mas impresionat de cunoştinţele de istorie ale Ini Cârţan. 
La plecare, ministrul palatului i-a dăruit o fotogra¬ 
fie mărită a Columnei şi cărţi de valoare pentru bi¬ 
blioteca lui personală. 

Deputatul Matteo Imbriani l-a condus în parlament, 
care tocmai îşi deschisese sesiunea, prezentîndu-1 de¬ 
putaţilor. A doua zi, a fost condus în senatul italian, 
unde a ţinut o scurtă cuvîntare, cîştigînd şi aici .sim¬ 
patia tuturor pentru cauza românească. 

Profesorul Maineri, secretarul general al Ministerului 
Lucrărilor Publice, l-a prezentat oamenilor politici ; tu- 

turor, Cârţan le vorbea despre lupta poporului român 
pentru unitatea lui naţională. 

Cavalerul Altily — soţul poetei Clelia Bertini — l-a 
poftit la masă, prezentîndu-1 unui cerc de scriitori şi 
artişti. Poeta i-a dăruit un portret al ei cu dedicaţie. 

Arhitectul Carlo Enderle, care trăise mult timp la 
Bucureşti, l-a invitat la masă. Cârţan i-a povestit nou¬ 
tăţi din Bucureşti şi amănunte privitoare la războiul de 
independenţă. 

Căpitanul Ugo Marteli, fost ataşat militar în Româ¬ 
nia, comandantul fortului Sanagelo, l-a condus cu tră¬ 
sura în cazarmă, unde Cârţan a vorbit ostaşilor despre 
războiul de independenţă al României, despre luptele 
de la Plevna şi Griviţa, despre eroismul românesc. 

Dar orice lucru are un sfîrşit: vizita lui Badea 
Cârţan la Roma ajunsese la capătul ei. 

Legaţia României i-a procurat bilete de tren, iar 
marchizul Pandolfi a organizat în cinstea lui o masă 
de rămas 'bun, la care au participat numeroşi invitaţi. 
A telefonat, totodată, secretarului său Paolo Zorse, 
aflat la Veneţia, să-l aştepte pe Cârţan la gară, să-l 
reţină cîteva zile în acest oraş şi să-i arate frumuse¬ 
ţile lui. 

Dar Cârţan a dispărut din Roma neştiut de nimeni, 
cum venise, şi Duiliu Zamfiresou a trebuit să explice 
amfitrionului purtarea stranie a ciobanului, să-l scuze 
pentru plecarea lui neaşteptată. 

în gara Veneţia Paul Zorse a aşteptat o săptămînă, 
la toate trenurile, dar Cârţan nu mai sosea : îşi schim¬ 
base intinerarul. S-a dus să vadă ruinele oraşului Pom¬ 
pei, apoi a vizitat Florenţa, Bologna, Padova şi, abia 
în a opta zi, a sosit la Veneţia. 

La Veneţia, secretarul marchizului, care-şi pierduse 
răbdarea aşteptîindu-1, apelase la ajutorul poliţiei, care, 
la coborîrea lui Cârţan din tren, l-a condus la locuinţa 
lui Pandolfi. Aici, secretarul s-a străduit să4 convingă 
să întrerupă călătoria ca să viziteze oraşul. . 

Cu o motoscapă l-a purtat prin lagune, au vizitat 
Cheiul sclavilor, piaţa şi biserica San Marco, palatul 
Dogilor, Puntea suspinelor. 

La 3 martie Badea Cârţan a părăsit Veneţia şi, prin 
Triest, s-a îndreptat spre ţară. Se întorcea cu daruri 
de preţ : cărţi, tablouri şi în suflet cu o comoară de 
amintiri. în Italia cunoscuse prieteni statornici ai po¬ 
porului român. 

A sosit la Oprea Cîrţişoara la data de 8 martie 1896, 
dar ecoul faimoasei sale călătorii ajunsese-n sat înaintea 
lui, căci ziarele române, germane şi maghiare preluaseră 
din presa italiană informaţiile privind călătoria lui 
Cârţan şi mai ales ecourile ei. 

Cetăţenii din Oprea Cîrţişoara şi Streza Cîrţişoara 
veneau să-l vadă. Admirau darurile aduse de la Roma, 
ascultau cu nesaţ povestea călătoriei lui, impresiile sale 
despre „fraţii noştri" italieni. 

în cele trei luni cît a lipsit de acasă a murit mătu- 
şă-sa Racila şi sora lui mai mică, Chiva. Cine să4 mai 
gospodărească de azi înainte, cine să-l mai pregătească 
de drum ? 

A făcut ordine în casă, şi-a rînduit cărţile, a prins 
pe pereţi tablourile, avînd la loc de frunte Columna 
lui Traian... După zece zile de şedere pe loc a pus 
lacăt Ha uşă şi, la 18 martie, a plecat la Bucureşti. 

Aici, timp de două zile, a fost oaspetele profesorului 
V. A. Urechia, căruia i-a povestit pe îndelete cum s-a 
desfăşurat vizita lui la Roma şi legăturile înfiripate 
cu oamenii politici şi gazetarii italieni. 

Din Bucureşti a trimis scrisori marchizului Pandolfi, 
deputaţilor Imbrâani şi Sanguinetti, cardinalului Ram- 
polla, doctorului Basetti şi altor prieteni italieni, mul- 
ţumindu4e pentru primirea ce i-au făcut. 

Deşi această călătorie i-a adus lui Cârţan aureola ce¬ 
lebrităţii, el nu şi-a pierdut nici cumpătul, nici modes¬ 
tia, ci a rămas acelaşi om simplu şi cinstit de mai 
înainte. 

ÎN ORAŞUL LUMINĂ Şl ÎN ALTE PĂRŢI 


„Miercuri seara a fost săptămîna {10 iunie 1896) 
eram la. vatra părinţilor mei. Au venit patru jandarmi, 
m-au ridicat împreună cu Columna lui Traian şi por¬ 
tretele primite în Italia şi mi-au luat şi cărţile. M-au 
dus la solgăbirăul (pretorii — iun.) Bisztray din At- 
■paşul de Jos. Acesta m-a cercetat (maltratat — n.n.) 
groaznic, apoi m-a trimis cu jandarmii la Făgăraş. De 
la compania de jandarmi m-au trimis la judecătorie. 
Aici, judecătorul Torok m-a întrebat : ce treabă am 
eu cu Roma şi cu România ? Cum să n-am treabă cu 
«mama» şi cu «fratele» meu ? 

Mai mult de două zile m-au ţinut în arest, apoi 
mi-au dat drumul. Mi-au promis că-mi dau averea (Co¬ 
lumna — n.n.) dar nu s-au ţinut de cuvînt. Cu o lună 
înainte am depus plîngere la împăratul contra unor 
slujbaşi nedrepţi. 

Ce fel de oameni sînt aceştia ? Vorba aceea : o oaie 
rîioasă molipseşte turma întreagă. 

Am spus-o judeţului (judecătorului — n.n.) Tiboldy, 
lui Torok şi Bisztray că nu sînt demni de stima oame¬ 
nilor. Dacă nu-mi vor restitui cărţile, portretele şi Co- 

lumna şi tot ce este al meu, li scriu împăratului, ară- 
tîndu-i ce sfetnici are". 

Aşa glăsuia scrisoarea trimisă de George Cârţan ga¬ 
zetei „Tribuna" şi publicată de aceasta. 

Omul înfrunta curajos autorităţile şi denunţa abu¬ 
zurile lor. Credea el oare în dreptatea împăratului ? 
Nicidecum ! Scrisorile prin presă, plîngerile scrise şi 
verbale la miniştri şi la împăratul erau atitudini ale 
unui om care se opunea asupririi, ele erau menite să 
demaşte oprimarea naţionalităţilor conlocuitoare săvîr- 
şită de către guvernanţii monarhiei habsburgice. 

La Viena spiritele erau încordate. Numeroase arti¬ 
cole publicate în coloanele ziarelor „Frankfurter Zei- 
tung", „Schlessische Zeitung" şi „Neue Zuricher Zei- 
tung" denunţau opiniei publice asuprirea naţionalită¬ 
ţilor din cuprinsul monarhiei. 

La 9 iunie 1896, în sala Swoboda din Viena s-a ţinut 
o mare întrunire de protest (au participat peste 6 000 
de persoane) prezidată de dr. L. Psenner, preşedintele 
Partidului Social Democrat din Austria. Vorbitorii au 
arătat nedreptăţile ce se fac naţionalităţilor din mo¬ 
narhie, lipsite de drepturile cetăţeneşti, cum şi nume¬ 
roasele abuzuri săvîrşite de autorităţi. Unele gazete (ca, 
de pildă „Deutsche Volksblatt") învinuiau direct Curtea 
imperială că lipseşte naţionalităţile — în special pe ro¬ 
mâni — de cele mai elementare drepturi politice şi 
culturale. 

Acţiunea protestatară a lui Badea Cârţan trebuie în¬ 
cadrată în acest climat politic. Curtea imperială şi ce¬ 
lelalte cercuri conducătoare din cadrul monarhiei, în¬ 
colţite de socialişti şi de grupările politice progresiste, 
era iritată de acţiunile acestui cioban care întreţinea 
spiritul revendicativ al românilor din Transilvania. 

în zilele lui august 1896, Badea Cârţan a fost cu¬ 
prins din nou de dorul drumeţiei. S-a hotărît. de data 
asta, să plece la Paris, ca să ia legătura cu ceilalţi 
„fraţi" ai noştri, latini, cu francezii. 

în drumeţia spre Paris, s-a folosit din plin de ex¬ 
perienţa cîştigată în călătoriile anterioare. 

Drumul l-a făcut prin Viena, unde a depus o plîn- 
gere la împărat, arătînd ingerinţele suferite din partea 
autorităţilor „cezaro-crăieşti". 

într-o scrisoare trimisă ziarului „Universul", Cârţan 
arăta : „Miercuri seară am plecat din Bucureşti la 
Viena, unde am ajuns vineri seara. Sîmbătă şi dumi¬ 
nică am rămas aici. Dar ce necaz, n-am oine să-mi scrie 
plîngerea îh nemţeşte, aşa că am scris-o în 'româneşte. 
Astăzi, la ora opt, am depus-o la cabinetul împăra¬ 
tului". 

De la Viena, George Cârţan s-a îndreptat spre Ita¬ 
lia. A trecut prin Bologna, Florenţa şi Genova. De aici, 
a trimis cîteva rînduri ziarului Tribuna din Sibiu. 

„Ieri şi pentru mine a fost duminică — scrie Cârţan. 
în Bologna am rămas două ore. (în Florenţa am ajuns 
aseară la cinci. Lîngă monument cînta muzica. Nobi- 

limea Florenţei era acolo. Mulţi domni şi doamne au 
vorbit cu mine. Cu ei vorbeam de istoria Romei. Vro¬ 
iau să mă cinstească, eu n-am primit, le-am tnulţămit 
de omenie". 

Din Italia Cârţan a pornit spre sudul Franţei. De 
aici, prin Marsilia, Avignon, Lyon, s-a îndreptat spre 
Paris. 

în „oraşul lumină" Cârţan „s-a minunat de zgomo¬ 
toasa lui măreţie modernă", cum subliniază N. Iorga, 
dar se simţea oarecum dezorientat. La Roma avea o 
ţintă sigură spre care să se îndrepte din oricare parte 
a oraşului : Columna. Aici lipsea un astfel de obiectiv. 

A rătăcit pe malurile Senei, a cutreierat marile bu¬ 
levarde, luminate noaptea „ca bisericile", a admirat vi¬ 
trinele luxoase, femeile elegante şi cotbete. 

Patriotul din Oîrţişoara a stat în Paris mai bine de 
o săptămână : de la 10 la 19 august 1896. Cârţan s-a 
simţit bine în „oraşul lumină". Intr-o scrisoare trimisă 
ziarului „Universul" din Bucureşti, el arată : „Sunt ve¬ 
sel că. francezii m-au cinstit foarte mult, ca pe un frate. 
Mi-a plăcut Franţa şi francezii şi nu voi muri pînă 
n-oi mai vedea Parisul. Trăiască familia Romei şi prie¬ 
tenii românilor". 

Studenţii români aflaţi la Paris l-au condus să vi¬ 
ziteze muzeele, monumentele şi toate instituţiile demne 
de a fi văzute. Emil Picot, prieten al poporului nostru, 
profesor la Şcoala de limbi orientale din Franţa, l-a 

prezentat studenţilor francezi, care nutreau sentimente 
de caldă simpatie pentru poporul român. 

în ajunul plecării lui George Cârţan din Paris, stu¬ 
denţii 'români şi francezi au organizat o întîlnire cu el. 
Cârţan le-a vorbit cu înflăcărare despre originea po¬ 
porului român, despre latinitate, despre „maica" Roma 
şi împăratul Traian, dar mai cu seamă despre misiunea 
istorică a poporului român. 

lîntr-un limbaj sfătos, Cârţan le spunea studenţilor 
francezi : „Să nu uitaţi, dragii mei, ce soartă am avut 
noi iromânii, care am rămas sin guni âin faţa năvălirii 
popoarelor barbare. Dacă nu eram noi să le ţinem piepit, 
ce se alegea de voi ? La adăpostul nostru aţi avut tot 
răgazul să vă întăriţi şi să vă cultivaţi. V-a fost dulce 
şi de folos adăpostul nostru. A sosit vremea să ne daţi 
o mînă de ajutor, să ne unim într-o singură ţară". 

Apoi, adresîndu-se studenţilor români : „Voi, dragii 
mei, luaţi aminte ce vedeţi aici. Nu pierdeţi vremea, 
învăţaţi şi vă luminaţi. Pregătiţi-vă tot timipuil cu 
gîndul la ţara care v-a trimis şi vă aşteaptă să vă în¬ 
toarceţi cu diplome de ingineri, profesori, avocaţi, me¬ 
dici — oameni pricepuţi, cu dragoste de popor. Apoi 
să vă apucaţi de lucru, să construiţi în ţara noastră ce 
aţi văzut aici, dar mai ales, să îndreptaţi soarta ţăra¬ 
nului român, care e lipsit de drepturi şi libertăţi". 

Cuvintele lui simple, pornite din inimă, au mişcat şi 
entuziasmat pe tinerii ascultători. 

De la Paris George Cârţan a plecat spre casă, în 
Transilvania, făcînd un mare ocol, după obiceiul său, 
ca să vadă cit mai multe oraşe şi ţări. Ce şi-a zis ? 
Dacă am venit pînă la Paris, hai să văd şi Belgia. A 
luat trenul spre Bruxelles, a vizitat oraşul, a dat o 
„raită" prin ţară, a trecut „un pic“ şi prin Germania... 

Nu după multă vreme, purtat de neastîmpărul dru¬ 
meţiei, Cârţan porneşte, într-o nouă călătorie. Să-l as¬ 
cultăm povestind : „într-un rînd... stai să văz, pare- 
mi-se primăvara, am plecat iar la drum. Zic: tot 
atîta... bai şi pînă-n Spania. Cum o fi fost de rînd, că 
tot prin Roma trecea cărarea. Vorba aia, toate dru¬ 
murile duc la Roma. Dar nu mai ştiu ce piedici am 
avut în cale, că din toată călătoria m-am ales doar cu 
Genova... în Spania in-am ajuns". 

A urmat o călătorie de cîteva săptămîni la Ierusalim, 
după care paşii lui Badea Cârţan s-au îndreptat din 
nou spre „maica" Roma. 

DIN NOU LA ROMA, ÎNTRE ISTORICI 


în lunile septembrie şi octombrie 1899 s-a ţinut la 
Roma cel de al Xll-lea congres de istorie al orienta- 
liştilor, reunind 700 delegaţi din peste 40 de ţări, prin¬ 
tre care India, Japonia, Rusia, Turcia, Grecia, Austro- 
Ungaria, România etc. 

Delegaţia română, formată din peste şaizeci de per¬ 
soane, avea în frunite pe Vasîle Alexandresou-Ure- 
chia, şeful delegaţiei, pe Grigore Tocilescu, Theodor 
Burada, Luigi Gazzavillan, directorul ziarului „Uni¬ 
versul", Constantin Erbiceanu, membru al Academiei 
române, Smara Gheorghiu, publicistă, Charlota Leria, 
artistă ş.a. 

Ziarele noastre au publicat informaţii şi materiale 
asupra congresului astfel încît Badea Cârţan era la cu¬ 
rent, din citirea presei, cu importanţa lui. 

lînainte chiar de începerea lucrărilor congresului, zia¬ 
rele italiene „Popalo Romano", „Fanfulla", „II Messa- 
ggiero", „Tribuna" şi altele au publicat numeroase ar¬ 
ticole privitoare la poporul român, susţinînd, prin co¬ 
mentariile lor, lupta pe care o duceau românii pentru 
unitatea lor naţională. 

Delegaţia română a fost primită cu deosebită căl¬ 
dură. La şedinţa festivă a vorbit şi profesorul V. A. 
Urechia, care a subiiniait, printre altoie, strimsa înrudire 
dintre poporul nostru şi poporul italian. Punctul de 
vedere exprimat de către delegaţia română a fost sus¬ 
ţinut şi de profesorul italian Benedetto de Luca. 

Din cele unsprezece comisii în cadrul cărora se des¬ 
făşurau lucrările congresului, două erau prezidate de 
români (V. A. Urechia şi Gr. Tocii eseu). , 

'în timpul cînd lucrările congresului erau în plină 
desfăşurare, a sosit la Roma şi Badea Cârţan. 

— Ce căutai între isţorici ? l-a întrebat un gazetar. 

— Din delegaţia română nu putea să lipsească un 
„datc“, un cîoban din Carpaţi, chiar dacă nu fusese pof¬ 
tit în mod special. Noroc că am sosit la timp, în mo¬ 
mentul cînd trebuia depusă coroana de lauri la Co¬ 
lumnă. Cînd m-a văzut, profesorul Urechia s-a supărat. 
Avea omul destule pe cap şi, hop, în uşa hotelului s-a 
trezit cu mine. Parcă-1 aud, răstindu-se : Ce cauţi aici, 
omule ? Dar nu m-am speriat, i-am întors-o şi eu : Ce 
cauţi şi dumneata : Roma... Columna... Traian ! A 
zîmbit şi mi-a strîns mîna. 

Luîndu j se hotărîrea de către membrii congresului de 
a se depune o coroană de lauri 1a Columna lui Traian, 
profesorul Angelo Gubernatis a propus ca aceasta să fie 
dusă de Badea Cârţan. Pentru că situaţia vestimentară 
a lui Cârţan nu era tocmai mulţumitoare, s-a luat pe 
loc măsura de a i se confecţiona un costum potrivit... 

8 — Patriotul Badea Cîrţan — c. 1/44 113 

„Doamne, ce-am mai păţit, povesteşte Cârţan. Peste 
noapte, două italience mi-or croit o cămaşă româ¬ 
nească, mi-or spălat cioarecii, mi-au văcsuit opincile 
M-or gătit ca pe un mire. Ce era să fac ? Nu mă pu¬ 
team împotrivi, trebuia să stau în rîndul delegaţiei care 
era îmbrăcată în ţinută. Vorba aia, să nu fac neamul 
de ruşine". Şi Cârţan arată mai departe : „Frumos a 
mai fost ! Pînă la Columnă am mers cu trăsura. Lingă 
domnul Urechia, eu ţineam coroana în braţe... Pe uliţe, 
lume peste lume. \ 

Eram mîndru ca prefectul de Făgăraş, cînd se 
plimbă cu trăsura trasă de patru cai. în apropiere de 
Columnă un potop de lume şi care cum ne recunoaştea, 
striga Ewiva, evviva... rumeno !* Cînd am ajuns lingă 
Columnă : fanfare, cuvîntări, lacrimi de bucurie, en¬ 
tuziasm. După ce am depus coroana pe treptele Colum¬ 
nei, ministrul Bacelli mi-a cerut poza, mi-a strîns mîna 
cu căldură . 

In legătură cu acest eveniment, ziarul „Popolo ro¬ 
mano" din 7 octombrie 1899 scria : „O voce puternică 
se auzea strigînd : să trăiască mama Roma. Acest stri¬ 
găt ieşea din pieptul lui George Cârţan, venit la Roma, 
precum se ştie, în portul lui naţional, de cioban român. 
Acesta dădu apoi ministrului Bacelli, portretul său pen¬ 
tru care excelenţa sa îi mulţumi, strîngînd mîna valoro- 


* Trăiască, trăiască românul! 

sului Cârţan". Ziarul „Fanfulla" din 12 octombrie 1899 
scria : „Delegaţia a fost numeroasă [...] Cei mai mulţi 
aparţin societăţii înalte, dar între ei este unul vrednic 
de amintit şi admirat, pătruns de un simţ adînc al la¬ 
tinităţii. Nu-i decît un cioban din Carpaţi. Neştiutor 
de carte, a dorit să înveţe să citească, pentru a cunoaşte 
istoria Romei şi a citit pe Tit Liviu, ba chiar n-a citit 
aîtă carte delcît istoria iui Liviu şi e entuziasmat de 
ţara noastră". Aserţiunea ziarului „Fanfulla" cum că 
Badea Cârţan n-ar fi citit decît pe Tit Liviu l-a cam 
indispus pe omul nostru. Cum putea să -scrie ziarul aşa 
ceva, cînd o lume întreagă ştie că acest „cioban din 
Carpaţi" începuse cu „Cronica românilor şi a altor nea¬ 
muri" de Gheorghe Şincai, apoi trecuse la „Istoria ro¬ 
mânilor sub Mihai vodă Viteazul" a lui Nicolae Băl- 
cescu, pe urmă a ajuns la Tit Liviu ! Şi cîte alte cărţi 
de istorie a mai citit! 

Atmosifera entuziastă în care s-a desfăşurat congre¬ 
sul l-a impresionat profund pe Cârţan. 

„Nu pot să uit toată viaţa — mărturisea el mai tîr- 
ziu— sărbătoarea din 12 octombrie 1899. S-a cîntat 
Imnul gintei latine * ; îţi dădeau lacrimile nu alta, de 
mîndrie. Atunci mi-am dat seama de preţuirea ce se 
dădea românilor de alte popoare. 

* Versurile aparţin poetului Vasile Alecsandri, iar muzica este 
compusă de Filippo Marchetti. 

După terminarea festivităţilor Badea Cârţan s-a în¬ 
tors aţcasă cu sufletul înălţat şi cu hotărîrea nestrămu¬ 
tată de a continua lupta pentru luminarea fraţilor săi, 
prin oriei te piedici şi suferinţe ar urma să treacă. 

îŞi într-adevăr, poliţia secretă habsburgkă a întărit 
măsurile de supraveghere şi de urmărire a lui Cârţan. 

(începind cu anul 1900 el devenise ceea ce se cheamă 
un „om hăituit“. 

UNCHIAŞUL CEL SFĂTOS 


— Cum stăm cu şcolile româneşti în Transilvania ?* 
l-a întrebat într-o zi un gazetar. 

— Rău, domnule, i-a răspuns Cârţan. Lipsesc clă¬ 
dirile, liţpOeisc manualele şcolare. Cînd ajung eu în sa¬ 
tele noastre, copiii se bucură ca de sosirea berzelor pri¬ 
măvara. Mă aşteaptă să le aduc cărţi. Le aduc, da’ ce 
pot aduce ? Nimica toată. Uneori, mă prind jendarii, 
le confiscă, mă bat; da’ nici eu nu mă las ! Aku-i ne¬ 
cazul, şi s-o scrieţi da igazetă. lîn satul meu, la Oprea 
Cirţişoara, n-au local de şcoală. Copiii ,s-au înmulţit, 
dascălul are o singură odaie, şi aia mikră. Ca să-i poată 
învăţa, îi duce la şcoală cu rîndul, unii dimineaţa, cei¬ 
lalţi după masă... 

Ca să răspîndească printre românii aflaţi sub stăpî- 
nire Ştrăină Cartea, George Cârţan a străbătut fără 
odihnă drumurile ţării, de o parte şi de alta a Carpa- 
ţilor, prin toate provinciile româneşti. „Veşnicul co- 


* Şcolile primare româneşti, cîte funcţionau în Transilvania, 
erau confesionale, adică patronate de biserici. Autorităţile le 
vitregeau, urmărind să înfiinţeze în locul lor şcoli comunale — 
de stat, cu limba de predare maghiară. 

lindător de drumuri — scria Nicolae larga — gemea 
sub greutatea cărţilor româneşti, pe care le căra pe 
umerii săi, odată voinici, acum însă sfărîmaţi de obo¬ 
seală ‘şi de vîrstă, pentru a le duce [...] de multe ori 
drept în mina jandarmilor şi vameşilor, care-1 pîn- 
deau". 

Activitatea desfăşurată de Badea Cârţan pentru răs- 
pîndirea tipăriturilor româneşti, a culturii, lupta lui 
pentru unitatea naţională se sprijineau cu deosebire pe 
elevi şi studenţi, pe tineretul ţării. La fiecare sfîrşit 
de an el scrîngea de la elevii din Bucureşti, Iaşi, Cra- 
iova şi alte oraşe cărţile şi manualele şcolare care le 
prisoseau şi ile v duce elevilor din Transilvania. 

Jn drumeţiile sale, George Cârţan nu pierdea nici 
un prilej ca să cunoască lumea şi să ducă pretutindeni 
mesajul încrederii în viitorul poporului român. 

El a luat parte la comemorarea centenarului naşterii 
cărturarului Timotei Cipariu, care a avut Ioc la 21 
februarie 1905 în comuna Pănade, de lîngă Blaj. La 
festivitate participau profesori de la şcolile Blajului, 
foarte mulţi studenţi şi elevi, precum şi numeroşi in¬ 
vitaţi din diferite colţuri ale Transilvaniei. Iată cum 
descrie revista „Luceafărul" (numărul din 15 iulie 
1905) apariţia neaşteptată a lui Cârţan la serbare : 
„în înghesuiala de la uşă, cineva răzbeşte pînă aproape 
în sală. Cu părul vîlvoi, cu musteţile pleoştite, cu pri¬ 
virea în care scînteia ceva neobişnuit, ţinîndu-şi căciula 
în mînă, Badea Cârţan — putea oate să lipsească ? Ne 

face cîteva închinăciuni foarte prieteneşti. I se face loc 
la masă. Sub sprâncenele iui .stufoase, ochii scapără în- 
tr-o bucurie stranie cînd ascultă vorbirile ; mîncă puţin, 
fără să scape impresia ce a făcut-o asupra celor pre¬ 
zenţi, şi se plînge de osteneală ; venise toată noaptea 
din Sibiu, pe jos". 

La 2 iudie 1904 se împlineau pafcnu sute de ani de ia 
moartea lui Ştefan cel Mare, eveniment cinstit prin 
Serbările de la Putna, manifestare patriotică care înălţa 
sufletele, întărea credinţa în trăinicia neamului, oţelea 
caracterele. 'în mijlocul tinerimii care asculta cuvîntul 
înaripat al istoricului Nicolae Iorga, se afla şi Badea 
Cârţan. 

Vizitînd vechea cetate de scaun, Cârţan s-a abătut 
şi pe la cunoscutul folclorist Simion Florea Marian, 
care, la plecare, i-a încărcat desaga de cărţi pentru 
„fraţii ardeleni". întors la Bucureşti, „a petrecut bine 
cu domnii Coşbuc şi Vlăhuţă" sprijinitorii săi, po- 
vestindu-le pe îndelete ce văzuse şi ce auzise cu prilejul 
serbărilor de la Putna. 

* 

în luna decembrie 1904, Cârţan a dat o raită pe la 
Oprea Cîrţişoara, să vadă ce mai e nou pe acasă. Dar 
aici, jale. Vecinii l-au înştiinţat că, în lipsa lui, jan¬ 
darmii au spart lacătul de la uşă, au răvăşit totul, cău- 
tind şi ridicînd cărţile, revistele, tablourile, pe care 
George Cârţan le adunase cu atîta trudă. Au dibuit şi 

ascunzătorile pe care le avea pe la vecini şi au ridicat 
totul. Autorităţile dezlănţuiseră prigoana împotriva lui. 

Pe urmele lui Cârţan au început să mişune diferiţi 
„agenţi secreţi", care nu-1 scăpau o clipă din ochi. 
Aceşti „căţei ai părnîţntu’lui" — cum le zice el — i-au 
descoperit şi ascunzătorile din munţi, unde avea un fel 
de '„depozite intermediare", din care se aproviziona în 
cazuri urgente. 

Nestor Ureche arată că George Cârţan avea aseme¬ 
nea depozite în munţii Bucdgi — la Cabana din Po¬ 
iana din Arini, la Diham'şi la Valea Cerhului. 

Cărţile şi tipăriturile aduse de Cârţan Sn Transil¬ 
vania circulau din mînă^n mînă, din sat în sat, de¬ 
venind o adevărată „bibliotecă ambulantă". * 

Acţiunea lui Cârţan era sprijinită de toţi oamenii 
de bine din ţară, oare, pe ,lingă cărţi îi dădeau şi di¬ 
ferite sume de bani, pe care el le folosea tot pentru 
cumpărarea de cărţi şi tipărituri. 

Printre cei care îi dăruiau lui Câfţan cărţi şi alte 
ajutoare pentru şcolile româneşti din Transilvania se 
număra şi Spiru Haret, ministrul învăţămîntului. 

într-o iarnă, văzlndu-1 pe Cârţan cu picioarele în¬ 
gheţate bocnă, i-a mai dat, pe lîngă ajutoare, şi o sută 
de lei ca să-şi cumpere o pereche de cizme, să poată 
înfrunta mai uşor iarna. 

După oîteva săptămîni, Cârţan revenind la ministru, 
tot în opinci, acesta s-a supărat, crezînd că „ciobanul" 
a irosit banii primiţi pentru cizme. 

— Ce-i, omule, fără cizme ? Pe ce ai cheltui banii ? 

— Am luat cărţi, domnule ministru ! 

— Pentru cărţi ţi-am dat parale ! Astea erau pentru 
cizme, pentru sănătatea d-tale. Mai ai încă nevoie de 
picioare... 

— îs învăţat cu opinci iar cărţile sînt mai de fo¬ 
los ca picioarele mele. 

Cum reuşea să transporte Cârţan cărţile prin „vama 
cucului" ? 

Avea în Bucureşti trei locuri în care depozita pre¬ 
ţiosul material destinat trecerii peste munţi, în Tran¬ 
silvania : Casa din Cişmigiu, o clădire veche, pusă la 
dispoziţia lui de primăria oraşului Bucureşti ; Şcoala 
superioară de arte ţi meserii din str. Polizu, unde dispu¬ 
nea de o magazie încăpătoare (aci îşi făcuse depozitul 
principal, fiind aproape de Gara de Nord) şi o cameră 
la subsol în strada Occidentului. 

înainte de a porni spre Transilvania, Cârţan venea 
la unul dintre depozite, .alegea cărţile de care avea ne¬ 
voie şi le aşeza în trei saci. Doi saci erau legaţi, cap 
la cap, în formă de desagă — pe care o lua pe umeri 
— iar al treilea sac îl purta sub braţ. Pleca cu bagajul 
la Gara de Nord, de unde lua trenul spre Predeal. 
(Pentru călătoria pe calea ferată dispunea de un carnet 
cu o sută de bilete gratuite). 

Cobora la Sinaia, la Azuga sau la Buşteni, locali¬ 
tăţi din care începea să urce apoi cu cei trei saci, pe 
potecile munţilor. Cînd pantele trebuiau luate îri piept, 

Cârţan urca sacii pe rînd, făcînd în felul acesta de cîte 
trei ori drumul. 

Uneori, la căratul sacilor îl ajutau grănicerii români 
sau ciobanii. I. Vodă, din Cîrţişoara, povesteşte: 
„Eram -cioban în munte. într-o seară, starn de vorbă 
cu ceilalţi ciobani în jurul focului din stînă. Ne-am 
pomenit cu Badea Cârţan, cu nelipsiţii lui desagi, că 
intră în stînă. Bună seara, fraţilor ! Apoi, trudit, a pus 
sacii jos, a scos din şerpar năframa şi şi-a şters faţa". 
Cârţan le-a spus că vine din Bucureşti, dlar călătoreşte 
mai ales noaptea, ca să se ferească de jandarmi. Nici 
n-a terminat bine vorba că în stînă au tăbărît patru 
jandarmi, care l-au legat fedeleş şi au pornit cu ed spre 
Arpaişul de Jos, pentru ^cercetări". 

Dar nici bătaia, nici arestul, nici 1 „poprirea" cărţilor 
nu-1 speriau pe George Cârţan. îi confiscau cărţile ? 
Nu-d nimic, ne dau ei, fraţii, altele. Aşa i-a zis-o şi 
primului-ministru Ştefan Tisza ! 

într-una din nenumăratele sale peregrinări, Badea 
Cârţan s-a abătut şi pe la casa primarului Tămaş Avi- 
sailom Gomea, din Ileni. A desfăcut desaga şi a scos două 
cromolitografii lucrate de profesorul Răsmeriţă, din 
Tu mu Severin. Una din ele înfăţişa chipul lui Ştefan 
cel Mare, având împrejur scene din luptele de la Baia, 
Podul înalt şi Codrul Cosminului, cu următorul text : 
„Legea, neamul şi moşia orişicînd va fi nevoie cu viaţa 
s-apărăm, cum făceau străbunii /“ Cealaltă cromolito- 
graifie îl arăta pe Mihai Viteazul şi scene din bătăliile 

dc la Călugăreni şi de la Şelimbăr şi cuprindea în¬ 
demnul : „ Visul românimei domnul să împlinească , 
fraţi romîni sub alte neamuri să nu se mai găsească" .* 

Primarul a privit lung tablourile, a citit şi recitit 
scrisul de pe ele ; ochii i s-au umezit. Şi-a chemat co¬ 
piii (avea cinci, între trei şi opt ani) şi le-a spus : 
„Uitaţi-vă aici. Aceştia sînt Ştefan cel Mare şi Mihai 
Viteazul, gloria poporului român. Să fiţi vrednici de 
ei, să învăţaţi la şcoală istoria neamului nostru. Cînd 
veţi fi mari, se va îndeplini porunca lui Mihai : „ro¬ 
mâni sub alte neamuri să nu se mai găsească". 

A doua zi, în casa primarului, fruntaşii satului au 
hotărît să rezolve problema localului de şcoală. Oame¬ 
nii vor face cărămizi, vor aduce lemne din pădure şi 
fiecare familie va contribui cu suma de 120 coroane. 
Peste cîţiva ani, comuna Ileni se mîndrea cu unul din 
cele mai frumoase localuri de şcoală, dispunînd de pa¬ 
tru săli de învăţămînt. 

Să urmărim, în continuare pe Badea Cârţan — „un- 
chiaşul cel sfătos" — prietenul copiilor, în munca lui 
de strîngerea manualelor şcolare. 

Să poposim în cartea Liceului Sf. Sava din Bucu¬ 
reşti, în ziua de 10 iunie 1904. E recreaţie. Curtea frea¬ 
mătă de glasurile şi ghiduşiile copiilor. Elevii l-au re¬ 
cunoscut de cum a intrat pe poartă. Se strîng ciorchine 

* Tablourile se află în prezent în proprietatea lui Toma Cor- 
nea ţi a lui Romulus Metea, muncitori la Combinatul chimic 
din Făgăraş. 

în jurul lui. De la geamul cancelariei, profesorii privesc 
scena din curte. Ştiu că (Badea Cârţan a venit să strîngă 
manuale pentru „ardeleni". 

— Am venit după cărţi, dragii mei, se adresează 
Cârţan elevilor. Dar numai de la cei care au trecut 
clasa ; de la repetenţi nu iau, că trebuie să le mai to¬ 
cească un an. Aţi trecut clasa ? 

— Da, bade ! răspunde un cor de voci tinereşti. 

— Da ? Istoria neamului aţi învăţat-o ? 

De astă dată răspund mai puţini, ştiu că „hadea" îi 
pune la examen. 

— Atunci să-mi spuneţi : Ce scrie Dio Ca9siu des¬ 
pre Decebal ? 

Prinşi la strâmtoare, elevii nu ştiu ce să răspundă. 

— Să vă spun eu, că am învăţat pe dinafară. Şi 
Cârţan redă întocmai, din memorie, pasajul respectiv, 
apoi încheie : Nu-i bai, copii! Qînd ajungeţi ştudenţi 
are grijă idomnul Iorga să vă înveţe. 

— Bade, interveni un prichindel, am cărţi acasă, 
cum ţi la dau ? 

— Dai adresa şi vin după ele. Nu mă ruşinez să 
strâng cărţi ; le dau copiilor care n-au. 

— Găseşti strada Puţul cu Apă Rece ? 

— Am găsit eu Columna lui Traian, dar strada ta. 
Aud c-a sunat clopoţelul, vă cheamă în clase. Vă las 
cu bine. 

Scene asemănătoare aveau loc şi la Liceul internat 
din laşi şi la Liceul din Blaj rând trecea pe acolo Ba¬ 
dea Cârţan. 

Iată-1, de pildă, la Blaj. Cîteva sute de elevi şi de 
studenţi fac cerc în jurul lui Badea Cârţan. 

— Parcă am fost aşteptat ? 

— Din Sibiu ni s-a spus că eşti în drum spre „Mica 
Romă" ! 

— Bine ai zis. Blajul e Roma cea mică, ea ne adapă 
de la izvorul latinităţii. Fiţi mîndri ; aici au .trăit marii 
dascăli ai neamului : Timotei Cipariu, Samuil Micu, 
Petru Maior, Gheotghe Şuteai... Umbrele lor ; sînt pe 
sălile liceului vostru... Cum staţi cu învăţătura ? 

— Bine, bade ! 

— Să vedem : Ce-i mai tare, piatra sau apa ? 

— Piatra, zise un elev. 

— Apa, spuse un altul. 

— Aflaţi de la mine că apa e mai tare ca piatra. 
Apa roade piatra, o face praf. Românii-s apa care va 
roade stînoa asupririlor, o va face ţăndări. Atunci vom 
fi tari ca pe timpul lui Decebal şi Mihai... dar i'a spu¬ 
neţi : de Mihai, ce ştiţi ? 

— A făcut unirea în ... 1618, se-ncumetă unul din 
a patra. 

— Bravo ! Ai încurcat doar anul. Anul e 1600. Se 
vede că nu ai citit pe Bălcescu. 

— Nu-1 avem, ziseră în cor elevii ! 

— Iaca, l-am adus eu. Să-l citiţi pe rînd că n-am 
pentru fiecare. Dar să ştiţi de la mine, într-o pildă, că 
Mihai a strîns la un loc turma răzleţită de lupii vre¬ 
murilor vitrege... Românii i-au ridicat un monument la 

Bucureşti ; e drept, unul mic, modest.. Ascultaţi la 
mine, copii: Ivine Vremea ,să-i facem >un monument mă¬ 
reţ la Alba lulia. * 

Badea Cârţan era arît de convins de nevoia imperi¬ 
oasă a cărţii româneşti pentru luminarea elevilor ro¬ 
mâni din Transilvania, încît uneori pierdea din vede¬ 
re îngrădirile puse, în această privinţă, de stăpînirea 
habsburgică. De pildă, într-o dimineaţă, învăţătorul 
Trandafir Dragomir, din Oprea Cîrţişoara, se pomeni 
în dasă cu Badea Cârţan, care fără nici o introducere, 
deşertă doi «aci cu cărţi, după care se adresă copiilor : 
„V-am adus cărţi adevărate, de-acum numai din astea 
să învăţaţi !“ 

— Ce faci, bade ! ? zise dascălul înspăimîntat; află 
jandarmii şi ne închid şcoala. 

Supărat, Cârţan a strîns cărţile în saci şi a plecat. 

Seara, î-a bătut la uşă dascălul, arătîndu-i primejdia 
de a împărţi cărţile ziua, în văzul lumii. Ele se dau 
noaptea, de la om la om, de la copil la copil. 

— Ai uitat ce-ai păţit cu cele aduse de la Roma ? 
Nu le-au ars, n-ai fost bătut ? Doar nu vrei să ne în¬ 
chidă şcoala ? 

— Doamne păzeşte ! 

Omul s-a lămurit. 


* Cuvintele lui Cârţan s-au împlinit în decembrie 1968, cînd, 
cu ocazia sărbătoririi semicentenarului Unirii din 1918 a fost 
dezvelit la Alba lulia monumentul lui Mihai Viteazul, sculptat 
de maestru! Oscar Han. 

PATRIOTUL 


Căutînd să desprindă adevărata semnificaţie a vieţii 
pline de dăruire închinate de George Cârţan idealurilor 
poporului român, marele savant Nicolae lorga exprimă 
această dreaptă judecată : „După urma lui va rămîne 
aceasta : credinţa sălbatică pe care un ţăran a avut-o 
pentru visurile cărturarilor din vremea lui şi nemărgi- 
nilca-i evlavie pen/tru cartea în care vedea numai mîh- 
drie şi lumină". 

N-a fost întîmplător faptul că Badea Cârţan s-a bu¬ 
curat de-a lungul vieţii de stima şi prietenia unui mare 
număr de oameni de valoare : istorici, scriitori, oameni 
politici şi de cultură, pe cari i-a cucerit prin simpli¬ 
tate, sinceritate, înţelepciune dar mai ales prin patrio¬ 
tismul pe care-'l punea în fiecare acţiune a lui, în stră¬ 
dania sa pentru culturalizarea maselor. 

Contemporanii săi n-au putut rămîne nepăsători faţă 
de efortul depus de el în opera de răspîndire a cărţii 
dintr-o parte în aka a Catpaţilor — dovedindu-se un 
adevărat maniac al acestei periculoase îndeletniciri. 

Am amintit că primii dascăli de istorie ai lui Badea 
Cârţan au fost V. A. Urechia şi Grigore Tocilescu, dar 

nu trebuie să uităm nici pe Nicolae Iorga, faţă de care 
George Cârţan a nutrit o admiraţie fără margini. 

Deşi rînăr pe atunci, Iorga se impusese prin erudiţia 
şi pasiunea lui pentru cauza atît de scumpă poporului 
nostru : unirea tuturor românilor în.tr-o singură ţară. 
Uşa casei lui era totdeauna deschisă pentru transilvă¬ 
neni', care căutau la marele cărturar un cuvînt de îm¬ 
bărbătare, un sprijin. 

într-o zi, la uşa lui a bătut şi Badea Cârţan. Venise 
să ceară ceva cărţi pentru ^ardeleni". 

— Nu ştiu ce să-ţi dau, bade ! Pesemne n-ai noroc, 
zise profesorul. Se uită prin biblioteca lui uriaşă, dar 
nu ştia de ce s-ar putea lipsi (majoritatea cărţilox sale 
se afla în altă parte), dar Cârţan nu era omul care să 
se dea bătut cu una cu două. 

— Văd, domnule profesor, că aveţi cărţi peste tot : 
în rafturile care umplu pereţii, pe mese, pe podele, de 
nu te poţi mişca de ele... 

Iorga nu l-a lăsat să plece cu desaga goală. 

în trecerile sale prin Sinaia, George Cârţan a fost, 
nu rareori, oaspetele generalului Manolescu, primarul 
oraşului. Soţia generalului povesteşte : „Cârţan venea 
adesea în casa noastră şi stătea cu soţul meu ceasuri în¬ 
tregi. Ce discutau : istorie, vorbe pline de înflăcărare. 
Cînd venea în preajma lui sf. Petru (29 iunie — n.n.), 

ştiam că vine penitru mine : să primească cărţile copiilor 
mei, să le ducă în Transilvania". 

Se pare că printre marile misiuni pe care le-a înde¬ 
plinit George Cârpan se numără şi aceea de a asigura 
legătura între conducătorii politici din Bucureşti şi 
fruntaşii Partidului Naţional din Austro-Ungaria, trans- 
mi$ndu4'e acestora din urmă mesaje, comunicări, aju¬ 
toare în bani şi cărţi pentru sprijinirea luptei naţionale. 
Nu întîmplător, în raportul înaintat la 20 martie 1905 
primului ministru Ştefan Tisza, Huszar Antal preciza, in 
legătură cu rezultatul anchetei asupra stocului de cărţi 
confiscate de la Badea Cârţan : „In afară de cărţile 
menţionate mai înainta, potrivit înţelegerii verbale avute 
cu procurorul regesc din Braşov, am împachetat şi corpu¬ 
rile delicte privind pe Cârţan George, deoarece aceste 
corpuri delicte vor servi ca produsele de presă ce nu 
se vor putea distruge pe cale juridică, să poată fi nimi¬ 
cite pe cale administrativă — întrucît este în afară de 
otice îndoială că numitul individ a stat în serviciul Co¬ 
mitetului Central al Asociaţiei pentru literatura şi cul¬ 
tura poporului român cu scopul ca bibliotecile româ¬ 
neşti din patrie (Transilvania — n.n.), în curs de or¬ 
ganizare, să fie aprovizionate cu cărţi şi cu alte lucrări 
necesare". 

Fără îndoială că în arhivele care păstrează documen¬ 
tele poliţiei secrete austro-ungare se găsesc multe dovezi 

9 — Patriotul Badea Cîrţan — c. 1/44 129 

privind rolul şi misiunile lui Badea Cârţan, considerat 
de această instituţie oa un foarte periculos „irederttiist" 
român. 

Activitatea desfăşurată de Badea Cârţan i-a adus 
multe simpatii şi chiar prietenii din partea unor oameni 
de seamă cum au fost : George Coşbuc, Ştefan O. Iosiif, 
Aurel Vlaicu, Octavian Goga, Alexandru Vlahuţă, Ion 
Luca Caragiaie, Constantin Miile, Sextil Puşoariu, Dui- 
liu Zamfirescu, dr. Ion Raţiu, dr. Vasile Lucaci şi mulţi 
alţii. 

REPRESIUNEA 


Acţiunea de răspîndire a cărţilor şi tipăriturilor ro¬ 
mâneşti Intre hotarele imperiului habsburgic era inter¬ 
zisă ; cărţile erau confiscate şi arse, iar cei care le răs- 
pîndeau, sancţionaţi. 

încă din anul 1895, Ministerul de Interne din Bu¬ 
dapesta a aprobat prefecturii din Braşov să angajeze 
agenţi secreţi destoinici, care să supravegheze şi să îm¬ 
piedice traficul de ziare şi cărţi româneşti prin punctul 
de frontieră Predeal. 

Şeful poliţiei din Predeal ţinea legătură directa cu 
Ministerul de Interne, raportîndu-i orice mişcare prin 
punctul de frontieră respectiv, şi era împuternicit să re¬ 
ţină pe oricine ar fi încercat să treacă peste graniţă 
astfel de materiale. 

în perioada anilor 1895—1910, Badea Cârţan a fost 
arestat în mai multe rînduri, lla acest punct de fron¬ 
tieră sau în apropierea lui, iar mai tîrziu, s-a pornit 
împotriva lui un proces penal încheiat prin condamna¬ 
rea sa ; cărţile, strînse cu atîta trudă şi cărate cu spa¬ 
tele peste munţi, au fost arse. 

Redăm cîteva din tribulaţiile prin care a trecut patri¬ 
otul român : la 16 iulie 1895 Cârţan a fost ridicat de 

jandarmi de la locuinţa sa şi purtat, legat, pînă Ia 
Făgăraş ; după patru zile i-au dat drumul, reţinîndu-i 
însă cărţile. La 20 aprilie 1896, doi jandarmi i-au con¬ 
fiscat cărţile şi fotografiile aduse de la Roma. La 2 
aprilie şi 16 septembrie 1903, organele poliţieneşti din 
Braşov au intrat în locuinţa lui George Cârţan, în lipsa 
acestuia, spărgînd uşa, şi i-au ridicat toate cărţile, re¬ 
vistele şi materialele. La 15 septembrie 1903, căpitanul 
poliţiei din Braşov l-a arestat şi l-a condamnat la două 
luni închisoare, confiscînd şi cărţile aflate asupra lui. 
Ieşit din închisoare, Cârţan s-a plîns autorităţilor îm¬ 
potriva acestei măsuri arbitrare. Rezultatul ? A fost 
pedepsit cu o nouă lună de închisoare. 

îngrijorat de activitatea „subversivă" desfăşurată de 
George Cârţan, Ministerul de Interne austro-ungar a 
numit o comisie specială, alcătuită din funcţionari su¬ 
periori, care să facă „controlul cărţilor confiscate încă 
în anul 1903 de la G. Cârţan din Oprea Cîrţişoara şi 
depozitate în dădirea poliţiei din Braşov ; sa stabilească 
care cărţi sînt „oprite sau de oprit a intra şi circula în 
cuprinsul monarhiei" ; apoi să controleze cărţile con¬ 
fiscate mai recent, de la zisul individ în cursul anului 
şi depozitate la Parchetul din Braşov, aflate în număr 
de 30 000—40 000 exemplare". 

Activitatea comisiei a durat doi ani : de la 15 sep¬ 
tembrie 1903 pînă la 15 octombrie 1905. în raportul 
înaintat primului ministru de către şeful comisiei se 
arată că la „căpitănia oraşului Braşov" se află depozi- 

tate un număr de 76 621 „tipărituri" confiscate de la 
George Cârţan, dintre care 268 „cu conţinut instiga¬ 
tor" * 

Deşi aceste tipărituri reprezentau numai o parte din 
materialul răspîndit sau depozitat de Cârţan, numărul 
lor ne permite să ne facem o idee despre uriaşa activi¬ 
tate desfăşurată de-a lungul anilor de patriotul din 
Oprea Oîrţişoara. 

în anul 1905, comisariatele de frontieră din zonele 
Predeal, Braşov, Turnu Roşu şi Sibiu au primit sarcina 
expresă să supravegheze îndeaproape pe Cârţan şi să-l 
împiedice să introducă tipărituri româneşti în Transil¬ 
vania şi Banat. 

La 13 aprilie 1907, Ministerul de interne a dat dis¬ 
poziţii Prefecturii din Braşov să ia măsuri ca toate 
cărţile confiscate de la George Cârţan să fie arse, 
„fără a atrage atenţia opiniei publice". 


* Dintre cărţile oprite si circule în Transilvania, menţionăm: 
Manualele de istoria românilor, scrise pentru elevi sau popor, 
de A. D. Xenopol, N. lorga şi alţii; Scrierile istorice 
privind pe Ştefan cel Mare, Mihai Viteazul, Horia, Cloşca şi 
Crişan; operele lui N. Bălcescu : Puterea armată şi arta mili¬ 
tară la români. Mişcarea românilor din Ardeal din 1848, Istoria 
românilor subt Mihai Vodă Viteazul; Revoluţia lui Horia, de 
N. Densuşianu ; Neamul românesc în Ardeal şi Ţara ungurească, 
de N. lorga ; Cîntarea României, de Alecu Russo ; Istoria româ¬ 
nilor din Dacia Traiană de A. D. Xenopol; Manifestul comunist; 
Ce vor socialiştii români; Dezrobirea muncitorilor; Socialismul 
şi intelectualii şi altele. 

Lla 4 iunie 1907, căpitanul poliţiei din Braşov a ra¬ 
portat prefecturii : „La ordinul dvs nr. 17/1907, din 

2 mai, raportez că am transportat şi are cărţile şi im¬ 
primatele aflătoare la Oficiul meu şi în parte ta 

Parchet" *. 


* Inventarul cărţilor confiscate şi arse se găseşte la Biblioteca 
Academiei Republicii Socialiste România (Ms. Nr. 4709), avînd 
titlul (în limba maghiară) „ Arătare a cărţilor în limbile română, 
maghiară, italiană, franceză ţi latină găsite la percheziţia făcută 
în casa lui George Cârţan, precum ţi a foilor volante ţi alte 
produse de tipar aflate împreună". 

Inventarul cuprinde trei părţi : prima (Braşov, 1 6 aprilie 
1904) însumînd 4 426 titluri de cărţi, în 41 172 exemplare ; 
a doua (10 mai 1904), cu 239 titluri, în 4 629 exemplare şi 
a treia cu 193 titluri, în 621 exemplare. 

„Stocul de cărţi al ciobanului din Cîrţişoara — menţionează 
V. Curticăpeanu — a fost dovada grăitoare a muncii sale in¬ 
tense şi pasionate. Numărul mare de cărţi trezeşte admiraţie prin 
varietatea lor, iar cunoaşterea mai amănunţită trezeşte uimire 
Cantitatea cărţilor poate fi asemănată cu o librărie sau bi¬ 
bliotecă obişnuită în zilele noastre". 

PROCESUL 


După executarea celor două condamnări, autorităţile 
represive din Braşov au constatat, cu surprindere, că 
Badea Cârţan îşi continuă munca lui patriotică, că în¬ 
chisoarea nu l-a speriat. Atunci autorităţile au hotărît 
să treacă la noi măsuri. Cârţan a fost trimis în judecată, 
fiind acuzait de agitaţie împotriva statului şi de răis- 
pîndirea de cărţi interzise, fapte incrimanate şi pedep¬ 
site de codul penal. 

în ziua procesului, au fost luate măsuri severe de 
pază ; în sala de dezbateri nu se putea intra decît cu 
bilet special. Judecata se desfăşura cu uşile închise. 

în faţa completului de judecată, Cârţan stătea drept, 
semeţ. Răspundea la întrebări scurt şi hotărît. 

— Ai auzit de ce eşti trimis în judecată ? l-a între¬ 
bat preşedintele. Eşti vinovat ? Ai apărător ? 

— N-am nevoie, mă apăr singur ! 

Ia cuvîntul procurorul : 

— Actul de acuzare precizează, pe baza rapoartelor 
poliţiei şi ale jandarmilor, ca agiţi poporul, că vor¬ 
beşti de ^unirea tuturor românilor, că ai îndrăznit chiar 
să te exprimi în chip necuviincios la adresa luminatului 
nostru împărat. 

— Aşa-i, e drept, domnule procuror. 

Preşedintele, adresîndu-se grefierului : 

— Notează că acuzatul recunoaşte că vorbeşte fără 
respectul cuvenit feţelor împărăteşti, împotriva Măriei 
sale împăratul şi regele nostru. Apoi, adresîndu-se ase¬ 
sorului : 

— Ce vremuri, colega. Ciobanul face pe istoricul. în 
loc să-şi vadă de oi, face agitaţie împotriva împăratului. 

Preşedintele i se adresează lui Cârţan : 

— De ce ai adus cărţi din Bucureşti ? Nu ştii că e 
oprit de lege ? 

— Dacă nu mi-au dat otorizaţie ? Doi ani m-au pur¬ 
tat cu vorba. Domnul ministru Perczel mi-a zis, cînd 
am fost la el în Peşta : du-te, omule, acasă şi cînd 
ajungi în Făgăraş, soseşte şi otorizaţia. Dar n-a sosit 
nici azi. 

— Lasă astea, nu eşti chemat tu să judeci pe miniş¬ 
tri... De ce ai dat oamenilor cărţi oprite de lege ? 

— Ca să cunoască trecutul neamului lor, să-şi cu¬ 
noască drepturile ! Asta-i crimă, domnule judeţ ? Crimă 
au făcut jandarmii care mi-au ars cărţile, avutul meu. 

Preşedintele enervat : 

— Le-au ars pentru că sînt oprite de lege ! 

— Nu-i bai d-aia ! îmi dau fraţii mei altele ! 

— Vezi, de-aia te trimitem la temniţă, să te înveţi 
minte să nu mai aduci cărţi, să nu mai faci agitaţie, să 
nu mai mergi cu pîra la cabinetul împăratului la 
Viena. 

— Nici nu mai merg altul. M-am convins că nu face 
nici o dreptate. A sosit vremea să ne-o facem singuri. 
Bălcesou a spus: „nu aşteptaţi dreptate de la împă¬ 
raţi r 

— Ce mai ai de spuis în apărarea ta ? 

— Oamenii noştri trăiesc ca animalele, cu ceafa ple¬ 
cată sub ciomag. Ei n-au lumină, n-au cultură, n-au 
şcoli, nu-şi cunosc drepturile, pentru că n-au cărţi ; or¬ 
ganele administrative ne asupresc la fiecare pas. Am 
adus la oameni cărţi ca să se lumineze. Asta-i crimă ? 
Eu cred că nu ! Crimă fac cei care ne ard cărţile şi ne 
asupresc ! Nu mai am nimic de zis. în ţara asta drep- 
tatea-i de partea asupritorilor. Va veni odată şi ziua 
dreptăţii ! 

După o scurtă deliberare, s-a citit sentinţa : 

„Cârţan George, de 56 ani, cioban din Oprea Cîr- 
ţişoara, se condamnă la un an temniţă grea, pentru de¬ 
lictul de agitaţie împotriva statului şi răspîndirea de 
cărţi interzise...* 

RĂFUIALA 


Din cele douăsprezece luni de temniţă la care fusese 
condamnat, Badea Cârţaln n-a ifăcut decît şase. Fruntaşii 
politici .români au intervenit pentru el şi împăratul 
Franz-Iosif l-a graţiat. 

în toamna anului 1906, părăsind închisoarea din Bra¬ 
şov, Cârţan a plecat la Bucureşti ca să „răsufle", să 
prindă noi puteri — asemenea legendarului Anteu. 

Dar de astă dată el găsea în Muntenia şi Moldova o 
altă stare de lucruri. Cutreierând oraşele şi satele întîl- 
nea pretutindeni îngrijorare iar, mai ales la sate, sără¬ 
cie şi suferinţe. 

în aer se simţea vîntul răsmeriţei provocate de sără¬ 
cia şi suferinţele maselor ţărăneşti, năpăstuite de mo¬ 
şieri. Nicolae Iorga dăduse semnalul scriind : „Numai 
proştii şi ticăloşii pot tăgădui astăzi suferinţele şi drep¬ 
turile ţăranilor şi chemarea ce o au în această ţară". 
El arăta că trebuie să se dea neapărat ţăranilor „pd- 
mînt, carte şi drepturi, toate trei cît se poate mai re¬ 
pede, cu înţelepciune, fard zăbava ”. 

Problema era simplă : ţăranii cereau o parte din pă- 
mîntul pe care roboteau, al cărui rod intra în hamba- 

rele boierilor şi arendaşilor, în vreme ce ei răbdau de 
foame. 

Cu simţul kri ţărănesc, George Cârţan presimţea că 
focul se va aprinde în nordul Moldovei, unde sărăcia 
şi exploatarea erau şi mai crunte. 

S-a hotărît să plece la Iaşi, unde a sosit la 30 ianua¬ 
rie 1907. 

Protipendada oraşului, în frunte cu mitropolitul Par- 
tenie şi cu mindistrufl Aleicu Bădărău, se găseau la ser¬ 
barea şi banchetul oe se ţineau la Seminarul Veniamin 
Costache. 

Badea Cârţan s-a strecurat în sală şi, văzând voia 
bună a celor prezenţi şi masa plină /de bunătăţi, şi-a 
zis, cu sufletul îndurerat : „Ăştia petrec şi ţăranii mor 
de foame“. 

Serbarea fiind terminată, boierii şi invitaţii, înveliţi 
în blălnuiri, s-au îndreptat spre ieşire. Abia atunci l-au 
descoperit pe Cârţan, la uşă. 

— Uite pe Badea Cârţan ! zise vesel mitropolitul. 

— Bună ziua Prea sfinţite şi înalţilor domni ! 

— De ce n-ai intrat la serbare, bade ? 

— Asta nu-i bai, răspunse, mohorît, Cârţan. Dar fi¬ 
indcă s-a gătat serbarea, de nu-i ou supărare, aş pune 
o întrebare ; aştept răspuns pe loc, de la cinstitele feţe. 

— Să auzim !... să auzim !, zise vesel primarul. 

— Să-mi răspundeţi : Ce-i trebuie cuiva ca să facă 
gard ? 

—- Apăi, bade, zise Alecu. Bădăran, dacă faci gard 
de nuiele, trebuie pari şi nuiele. Dacă faci zăplaz, tre¬ 
buie bulumaci, scînduri şi cuie. 

— Nu-j destul, domnule ministru ! 

Alte şi alte răspunsuri curseră idin partea celor pre¬ 
zenţi. Dar la fiecare, semnul din cap al ciobanului 
arată că n-au nimerit. 

Mitropolitul, ca să pună capăt, zise grav : 

— Ai dreptate, Cârţane, cine să-l facă, dacă nu meş¬ 
terul ? 

— Să iertaţi, răspunsul e simplu : ca să faci gard e 
nevoie de pămint! 

Unii au început să rîdă. Credeau că e vorba de o 
cimilitură. De astă dată însă Cârţan nu mai glumea. 
Săgetînd cu privirea pe cei din jurul lui, zise : 

— Fără pămint gardul stă în vînt! Ţărănimea e pă- 
mîntul, statul e gardul, care, oricît de frumos e vopsit, 
se năruie dacă nu-i sprijinit în pămînt. La ceri bun 
gardul fără pămînt ? Daţi pămînt ţăranilor, domnule 
ministru, că se năruie gardul ! Apoi Cârţan salută, ri- 
dicîndu-şi din cap căciula lui miţoasă, şi se făcu nevă¬ 
zut. 

Peste două luni, la capătul lui martie, au pornit răs¬ 
coalele ţărăneşti. „Gardul" cu palamacii putrezi se nă- 
ruia sub năvala revoltei ţărăneşti. Din nordul Moldovei, 
focul s-a întins în Muntenia. 


140 


www.dacoromanica.ro 


Pentru pămînt şi-au pus viaţa zălog peste 11 000 de 
ţărani, peste satele româneşti s-au întins jalea, durerea, 
scrîşnetul din dinţi al celor rămaşi să-şi plîngă eroii. 

George Cârţan s-a înapoiat în Transilvania cu sufle¬ 
tul întristat. După această baie de sînge prin care tre¬ 
cuseră ţăranii, a rupt orice legătură cu oamenii politici 
care patronaseră represiunea. 

SFÎRŞITUL 


Ca urmare a promulgării legii şcolare „Apponyi", în 
anul 1907, măsurile de oprimare privind naţionalităţile 
conlocuitoare din cuprinsul monarhiei austro-ungare s-au 
înăsprit. Autorităţile căutau tot felul de pretexte pentru 
îndhiderea şcolilor confesionale (care aveau un anumit 
grad de autonomie) şi înlocuirea lor cu şcoli comunale, 
în care îmvăţămîntul era controlat de stat. 

In lupta dusă împotriva asupririi ha'bsburgice, presa 
românească din Transilvania şi Banat, în special cea 
socialistă, desfăşura o acţiune intensă pentru întărirea 
conştiinţei naţionale. De aceea, între .tipăriturile răspîn- 
dite de Badea Cârţam, ziarele ocupau un loc însemnat. 
Astfel, printre materialele confiscate din depozitele sale 
figurează gazetele „Tribuna" (Sibiu), în 872 exem¬ 
plare ; „Tribuna Poporului" (Arad), în 3 393 exem¬ 
plare ; „Foaia Poporului" (Sibiu), în 2 070 exemplare ; 
„Dreptatea" (Timişoara), în 2 036 exemplare; „Po¬ 
porul Român" (Budapesta), în 162 exemplare ; apoi zia¬ 
rele : „La Revolte" (Paris) ; „Avânţi", „Giornale So¬ 
cialista", „La Riforma", „La tribuna", „II popolo ro¬ 
mano" (Roma), pe care le răspîndea printre intelectu¬ 
ali. De asemenea, broşuri cu subiecte din viaţa munci- 

terilor români ca : Dezrobirea muncitorilor, Cluburile 
ţărăneşti, Despre asociaţiile rurale, Expunerea socialis¬ 
mului ştiinţific şi programul socialist (de Dobrogeanu- 
Gherea), Statul viitor şi social-democraţia (de Paul La- 
farigue), Viaţa şi activitatea lui Nicolae Zubcu-Petro- 
vici şi altele. Aceasta arată că, în ultimii ani de viaţă, 
Cârţan a contribuit într-o largă măsură la răspîndirea 
literaturii progresiste, mai ales după ce a intrat în le¬ 
gătură cu cercurile socialiste din Transilvania. 

George Cârţan se apropia de şaizeci de ani. 

Viaţa lui pînă la această vîrstă se poate compara cu 
aceea a păsărilor cerului, cu deosebirea că acestea aveau 
totuşi un cuib sigur, pe cîtă vreme el n-a avut. Mereu 
pe drumuri, mai mult flămînd, de multe ori desculţ ; 
a dormit pe unde a apucat : pe covorul ieibii, la umbra 
copacilor, sub cetina brazilor, avînd drept acoperiş 
cerul şi stelele. 

în iarna anului 1910 Cârţain a pornit din nou la 
drum. A luat-o din Bran pe cărările pe care le cunoş¬ 
tea atît de bine. Dar acum, în miez de iarnă, călătoria 
prezenta destule primejdii. în momentul cînd a trecut 
crestele munţilor Făgăraşului şi se îndrepta, pe drumul 
cel mai scurt, spre Poiana Bîlii, drumeţul a fost prins 
de un viscol puternic. 

Cu toate că era încă ziuă, nu se vedea nici la doi 
paşi. O rafală de vînt l-a doborît pe Cârţan în zăpadă, 
în acest timp de pe creastă s-a auzit un zgomot asurzi- 


www.dacoromanica.ro 


143 


tor şi un murate de zăpadă s-a prăvălit peste călător. 
Dar el lupta din răsputeri cu stihiile naturii. Cît a 
durat aceasta ? Nu-şi dădea seama. Cu eforturi uriaşe 
Cârţan a reuşit să scape din capcana de zăpadă şi să 
se tîrască pînă în sat. Cînd l-au văzut ai lui, s-au spe¬ 
riat. L-au dezbrăcat numaidecît şi l-au aşezat în pat. 

Săptămîni în şir, ziua şi noaptea, fraţii şi nepoţii nu 
s-au mişcat de lîngă patul lui. în timpul acesta au venit 
să-l vadă oamenii din sat, prietenii săi din copilărie, 
tovarăşii de cidbănie. în omul care se lupta cu moar¬ 
tea nu mai recunoşteau pe voinicul care ţinuse piept 
jandarmilor, închisorilor şi munţilor. Omul care le in¬ 
sufla totdeauna numai încredere, era în luptă cu moar¬ 
tea. 

în Oprea Cîrţişoara şi satele vecine nu era medic. 
L-a oblojit o babă cu fierturi de buruieni şi cu ceaiuri, 
timp de trei luni. 

în primăvara anului 1911 George Cârţan s-a ridicat 
din pat. Simţea că prinde din nou puteri. Ieşea prin 
gradină, pe cîmp, respira aerul întăritor al brazilor. 
Din depărtări, munţii îl îndemnau iarăşi la drumeţie... 

La sfîrşitul lui iulie 1911 Badea Cârţan a hotărît să 
plece spre Sinaia. A chemat nepoţii, neamurile, prie¬ 
tenii. 

— Nicolae, cărţile din celar să le dai dascălului 
Udrişte. Să-i spui că atîta vreme cît mă ţin picioarele, 
copiii nu vor duce lipsă de mlan/uale, le aduc eu. Oa¬ 
menii din sat vor avea cărţi de citit şi gazete. Acum 

George Cârţan (fotografie din anu] 1903). 

Articol privitor la George Cârţan, 
apărut în zia,rul „Dreptatea" nr. 52 1859. 

3. Rînduri scrise de 
George Cârţan la 3 
aprilie 1896, după 
înapoierea din prima 
sa călătorie la Roma. 

George Cârţan la columna lui Traian (anul 1899). 

George Cârţan ţi delegaţia română la congresul oriemaliştilor, ţinut 
la Roma în lunile septembrie-octombrie 1899. 

tai K.Jitur« *<t. M»i«r Jt D. auro. Bwunwj, P»»»«iul VtUrM» 3. 

Una din numeroasele ilustrate cu chipul lui George Cârţan, 
tipărite în Bucureşti, care circulau prin ţară în vremea sa. 

Facsimil după raportul înaintat Ministerului 
de interne austro-ungar de către preşedintele 
comisiei de inventarierea cărţilor şi tipări¬ 
turilor confiscate de la George Cârţan. Se 
arată că e vorba de 76 621 cărţi şi felurite 
tipărituri, dintre care 268 cu conţinut ce 
„provoacă agitaţie contra statului". 

Articol apărut în 
ziarul „Drapelul" 
(din Lugoj) nr. 91, 
din 26 august 1911, 
cu ocazia morţii lui 
George Cârţan. 


SI murit Cârţan! 


Popularul «Hâdea * *ir- j murit 
la Poiana Ţapului în România. 

Badea Cârţan s« afli in ultimul 
timp ia Sinau. unde s'a îmbolnăvii. 
Oui eu ideile lui proprii, el na voit ud 
Intre in spital unde -s ar ii Ir' uit. şt 
atunci d-1 Lahovâry. fostul ministru al 
României la Romn, i-a oferit *;> oda© la 
Poiana Ţapului pentru a ţi căută de 
sâoltate. 

Ad însă badea Cârţan Ci slin* şi 
eu ei dispare o figură « aractemtfcO, cu¬ 
noscută din vedere sau din auzite în 
teate colţurile locuite de români. 

Badea Cârţan a fost un idealist in 
leiui iui. un om car* op iuuu cu patima 

mândru de originea tui romani 

Sentimentul acesta do mândrie eră 
aşâ d« dezvoltet la el, în •? n’» avut 
Uuişte stifleteascâ păoâ ti a putut sa 
reda cu ochii iu: j<- -Mi • K-mu cei 
bătrână*, aft culc pe pă mărului îeagâ- 
oului neamului teu. 

Ce bucurie trebue eâ fi simţit Căr* 
V»B, când după o grea eăiiunla pe jua, 
a ajuns acoh- unde ii îndemnă tot rii- 
fietul lui de idealist, * io*:,»-,!*- Înţeles, 
$i e lesne de înţdle» şi ce mândru trie 
bue «a fi fost când. .11 portul lui ţâra- 
nasc, cu iţnn şi opinci, s stat la Co¬ 
lumna iui i<umu. mături de «fiaţi* de 
ai lui persoane de seamă din societa¬ 
tea italia:,;« 

i'v ■ p'irly. » l- l t ,! pui ;t 

• 

In putere» lui. Ki mergea «în ţearft> 

- aderi In Komănia, Îşi utnpieâ dă- 
^*gs cu cărţi folositoare, cari să pe 
însufleţit «piritat naţional, şi te lospân- 
dsâ apoi printre românii din l'iigari#. 

Acum badea Cârpin a Încheiat 
pribegiile Iul, într‘o localitate din 
mai frumoaso ale patriei mume, ei 
* tachiu ochii pentru vwiy 

Corpul Ini Cârţan a fost adus din 
î'uisna {apuUii !j Sinus». unde vu fi 
îf *«iormĂmai cu dieltueliîo comunei, ef 
Pavând mei domiciliu idei rude. 

Hă odilmuşti în pa< *. bade Cârţan ' 

Delegaţie a Frontului Plugarilor, în frunte cu dr. Petru Groza, 
vizitînd mormîntul lui George Cârţan de la Sinaia. 

Rude apropiate ale lui 
sa Maria şi cumnata sa 


Badea Cârţan (fratele său Avram, sora 
Ana), la mormîntul său (31 august 1913). 

Bustul Iui Badea Cârţan, aşezat in faţa Casei de cultura din 
Făgăraş 

că m-am făcut bine, plec dincolo, la fraţi. Nu-mi pur¬ 
taţi grijă, vă las cu bine. 

Nepoata sa Maria, ca altădată tuşa Raşi'la, i-a pregă¬ 
tit desaga cu rufe şi cu de-ale gurii, apoi, ştergîndu-şi 
lacrimile cu năframa, i-a sărutat mina. 

După patru zile de drumeţie chinuită (picioarele slă¬ 
bite ti obligau să facă popasuri dese) Cârţan a ajuns, 
total epuizat, la Poiana Ţapului, unde a fost găzduit la 
vila doamnei Lahovari, soţia ministrului român la 
Roma. Starea lui Cârţan inspira îngrijorare. 

A fost chemat în grabă un medic, dar totul era de 
prisos. Doborît de o congestie pulmonară, care se de¬ 
clanşase pe drum, Badea Cârţan îşi trăia ultimele clipe. 
Medicul nu se putea dumeri cum a fost posibil ca acest 
om aiuît de bolnav să străbată munţii. 

Scriitorul George Mugur i-a privegheat ultimele cea¬ 
suri de viaţă, îmbărbătîndu-1 tot timpul. 

— Bade George, eşti un erou ! Ai luptat toată viaţa 
ca nimeni altul pentru ţara noastră, pentru poporul 
nostru. Ai pus o temelie pentru ziua de mîine ; urmaşii 
nu te vor uita. 

Bătrînul i-a strîns recunoscător mîna. Şi-a exprimat 
dorinţa din urmă : 

— Domnule Mugur... să mă îngropaţi la Sinaia... 
să fiu aproape ide Oprea CSrţişoara. 

în dimineaţa zilei de 7 august 1911 inima lui Cârţan 
a încetat să mai bată. Patriotul din Cârţişoara şi-a luat 

rămas bun pentru totdeauna de la cărţi, de la copii, 
de la drumeţiile sale fără număr. 

■în legătură cu acest fapt Nicolae Iorga a scris rîn- 
duri mişcătoare. „Badea Cârţan n-o să mai bată la 
poarta nimănui, cu cererile lui stăruitoare şi cu cimili¬ 
turile lui isteţe — arăta savantul român. A avut noro¬ 
cul să moară aici pe pămîntul românesc şi în loc să-şi 
petreacă ultimele ceasuri în arestul vechilor duşmani, a 
închis ochii în casa unde-1 aşezase mila unei soţii de 
ministru plenipotenţiar". 

înmormîntarea s-a făcut la cimitirul diin Sinaia, cu 
cheltuiala Ligii culturale, în prezenţa a sute de intelec¬ 
tuali şi cetăţeni ai oraşului. 

Mai tîrziu s-a ridicat pe mormîntul său, prin ofrandă 
publică, un monument funerar purtînd inscripţia : 
„AICI DOARME BADEA CÂRŢAN, VISÎND ÎN¬ 
TREGIREA NEAMULUI". 

La mai puţin de un deceniu de la moartea înflăcăra- 
tului patriot, visul său — care era visul întregului nos¬ 
tru popor — şi-a găsit împlinirea. 

